≪春秋公羊傳≫

◐ 底本 : 阮元 校刻本 ≪十三經注疏≫

◐ ≪春秋公羊傳≫의 각 편명과 약호는 다음과 같음.

<隱公> GY隱	<桓公> GY桓	<莊公> GY莊

<閔公> GY閔	<僖公> GY僖	<文公> GY文

<宣公> GY宣	<成公> GY成	<襄公> GY襄

<昭公> GY昭	<定公> GY定	<哀公> GY哀

校對 : 1998년7월 오영식

<隱公>

GY隱,0101 元年, 春, 王正月. 元年者何? 君之始年也. 春者何? 歲之始也. 王者孰謂? 謂文王也. 曷爲先言王而後言正月? 王正月也. 何言乎王正月? 大一統也. 公何以不言卽位? 成公意也. 何成乎公之意? 公將平國而反之桓. 曷爲反之桓? 桓幼而貴, 隱長而卑. 其爲尊卑也微. 國人莫知. 隱長又賢. 諸大夫□隱而立之. 隱於是焉而辭立. 則未知桓之將必得立也. 且如桓立, 則恐諸大夫之不能相幼君也. 故凡隱之立, 爲桓立也. 隱長又賢, 何以不宜立? 立適以長, 不以賢, 立子以貴, 不以長. 桓何以貴? 母貴也. 母貴則子何以貴? 子以母貴, 母以子貴.

GY隱,0102 三月, 公及□婁儀父盟于□, 及者何? 與也. 會及□, 皆與也. 曷爲或言會, 或言及, 或言□? 會, 猶最也. 及,猶汲汲也, □, 猶□□也, 及, 我欲之, □, 不得已也. 儀父者何? □婁之君也. 何以名? 字也. 曷爲稱字? □之也. 曷爲□之? 爲其與公盟也. 與公盟者衆矣, 曷爲獨□乎此? 因其可□而□之. 此其爲可□奈何? 漸進也. □者何? 地期也.

GY隱,0103 夏, 五月, 鄭伯克段于□, 克之者何? 殺之也, 殺之, 則曷爲謂之克? 大鄭伯之惡也. 曷爲大鄭伯之惡? 母欲立之, 己殺之, 如勿與而已矣. 段者何? 鄭伯之弟也. 何以不稱弟? 當國也. 其地何? 當國也, 齊人殺無知, 何以不地? 在內也, 在內, 雖當國, 不地也. 不當國, 雖在外, 亦不地也.

GY隱,0104 秋, 七月, 天王使宰□來歸惠公仲子之□, 宰者何? 官也. □者何? 名也. 曷爲以官氏? 宰, 士也. 惠公者何? 隱之考也. 仲子者何? 桓之母也. 何以不稱夫人? 桓未君也, □者何? 喪事有□, □者蓋以馬, 以乘馬束帛. 車馬曰□, 貨財曰賻, 衣被曰□. 桓未君, 則諸侯曷爲來□之? 隱爲桓立, 故以桓母之喪告于諸侯. 然則何言爾? 成公意也. 其言來何? 不及事也. 其言惠公仲子何? 兼之, 兼之, 非禮也. 何以不言及仲子? 仲子, 微也.

GY隱,0105 九月, 及宋人盟于宿, 孰及之? 內之微者也.

GY隱,0106 冬, 十有二月, 祭佰來, 祭伯者何? 天子之大夫也. 何以不稱使? 奔也. 奔則曷爲不言奔? 王者無外, 言奔, 則有外之辭也.

GY隱,0107 公子益師卒, 何以不日? 遠也. 所見異辭, 所聞異辭, 所傳聞異辭.

GY隱,0201 二年, 春, 公會戎于潛.

GY隱,0202 夏, 五月, □人入向, 入者何? 得而不居也.

GY隱,0203 無駭帥師入極, 無駭者何? 展無駭也, 何以不氏? 貶. 曷爲貶? 疾始滅也. 始滅, 昉於此乎? 前此矣. 前此, 則曷爲始乎此? 託始焉爾. 曷爲託始焉爾? 春秋之始也. 此滅也, 其言入何? 內大惡, 諱也.

GY隱,0204 秋, 八月, 庚辰, 公及戎盟于唐.

GY隱,0205 九月, 紀履□來逆女, 紀履□者何? 紀大夫也. 何以不稱使? 婚禮不稱主人. 然則曷稱? 稱諸父兄師友, 宋公使公孫壽來納幣, 則其稱主人何? 辭窮也, 辭窮者何? 無母也. 然則紀有母乎? 曰有. 有則何以不稱母? 母不通也. 外逆女不書, 此何以書? 譏. 何譏爾? 譏始不親迎也. 始不親迎, 昉於此乎? 前此矣. 前此, 則曷爲始乎此? 託始焉爾. 曷爲託始焉爾? 春秋之始也. 女曷爲或稱女, 或稱婦, 或稱夫人? 女在其國稱女. 在塗稱婦. 入國稱夫人.

GY隱,0206 冬, 十月, 伯姬歸于紀, 伯姬者何? 內女也. 其言歸何? 婦人謂嫁曰歸.

GY隱,0207 紀子伯·□子·盟于密. 紀子伯者何? 無聞焉爾.

GY隱,0208 十有二月, 乙卯, 夫人子氏薨. 夫人子氏者何? 隱公之毋也. 何以不書葬? 成公意也, 何成乎公之意? 將不終爲君, 故母亦不終爲夫人也.

GY隱,0209 鄭人伐衛.

GY隱,0301 三年, 春, 王二月. 已巳, 日有食之, 何以書? 記異也. 日食, 則曷爲或日, 或不日? 或言朔, 或不言朔? 曰, 某月某日朔, 日有食之者, 食正朔也. 其或日, 或不日, 或失之前, 或失之後, 失之前者, 朔在前也. 失之後者, 朔在後也.

GY隱,0302 三月, 庚戌, 天王崩. 何以不書葬? 天子記崩不記葬, 必其時也. 諸侯記卒記葬, 有天子存, 不得必其時也. 曷爲或言崩, 或言薨? 天子曰崩. 諸侯曰薨. 大夫曰卒. 士曰不祿.

GY隱,0303 夏, 四月, 辛卯, 尹氏卒, 尹氏者何? 天子之大夫也. 其稱尹氏何? 貶, 曷爲貶? 譏世卿. 世卿, 非禮也. 外大夫不卒, 此何以卒? 天王崩, 諸侯之主也.

GY隱,0304 秋, 武氏子來求賻, 武氏子者何? 天子之大夫也. 其稱武氏子何? 譏, 何譏爾? 父卒, 子未命也. 何以不稱使? 當喪, 未君也. 武氏子來求賻, 何以書? 譏, 何譏爾? 喪事無求, 求賻, 非禮也. 蓋通于下.

GY隱,0305 八月, 庚辰, 宋公和卒.

GY隱,0306 冬, 十有二月, 齊侯·鄭伯·盟于石門.

GY隱,0307 癸未, 葬宋繆公. 葬者曷爲或日或不日? 不及時而日? 渴葬也. 不及時而不日, 慢葬也. 過時而日, 隱之也. 過時而不日, 謂之不能葬也. 當時而不日, 正也. 當時而日, 危不得葬也, 此當時, 何危爾? 宣公謂繆公曰: □以吾愛與夷, 則不若愛女, 以爲社稷宗廟主, 則與夷不若女, □終爲君矣.□ 宣公死, 繆公立, 繆公逐其二子莊公馮, 與左師勃. 曰: □爾爲吾子, 生毋相見, 死毋相哭.□ 與夷復曰: □先君之所爲不與臣國, 而納國乎, 君者, 以君可以爲社稷宗廟主也. 今君逐君之二子, 而將致國乎與夷, 此非先君之意也, 且使子而可逐, 則先君其逐臣矣. □ 繆公曰: □先君之不爾逐, 可知矣. 吾立乎此, 攝也. 終致國乎與夷.□ 莊公馮弑與夷. 故君子大居正. 宋之禍, 宣公爲之也.

GY隱,0401 四年, 春, 王二月, □人伐杞, 取牟婁. 牟婁者何? 杞之邑也. 外取邑不書, 此何以書? 疾始取邑也.

GY隱,0402 戊申, 衛州□弑其君完, 曷爲以國氏? 當國也.

GY隱,0403 夏, 公及宋公遇于淸. 遇者何? 不期也, 一君出, 一君要之也.

GY隱,0404 宋公·陳侯·蔡人·衛人·伐鄭.

GY隱,0405 秋, □帥師會宋公·陳侯·蔡人·衛人·伐鄭, □者何? 公子□也. 何以不稱公子? 貶, 曷爲貶? 與弑公也. 其與弑公奈何? 公子□諂乎隱公. 謂隱公曰: □百姓安子, 諸侯說子, □終爲君矣.□ 隱曰: □吾否. 吾使脩塗□, 吾將老焉.□ 公子□恐若其言聞乎桓, 於是謂桓曰: □吾爲子口隱矣. 隱曰:“吾不反也.□ 桓曰: □然則奈何?□ 曰: □請作難. 弑隱公.□ 於鍾巫之祭焉, 弑隱公也.

GY隱,0406 九月, 衛人殺州□于□, 其稱人何? 討賊之辭也.

GY隱,0407 冬, 十有二月, 衛人立晉, 晉者何? 公子晉也. 立者何? 立者不宜立也. 其稱人何? 衆立之之辭也. 然則孰立之? 石□立之, 石□立之, 則其稱人何? 衆之所欲立也, 衆雖欲立之, 其立之非也.

GY隱,0501 五年, 春, 公觀魚于棠, 何以書? 譏, 何譏爾? 遠也, 公曷爲遠而觀魚? 登來之也. 百金之魚, 公張之. 登來之者何? 美大之之辭也. 棠者何? 濟上之邑也.

GY隱,0502 夏, 四月, 葬衛桓公.

GY隱,0503 秋, 衛師入盛, 曷爲或言率師, 或不言率師? 將尊師衆, 稱某率師. 將尊師少, 稱將. 將卑師衆, 稱師. 將卑師少, 稱人. 君將不言率師, 書其重者也.

GY隱,0504 九月, 考仲子之宮. 考宮者何? 考, 猶入室也, 始祭仲子也. 桓未君, 則曷爲祭仲子? 隱爲桓立, 故爲桓祭其母也, 然則何言爾? 成公意也. 初獻六羽, 初者何? 始也, 六羽者何? 舞也. 初獻六羽, 何以書? 譏, 何譏爾? 譏始僭諸公也. 六羽之爲僭奈何? 天子八佾. 諸公六. 諸侯四. 諸公者何? 諸侯者何? 天子三公稱公, 王者之後稱公, 其餘大國稱侯. 小國稱伯子男. 天子三公者何? 天子之相也. 天子之相, 則何以三? 自陜而東者, 周公主之, 自陜而西者, 召公主之, 一相處乎內. 始僭諸公, 昉於此乎? 前此矣, 前此, 則曷爲始乎此? 僭諸公, 猶可言也, 僭天子, 不可言也.

GY隱,0505 □婁人·鄭人·伐宋.

GY隱,0506 螟, 何以書? 記災也.

GY隱,0507 冬, 十有二月, 辛巳, 公子□卒.

GY隱,0508 宋人伐鄭, 圍長葛, 邑不言圍, 此其言圍何? 彊也.

GY隱,0601 六年, 春, 鄭人來輸平, 輸平者何? 輸平, 猶墮成也, 何言乎墮成? 敗其成也. 曰: □吾成敗矣.□ 吾與鄭人, 末有成也. 吾與鄭人, 則曷爲末有成? 狐壤之戰, 隱公獲焉. 然則何以不言戰? 諱獲也.

GY隱,0602 夏, 五月, 辛酉, 公會齊侯盟于艾, 秋, 七月, 此無事, 何以書? 春秋雖無事, 首時過則書. 首時過, 則何以書? 春秋編年, 四時具, 然後爲年.

GY隱,0603 冬, 宋人取長葛, 外取邑不書, 此何以書? 久也.

GY隱,0701 七年, 春, 王三月, 叔姬歸于紀. □侯卒, 何以不名? 微國也. 微國, 則其稱侯何? 不嫌也. 春秋貴賤不嫌同號. 美惡不嫌同辭.

GY隱,0702 夏, 城中丘, 中丘者何? 內之邑也, 城中丘, 何以書? 以重書也.

GY隱,0703 齊侯使其弟年來聘, 其稱弟何? 母弟稱弟, 母兄稱兄.

GY隱,0704 秋, 公伐□婁.

GY隱,0705 冬, 天王使凡伯來聘. 戎伐凡伯于楚丘, 以歸, 凡伯者何? 天子之大夫也, 此聘也, 其言伐之何? 執之也, 執之, 則其言伐之何? 大之也. 曷爲大之? 不與夷狄之執中國也. 其地何? 大之也.

GY隱,0801 八年, 春, 宋公衛侯遇于垂.

GY隱,0802 三月, 鄭伯使宛來歸□, 宛者何? 鄭之微者也, □者何? 鄭湯沐之邑也, 天子有事于泰山, 諸侯皆從泰山之下, 諸侯皆有湯沐之邑焉. 庚寅, 我入□, 其言入何? 難也. 其日何? 難也. 其言我何? 言我者, 非獨我也. 齊亦欲之.

GY隱,0803 夏, 六月, 已亥, 蔡侯考父卒.

GY隱,0804 辛亥, 宿男卒.

GY隱,0805 秋, 七月, 庚午, 宋公·齊侯·衛侯·盟于瓦屋.

GY隱,0806 八月, 葬蔡宣公, 卒何以名而葬不名? 卒從正. 而葬從主人. 卒何以日而葬不日? 卒赴. 而葬不告.

GY隱,0807 九月, 辛卯, 公及□人盟于包來, 公曷爲與微者盟? 稱人則從, 不疑也.

GY隱,0808 螟.

GY隱,0809 冬, 十有二月, 無駭卒, 此展無駭也, 何以不氏? 疾始滅也, 故終其身不氏.

GY隱,0901 九年, 春, 天王使南季來聘.

GY隱,0902 三月, 癸酉, 大雨震電, 何以書? 記異也, 何異爾? 不時也.

GY隱,0903 庚辰, 大雨雪, 何以書? 記異也, 何異爾? □甚也.

GY隱,0904 俠卒, 俠者何? 吾大夫之未命者也.

GY隱,0905 夏, 城郞.

GY隱,0906 秋, 七月.

GY隱,0907 冬, 公會齊侯于□.

GY隱,1001 十年, 春, 王二月, 公會齊侯鄭伯于中丘.

GY隱,1002 夏, □帥師會齊人·鄭人·伐宋, 此公子□也, 何以不稱公子? 貶, 曷爲貶? 隱之罪人也, 故終隱之篇貶也.

GY隱,1003 六月, 壬戌, 公敗宋師于菅. 辛未, 取□. 辛巳, 取防, 取邑不日, 此何以日? 一月而再取也. 何言乎一月而再取? 甚之也. 內大惡諱, 此其言甚之何? 春秋錄內而略外, 於外大惡書, 小惡不書, 於內大惡諱, 小惡書.

GY隱,1004 秋, 宋人·衛人·入鄭.

GY隱,1005 宋人·蔡人·衛人·伐載, 鄭伯伐取之, 其言伐取之何? 易也, 其易奈何? 因其力也, 因誰之力? 因宋人蔡人衛人之力也.

GY隱,1006 冬, 十月, 壬午, 齊人·鄭人· 入盛.

GY隱,1101 十有一年, 春, □侯·薛侯·來朝. 其言朝何? 諸侯來曰朝, 大夫來曰聘. 其兼言之何? 微國也.

GY隱,1102 夏, 五月, 公會鄭伯于祁黎.

GY隱,1103 秋, 七月, 壬午, 公及齊侯·鄭伯·入許.

GY隱,1104 冬, 十有一月, 壬辰, 公薨. 何以不書葬? 隱之也, 何隱爾? 弑也. 弑, 則何以不書葬? 春秋君弑賊不討, 不書葬, 以爲無臣子也. 子沈子曰: □君弑, 臣不討賊, 非臣也, 不復□, 非子也, 葬生者之事也, 春秋君弑賊不討, 不書葬, 以爲不繫乎臣子也. 公薨何以不地. 不忍言也. 隱何以無正月? 隱將讓乎桓, 故不有其正月也.□

<桓公>

GY桓,0101 元年, 春, 王正月, 公卽位, 繼弑君, 不言卽位, 此此其言卽位何? 如其意也.

GY桓,0102 三月, 公會鄭伯于垂.

GY桓,0103 鄭伯以璧假許田, 其言以璧假之何? 易之也, 易之, 則其言假之何? 爲恭也. 曷爲爲恭. 有天子存, 則諸侯不得專地也, 許田者何? 魯朝宿之邑也, 諸侯時朝乎天子, 天子之郊, 諸侯皆有朝宿之邑焉. 此魯朝宿之邑也, 則曷爲謂之許田? 諱取周田也, 諱取周田, 則曷爲謂之許田? 繫之許也, 曷爲繫之許? 近許也, 此邑也, 其稱田何? 田多邑少稱田, 邑多田少稱邑.

GY桓,0104 夏, 四月, 丁未, 公及鄭伯盟于越.

GY桓,0105 秋, 大水, 何以書? 記災也.

GY桓,0106 冬, 十月.

GY桓,0201 二年, 春, 王正月, 戊申, 宋督弑其君與夷, 及其大夫孔父. 及者何? 累也. 弑君多矣, 舍此無累者乎? 曰: □有, 仇牧·荀息·皆累也.□ 舍仇牧荀息無累者乎? 曰: □有.□ 有則此何以書? 賢也, 何賢乎孔父? 孔父可謂義形於色矣. 其義形於色奈何? 督將弑□公, 孔父生而存, 則□公不可得而弑也, 故於是先攻孔父之家. □公知孔父死, 已必死, 趨而救之, 皆死焉. 孔父正色而立於朝, 則人莫敢過而致難於其君者, 孔父可謂義形於色矣.

GY桓,0202 □子來朝.

GY桓,0203 三月, 公會齊侯·陳侯·鄭伯·于稷, 以成宋亂, 內大惡諱, 此其目言之何? 遠也, 所見異辭, 所聞異辭, 所傳聞異辭. 隱亦遠矣, 曷爲爲隱諱. 隱賢而桓賤也.

GY桓,0204 夏, 四月, 取□大鼎于宋, 此取之宋, 其謂之□鼎何? 器從名. 地從主人. 器何以從名? 地何以從主人? 器之與人, 非有卽爾. 宋始以不義取之, 故謂之□鼎. 至乎地之與人, 則不然. 俄而可以爲其有矣. 然則爲取可以爲其有乎? 曰: □否.□ 何者? 若楚王之妻□, 無時焉可也. 戊申, 納于大廟, 何以書? 譏, 何譏爾? 遂亂受賂, 納于大廟, 非禮也.

GY桓,0205 秋, 七月, 紀侯來朝.

GY桓,0206 蔡侯鄭伯會于鄧, 離不言會, 此其言會何? 蓋鄧與會爾.

GY桓,0207 九月, 入杞.

GY桓,0208 公及戎盟于唐.

GY桓,0209 冬, 公至自唐.

GY桓,0301 三年, 春, 正月, 公會齊侯于□.

GY桓,0302 夏, 齊侯衛侯胥命于蒲. 胥命者何? 相命也. 何言乎相命? 近正也. 此其爲近正奈何? 古者不盟, 結言而退.

GY桓,0303 六月, 公會紀侯于盛.

GY桓,0304 秋, 七月, 壬辰朔, 日有食之, 旣, 旣者何? 盡也.

GY桓,0305 公子□如齊逆女.

GY桓,0306 九月, 齊侯送姜氏于讓. 何以書? 譏, 何譏爾? 諸侯越竟送女, 非禮也. 此入國矣, 何以不稱夫人? 自我言齊. 父母之於子, 雖爲□國夫人, 猶曰吾姜氏.

GY桓,0307 公會齊侯于讓, 夫人姜氏至自齊, □何以不致? 得見乎公矣.

GY桓,0308 冬, 齊侯使其弟年來聘.

GY桓,0309 有年. 有年何以書? 以喜書也, 大有年何以書? 亦以喜書也, 此其曰有年何? 僅有年也. 彼其曰大有年何? 大□年也. 僅有年, 亦足以當喜乎? 恃有年也.

GY桓,0401 四年, 春, 正月, 公狩于郞, 狩者何? 田狩也. 春曰苗. 秋曰蒐. 冬曰狩. 常事不書, 此何以書, 譏, 何譏爾, 遠也. 諸侯曷爲必田狩. 一曰乾豆. 二曰賓客. 三曰充君之□. 夏, 天王使宰渠伯糾來聘, 宰渠伯糾者何? 天子之大夫也, 其稱宰渠伯糾何? 下大夫也.

GY桓,0501 五年, 春, 正月, 甲戌, 已丑, 陳侯鮑卒, 曷爲以二日卒之, □也. 甲戌之日亡, 已丑之日死, 而得, 君子疑焉, 故以二日卒之也.

GY桓,0502 夏, 齊侯鄭伯如紀, 外相如不書, 此何以書. 離不言會.

GY桓,0503 天王使仍叔之子來聘, 仍叔之子者何? 天子之大夫也, 其稱仍叔之子何? 譏, 何譏爾, 譏父老, 子代從政也.

GY桓,0504 葬陳桓公.

GY桓,0505 城祝丘.

GY桓,0506 秋, 蔡人·衛人·陳人·從王伐鄭, 其言從王伐鄭何? 從王, 正也.

GY桓,0507 大雩, 大雩者何? 旱祭也. 然則何以不言旱. 言雩, 則旱見, 言旱, 則雩不見. 何以書, 記災也.

GY桓,0508 □, 何以書, 記災也.

GY桓,0509 冬, 州公如曹, 外相如不書, 此何以書, 過我也

GY桓,0601 六年, 春, 正月, 寔來, 寔來者何? 猶曰是人來也. 孰謂, 謂州公也. 曷爲謂之寔來, 慢之也, 曷爲慢之. 化我也.

GY桓,0602 夏, 四月, 公會紀侯于成.

GY桓,0603 秋, 八月, 壬午, 大閱, 大閱者何? 簡車徒也. 何以書, 蓋以罕書也. 蔡人殺陳□, 陳□者何? 陳君也. 陳君, 則曷爲謂之陳□. 絶也. 曷爲絶之. 賤也, 其賤奈何? 外淫也, 惡乎淫. 淫于蔡, 蔡人殺之.

GY桓,0604 九月, 丁卯, 子同生, 子同生者孰謂, 謂莊公也. 何言乎子同生. 喜有正也. 未有言喜有正者, 此其言喜有正何? 久無正也, 子公羊子曰, 其諸以病桓與.

GY桓,0605 冬, 紀侯來朝.

GY桓,0701 七年, 春, 二月, 己亥, 焚咸丘, 焚之者何? 樵之也. 樵之者何? 以火攻也, 何言乎以火攻. 疾始以火攻也. 咸丘者何? □婁之邑也, 曷爲不繫乎□婁. 國之也. 曷爲國之. 君存焉爾.

GY桓,0702 夏, 穀伯綏來朝, 鄧侯吾離來朝, 皆何以名. 失地之君也, 其稱侯朝何? 貴者無後, 待之以初也.

GY桓,0801 八年, 春, 正月, 己卯, 烝, 烝者何? 冬祭也, 春曰祠. 夏曰□. 秋曰嘗. 冬曰烝. 常事不書, 此何以書, 譏, 何譏爾, 譏□也. □則□, □則不敬. 君子之祭也, 敬而不□. 疏則怠, 怠則忘. 士不及玆四者, 則冬不□, 夏不葛.

GY桓,0802 天王使家父來聘.

GY桓,0803 夏, 五月, 丁丑, 烝, 何以書, 譏□也.

GY桓,0804 秋, 伐□婁.

GY桓,0805 冬, 十月, 雨雪, 何以書, 記異也, 何異爾, 不時也. 祭公來, 遂逆王后于紀, 祭公者何? 天子之三公也. 何以不稱使. 婚禮不稱主人. 遂者何? 生事也. 大夫無遂事, 此其言遂何? 成使乎我也. 其成使乎我奈何? 使我爲媒可, 則因用是往逆矣. 女在其國稱女, 此其稱王后何? 王者無外, 其辭成矣.

GY桓,0901 九年, 春, 紀季姜歸于京師, 其辭成矣, 則其稱紀季姜何? 自我言, 紀父母之於子, 雖爲天王后, 猶曰吾季姜. 京師者何? 天子之居也. 京者何? 大也, 師者何? 衆也, 天子之居, 必以衆大之辭言之.

GY桓,0902 夏, 四月.

GY桓,0903 秋, 七月.

GY桓,0904 冬, 曹伯使其世子射姑來朝, 諸侯來曰朝, 此世子也, 其言朝何? 春秋有譏父老, 子代從政者, 則未知其在齊與, 曹與.

GY桓,1001 十年, 春, 王正月, 庚申, 曹伯終生卒.

GY桓,1002 夏, 五月, 葬曹桓公.

GY桓,1003 秋, 公會衛侯于桃丘, 弗遇, 會者何? 期辭也, 其言弗遇何? 公不見要也.

GY桓,1004 冬, 十有二月, 丙午, 齊侯·衛侯·鄭伯·來戰于郞, 郞者何? 吾近邑也. 吾近邑, 則其言來戰于郞何? 近也, 惡乎近, 近乎圍也. 此偏戰也, 何以不言師敗續. 內不言戰, 言戰, 乃敗矣.

GY桓,1101 十有一年, 春, 正月, 齊人·衛人·鄭人·盟于惡曹.

GY桓,1101 夏, 五月, 癸未, 鄭伯寤生卒.

GY桓,1102 秋, 七月, 葬鄭莊公. 九月, 宋人執鄭祭仲, 祭仲者何? 鄭相也. 何以不名, 賢也, 何賢乎祭仲. 以爲知權也. 其爲知權奈何? 古者鄭國處于留, 先鄭伯有善于□公者, 通乎夫人, 以取其國而遷鄭焉. 而野留. 莊公死已葬, 祭仲將往省于留, 塗出于宋, 宋人執之. 謂之曰, 爲我出忽而立突. 祭仲不從其言, 則君必死, 國必亡. 從其言, 則君可以生易死, 國可以存易亡, 少遼緩之. 則突可故出, 而忽可故反, 是不可得則病. 然後有鄭國. 古人之有權者, 祭仲之權是也. 權者何? 權者反於經, 然後有善者也, 權之所設, 舍死亡無所設. 行權有道, 自貶損以行權. 不害人以行權. 殺人以自生, 亡人以自存, 君子不爲也.

GY桓,1103 突歸于鄭, 突何以名. □乎祭仲也. 其言歸何? 順祭仲也.

GY桓,1104 鄭忽出奔衛, 忽何以名. 春秋伯子男, 一也, 辭無所貶.

GY桓,1105 柔會宋公·陳侯·蔡叔·盟于折, 柔者何? 吾大夫之未命者也.

GY桓,1106 公會宋公于夫童.

GY桓,1107 冬, 十有二月, 公會宋公于□.

GY桓,1201 十有二年, 春, 正月.

GY桓,1202 夏, 六月, 壬寅, 公會紀侯·□子·盟于毆蛇.

GY桓,1203 秋, 七月, 丁亥, 公會宋公·燕人·盟于穀丘.

GY桓,1204 八月, 壬辰, 陳侯躍卒.

GY桓,1205 公會宋公于□.

GY桓,1206 冬, 十有一月, 公會宋公于龜.

GY桓,1207 丙戌, 公會鄭伯盟于武父.

GY桓,1208 丙戌, 衛侯晉卒.

GY桓,1209 十有二月, 及鄭師伐宋, 丁未, 戰于宋, 戰不言伐, 此其言伐何? □嫌也, 惡乎嫌, 嫌與鄭人戰也. 此偏戰也, 何以不言師敗績, 內不言戰, 言戰乃敗矣.

GY桓,1301 十有三年, 春, 二月, 公會紀侯·鄭伯·已巳·及齊侯·宋公·衛侯·燕人·戰, 齊師·宋師·衛師·燕師·敗績, 曷爲後日. 恃外也, 其恃外奈何? 得紀侯鄭伯, 然後能爲日也. 內不言戰, 此其言戰何? 從外也. 曷爲從外. 恃外, 故從外也. 何以不地. 近也, 惡乎近, 近乎圍, 郞亦近矣, 郞何以地, 郞猶可以地也.

GY桓,1302 三月, 葬衛宣公.

GY桓,1303 夏, 大水.

GY桓,1304 秋, 七月.

GY桓,1305 冬, 十月.

GY桓,1401 十有四年, 春, 正月, 公會鄭伯于曹.

GY桓,1402 無□, 何以書, 記異也.

GY桓,1403 夏, 五, 鄭伯使其弟語來盟, 夏五者何? 無聞焉爾.

GY桓,1404 秋, 八月, 壬申, 御□災, 御□者何? □盛委之所藏也. 御□災何以書, 記災也.

GY桓,1405 乙亥, 嘗, 常事不書, 此何以書, 譏, 何譏爾, 譏嘗也. 曰, 猶嘗乎. 御□災, 不如勿嘗而已矣.

GY桓,1406 冬, 十有二月, 丁巳, 齊侯祿父卒.

GY桓,1407 宋人以齊人·衛人·蔡人·陳人·伐鄭·以者何? 行其意也.

GY桓,1501 十有五年, 春, 二月, 天王使家父來求車, 何以書, 譏, 何譏爾, 王者無求, 求車, 非禮也.

GY桓,1502 三月, 乙未, 天王崩.

GY桓,1503 夏, 四月, 己巳, 葬齊僖公.

GY桓,1504 五月, 鄭伯突出奔蔡, 突何以名. 奪正也.

GY桓,1505 鄭世子忽復歸于鄭, 其稱世子何? 復正也. 曷爲或言歸, 或言復歸, 復歸者, 出惡, 歸無惡, 復入者, 出無惡, 入有惡, 入者出入惡, 歸者出入無惡.

GY桓,1506 許叔入于許.

GY桓,1507 公會齊侯于□.

GY桓,1508 □婁人·牟人·葛人·來朝, 皆何以稱人. 夷狄之也.

GY桓,1509 秋, 九月, 鄭伯突入于□, □者何? 鄭之邑, 曷爲不言入于鄭. 末言爾. 曷爲末言爾. 祭仲亡矣. 然則曷爲不言忽之出奔. 言忽爲君之微也, 祭仲存則存矣, 祭仲亡則亡矣.

GY桓,1510 冬, 十有一月, 公會齊侯·宋公·衛侯·陳侯·于侈, 伐鄭.

GY桓,1601 十有六年, 春, 正月, 公會宋公·蔡侯·衛侯·于曹.

GY桓,1602 夏, 四月, 公會宋公·衛侯·陳侯·蔡侯·伐鄭.

GY桓,1603 秋, 七月, 公至自伐鄭.

GY桓,1604 冬, 城向.

GY桓,1605 十有一月, 衛侯朔出奔齊, 衛侯朔何以名. 絶, 曷爲絶之. 得罪于天子也, 其得罪于天子奈何? 見使守衛朔. 而不能使衛小衆. 越在岱陰齊. 屬負玆舍, 不卽罪爾.

GY桓,1701 十有七年, 春, 正月, 丙辰, 公會齊侯·紀侯·盟于黃.

GY桓,1702 二月, 丙午, 公及□婁儀父·盟于□.

GY桓,1703 五月, 丙午, 及齊師戰于奚.

GY桓,1704 六月, 丁丑, 蔡侯封人卒.

GY桓,1705 秋, 八月, 蔡季自陳歸于蔡.

GY桓,1706 癸巳, 葬蔡桓侯.

GY桓,1707 及宋人·衛人·伐□婁.

GY桓,1708 冬, 十月朔, 日有食之.

GY桓,1801 十有八年, 春, 王正月, 公會齊侯于□. 公夫人姜氏遂如齊, 公何以不言及夫人. 夫人外也. 夫人外者何? 內辭也. 其實夫人外公也.

GY桓,1802 夏, 四月, 丙子, 公薨于齊. 丁酉, 公之喪至自齊.

GY桓,1803 秋, 七月.

GY桓,1804 冬, 十有二月, 已丑, 葬我君桓公, 賊未討, 何以書葬. □在外也, 讐在外, 則何以書葬. 君子辭也.

<莊公>

GY莊,0101 元年, 春, 王正月, 公何以不言卽位, 春秋君弑子不言卽位, 君弑則子何以不言卽位. 隱之也. 孰隱, 隱子也.

GY莊,0102 三月, 夫人孫于齊, 孫者何? 孫猶孫也. 內諱奔, 謂之孫. 夫人固在齊矣, 其言孫于齊何? 念母也. 正月以存君, 念母以首事, 夫人何以不稱姜氏. 貶, 曷爲貶. 與弑公也, 其與弑公奈何? 夫人□公於齊侯, 公曰, 同非吾子, 齊侯之子也. 齊侯怒, 與之飮酒. 於其出焉, 使公子彭生送之, 於其乘焉. □幹而殺之. 念母者, 所善也, 則曷爲於其念母焉貶. 不與念母也.

GY莊,0103 夏, 單伯逆王姬, 單伯者何? 吾大夫之命乎天子者也. 何以不稱使. 天子召而使之也, 逆之者何? 使我王之也. 曷爲使我主之, 天子嫁女乎諸侯, 必使諸侯同姓者主之. 諸侯嫁女于大夫, 必使大夫同姓者主之.

GY莊,0104 秋, 築王姬之館于外, 何以書, 譏, 何譏爾, 築之, 禮也, 于外, 非禮也. 于外, 何以非禮. 築于外, 非禮也. 其築之何以禮. 主王姬者必爲之改築, 主王姬者, 則曷爲必爲之改築. 於路寢則不可, 小寢則嫌, 群公子之舍, 則以卑矣. 其道必爲之改築者也.

GY莊,0105 冬, 十月, 乙亥, 陳侯林卒.

GY莊,0106 王使榮叔來錫桓公命, 錫者何? 賜也. 命者何? 加我服也. 其言桓公何? 追命也.

GY莊,0107 王姬歸于齊, 何以書, 我主之也.

GY莊,0108 齊師遷紀□□□, 遷之者何? 取之也. 取之, 則曷爲不言取之也. 爲襄公諱也. 外取邑不書, 此何以書, 大之也. 何大爾, 自是始滅也.

GY莊,0201 二年, 春, 王二月, 葬陳莊公.

GY莊,0202 夏, 公子慶父帥師伐餘丘, 於餘丘者何? □婁之邑也, 曷爲不繫乎□婁, 國之也. 曷爲國之, 君存焉爾.

GY莊,0203 秋, 七月, 齊王姬卒, 外夫人不卒, 此何以卒, 錄焉爾, 曷爲錄焉爾. 我主之也.

GY莊,0204 冬, 十有二月, 夫人姜氏會齊侯于□.

GY莊,0205 乙酉, 宋公馮卒.

GY莊,0301 三年, 春, 王正月, 溺會齊師伐衛, 溺者何? 吾大夫之未命者也.

GY莊,0302 夏, 四月, 葬宋莊公.

GY莊,0303 五月, 葬桓王, 此未有言崩者, 何以書葬, 蓋改葬也.

GY莊,0304 秋, 紀季以□入于齊, 紀季者何? 紀侯之弟也. 何以不名, 賢也. 何賢乎紀季. 服罪也, 其服罪奈何? 魯子曰, 請後五廟以存姑□妹.

GY莊,0305 冬, 公次于郞. 其言次于郞何? 刺欲救紀而後不能也.

GY莊,0401 四年, 春, 王二月, 夫人姜氏饗齊侯于祝丘.

GY莊,0402 三月, 紀伯姬卒.

GY莊,0403 夏, 齊侯·陳侯·鄭伯·遇于垂.

GY莊,0404 紀侯大去其國, 大去者何? 滅也, 孰滅之, 齊滅之, 曷爲不言齊滅之, 爲襄公諱也, 春秋爲賢者諱, 何賢乎襄公. 復□也, 何讐爾, 遠祖也. 哀公亨乎周, 紀侯□之, 以襄公之爲於此焉者, 事祖□之心盡矣, 盡者何? 襄公將復□乎紀, 卜之曰, 師喪分焉. 寡人死之. 不爲不吉也, 遠祖者, 幾世乎, 九世矣, 九世猶可以復□乎, 雖百世可也. 家亦可乎. 曰, 不可, 國何以可. 國君一體也, 先君之恥, 猶今君之恥也, 今君之恥, 猶先君之恥也. 國君何以爲一體. 國君以國爲體, 諸侯世, 故國君爲一體也. 今紀無罪. 此非怒與. 曰, 非也, 古者有明天子, 則紀侯必誅, 必無紀者, 紀侯之不誅, 至今有紀者, 猶無明天子也, 古者諸侯必有會聚之事, 相朝聘之道, 號辭必稱先君以相接, 然則齊紀無說焉, 不可以□立乎天下. 故將去紀侯者, 不得不去紀也, 有明天子, 則襄公得爲若行乎. 曰, 不得也, 不得, 則襄公曷爲爲之, 上無天子, 下無方伯. 緣恩疾者可也.

GY莊,0405 六月, 乙丑, 齊侯葬紀伯姬, 外夫人不書葬, 此何以書. 隱之也, 何隱爾, 其國亡矣, 徒葬於齊爾. 此復□也, 曷爲葬之. 滅其可滅, 葬其可葬, 此其爲可葬奈何? 復讐者, 非將殺之, 逐之也, 以爲雖遇紀侯之殯, 亦將葬之也.

GY莊,0406 秋, 七月.

GY莊,0407 冬, 公及齊人狩于□, 公曷爲與微者狩. 齊侯也. 齊侯則其稱人何? 諱與□狩也. 前此者有事矣. 後此者有事矣. 則曷爲獨於此焉譏, 於□者, 將壹譏而已, 故擇其重者而譏焉, 莫重乎其與□狩也. 於□者則曷爲將壹譏而已, □者無時, 焉可與通, 通則爲大譏, 不可勝譏, 故將壹譏而已, 其餘從同同.

GY莊,0501 五年, 春, 王正月.

GY莊,0502 夏, 夫人姜氏如齊師.

GY莊,0503 秋, 倪黎來來朝, 倪者何? 小□婁也. 小□婁則曷爲謂之倪, 未能以其名通也. 黎來者何? 名也, 其名何? 微國也.

GY莊,0504 冬, 公會齊人·宋人·陳人·蔡人·伐衛, 此伐衛何? 納朔也, 曷爲不言納衛侯朔. □王也.

GY莊,0601 六年, 春, 王三月, 王人子突救衛, 王人者何? 微者也, 子突者何? 貴也. 貴則其稱人何? 繫諸人也, 曷爲繫諸人. 王人耳.

GY莊,0602 夏, 六月, 衛侯朔入于衛, 衛侯朔何以名. 絶, 曷爲絶之, 犯命也. 其言入何? 簒辭也.

GY莊,0603 秋, 公至自伐衛, 曷爲或言致會, 或言致伐, 得意致會. 不得意致伐. 衛侯朔入于衛, 何以致伐. 不敢勝天子也.

GY莊,0604 螟.

GY莊,0605 冬, 齊人來歸衛寶, 此衛寶也. 則齊人曷爲來歸之, 衛人歸之也. 衛人歸之, 則其稱齊人何? 讓乎我也, 其讓乎我奈何? 齊侯曰, 此非寡人之力, 魯侯之力也.

GY莊,0701 七年, 春, 夫人姜氏會齊侯于防.

GY莊,0702 夏, 四月, 辛卯, 夜, 恒星不見, 夜中星□如雨, 恒星者何? 列星也. 列星不見, 何以知夜之中星反也. 如雨者何? 如雨者, 非雨也. 非雨, 則曷爲謂之如雨, 不脩春秋曰, 雨星不及地尺而復. 君子脩之曰, 星□如雨. 何以書, 記異也.

GY莊,0703 秋, 大水.

GY莊,0704 無麥苗, 無苗, 則曷爲先言無麥, 而後言無苗. 一災不書, 待無麥, 然後書無苗. 何以書, 記災也.

GY莊,0705 冬, 夫人姜氏會齊侯于穀.

GY莊,0801 八年, 春, 王正月, 師次于郞, 以俟陳人·蔡人, 次不言俟, 此其言俟何? 託不得已也. 甲午, 祠兵, 祠兵者何? 出曰祠兵. 入曰振旅. 其禮一也, 皆習戰也. 何言乎祠兵. 爲久也. 曷爲爲久. 吾將以甲午之日, 然後祠兵於是.

GY莊,0809 夏, 師及齊師圍成, 成降于齊師, 成者何? 盛也. 盛則曷爲謂之成, 諱滅同姓也. 曷爲不言降吾師. □之也.

GY莊,0810 秋, 師還, 還者何? 善辭也. 此滅同姓, 何善爾, 病之也. 曰, 師病矣, 曷爲病之. 非師之罪也.

GY莊,0811 冬, 十有一月, 癸未, 齊無知弑其君諸兒.

GY莊,0901 九年, 春, 齊人殺無知.

GY莊,0902 公及齊大夫盟于□, 公曷爲與大夫盟. 齊無君也, 然則何以不名. 爲其諱與大夫盟也, 使若衆然.

GY莊,0903 夏, 公伐齊, 納糾, 納者何? 入辭也, 其言伐之何? 伐而言納者, 猶不能納也. 糾者何? 公子糾也, 何以不稱公子. 君前臣名也. 齊小白入于齊, 曷爲以國氏. 當國也. 其言入何? 簒辭也.

GY莊,0904 秋, 七月, 丁酉, 葬齊襄公.

GY莊,0905 八月, 庚申, 及齊師戰于乾時, 我師敗績, 內不言敗, 此其言敗何? 伐敗也. 曷爲伐敗. 復□也. 此復□乎大國, 曷爲使微者. 公也. 公則曷爲不言公, 不與公復□也, 曷爲不與公復□. 復□者在下也.

GY莊,0906 九月, 齊人取子糾殺之, 其取之何? 內辭也, 脅我, 使我殺之也. 其稱子糾何? 貴也, 其貴奈何? 宜爲君者也.

GY莊,0907 冬, 浚洙, 洙者何? 水也. 浚之者何? 深之也, 曷爲深之, 畏齊也. 曷爲畏齊也. 辭役子糾也.

GY莊,1001 十年, 春, 王正月, 公敗齊師于長勺.

GY莊,1002 二月, 公侵宋, 曷爲或言侵, 或言伐, □者曰侵. 精者曰伐. 戰不言伐. 圍不言戰. 入不言圍. 滅不言入. 書其重者也.

GY莊,1003 三月, 宋人遷宿, 遷之者何? 不通也. 以地還之也. 子沈子曰, 不通者, 蓋因而臣之也.

GY莊,1004 夏, 六月, 齊師宋師次于郞, 公敗宋師于乘丘, 其言次于郞何? 伐也. 伐則其言次何? 齊與伐而不與戰, 故言伐也. 我能敗之, 故言次也.

GY莊,1005 秋, 九月, 荊敗蔡師于莘, 以蔡侯獻舞歸, 荊者何? 州名也. 州不若國, 國不若氏, 氏不若人, 人不若名, 名不若字. 字不若子. 蔡侯獻舞何以名. 絶, 曷爲絶之. 獲也. 曷爲不言其獲. 不與夷狄之獲中國也.

GY莊,1006 冬, 十月, 齊師滅譚, 譚子奔□, 何以不言出. 國已滅矣, 無所出也.

GY莊,1101 十有一年, 春, 王正月.

GY莊,1102 夏, 五月, 戊寅, 公敗宋師于□.

GY莊,1103 秋, 宋大水, 何以書, 記災也. 外災不書, 此何以書. 及我也.

GY莊,1104 冬, 王姬歸于齊, 何以書, 過我也.

GY莊,1201 十有二年, 春, 王三月, 紀叔姬歸于□, 其言歸于□何? 隱之也. 何隱爾, 其國亡矣, 徒歸于叔爾也.

GY莊,1202 夏, 四月.

GY莊,1203 秋, 八月, 甲午, 宋萬弑其君接, 及其大夫仇牧, 及者何? 累也. 弑君多矣, 舍此無累者乎, 孔父·荀息, 皆累也. 舍孔父荀息, 無累者乎, 曰有. 有則此何以書, 賢也, 何賢乎仇牧. 仇牧可謂不畏彊禦矣. 其不畏彊禦奈何? 萬嘗與莊公戰. 獲乎莊公, 莊公歸, 散舍諸宮中. 數月, 然後歸之, 歸反爲大夫於宋, 與閔公博. 婦人皆在側, 萬曰, 甚矣, 魯侯之淑. 魯侯之美也. 天下諸侯宜爲君者, 唯魯侯爾. 閔公矜此婦人. □其言, 顧曰, 此虜也. 爾虜焉故. 魯侯之美惡乎至. 萬怒, 搏閔公, 絶其□. 仇牧聞君弑, 趨而至, 遇之于門, 手劒而叱之. 萬臂□仇牧, 碎其首. 齒著乎門闔. 仇牧可謂不畏彊禦矣.

GY莊,1204 冬, 十月, 宋萬出奔陳.

GY莊,1301 十有三年, 春, 齊侯□宋人□陳人□蔡人□□婁人·會于北杏.

GY莊,1302 夏, 六月, 齊人滅遂.

GY莊,1303 秋, 七月.

GY莊,1304 冬, 公會齊侯盟于柯, 何以不日. 易也. 其易奈何? 桓之盟不日, 其會不致, 信之也, 其不日何以始乎此, 莊公將會乎桓, 曹子進曰, 君之意何如. 莊公曰, 寡人之生, 則不若死矣. 曹子曰, 然則君請當其君, 臣請當其臣. 莊公曰, 諾, 於是會乎桓, 莊公升壇. 曹子手劒而從之, 管子進曰, 君何求乎. 曹子曰. 城壞壓竟. 君不圖與. 管子曰, 然則君將何求, 曹子曰, 願請汶陽之田. 管子顧曰, 君許諾. 桓公曰, 諾, 曹子請盟, 桓公下與之盟. 巳盟, 曹子□劒而去之. 要盟可犯. 而桓公不欺, 曹子可□. 而桓公不怨, 桓公之信著乎天下, 自柯之盟始焉.

GY莊,1401 十有四年, 春, 齊人·陳人·曹人·伐宋.

GY莊,1402 夏, 單伯會伐宋, 其言會伐宋何? 後會也.

GY莊,1403 秋, 七月, 荊入蔡.

GY莊,1404 冬, 單伯會齊侯·宋公·衛侯·鄭伯·于□.

GY莊,1501 十有五年, 春, 齊侯·宋公·陳侯·衛侯·鄭伯·會于□.

GY莊,1502 夏, 夫人姜氏如齊.

GY莊,1503 秋, 宋人·齊人·□婁人·伐兒.

GY莊,1504 鄭人侵宋.

GY莊,1505 冬, 十月.

GY莊,1601 十有六年, 春, 王正月.

GY莊,1602 夏, 宋人·齊人·衛人·伐鄭.

GY莊,1603 秋, 荊伐鄭.

GY莊,1604 冬, 十有二月, 公會齊侯·宋公·陳侯·衛侯·鄭伯·許男·曹伯·滑伯·□子·同盟于幽, 同盟者何? 同欲也.

GY莊,1605 □婁子克卒.

GY莊,1701 十有七年, 春, 齊人執鄭□, 鄭□者何? 鄭之微者也. 此鄭之微者, 何言乎齊人執之. 書甚□也.

GY莊,1702 夏, 齊人□于遂, □者何? □, 積也, 衆殺戌者也.

GY莊,1703 秋, 鄭□自齊逃來, 何以書, 書甚□也, 曰, □人來矣, □人來矣. 冬, 多□, 何以書, 記異也.

GY莊,1801 十有八年, 春, 王三月, 日有食之.

GY莊,1802 夏, 公追戎于濟西. 此未有言伐者, 其言追何? 大其爲中國追也. 此未有伐中國者, 則其言爲中國追何? 大其未至而豫禦之也. 其言于濟西何? 大之也.

GY莊,1803 秋, 有□, 何以書, 記異也.

GY莊,1804 冬, 十月.

GY莊,1901 十有九年, 春, 王正月.

GY莊,1902 夏, 四月.

GY莊,1903 秋, 公子結□陳人之婦于□, 遂及齊侯宋公盟, □者何? 諸侯娶一國, 則二國往□之, 以姪□從. 姪者何? 兄之子也. □者何? 弟也. 諸侯壹聘九女, 諸侯不再娶. □不書, 此何以書. 爲其有遂事書. 大夫無遂事, 此其言遂何? 聘禮, 大夫受命, 不受辭. 出竟有可以安社稷, 利國家者, 則專之可也.

GY莊,1904 夫人姜氏如□.

GY莊,1905 冬, 齊人·宋人·陳人·伐我西鄙.

GY莊,2001 二十年, 春, 王二月, 夫人姜氏如□.

GY莊,2002 夏, 齊大災, 大災者何? 大瘠也. 大瘠者何? □也. 何以書, 記災也, 外災不書, 此何以書, 及我也.

GY莊,2001 秋, 七月.

GY莊,2002 冬, 齊人伐戎.

GY莊,2101 二十有一年, 春, 王正月.

GY莊,2102 夏, 五月, 辛酉, 鄭伯突卒.

GY莊,2103 秋, 七月, 戊戌, 夫人姜氏薨.

GY莊,2104 冬, 十有二月, 葬鄭□公.

GY莊,2201 二十有二年, 春, 王正月, 肆大省, 肆者何? 跌也. 大省者何? 災省也. 肆大省, 何以書, 譏, 何譏爾, 譏始忌省也.

GY莊,2202 癸丑, 葬我小君文姜, 文姜者何? 莊公之母也. 陳人殺其公子禦寇.

GY莊,2203 夏, 五月.

GY莊,2204 秋, 七月, 丙申, 及齊高□盟于防. 齊高□者何? 貴大夫也, 曷爲就吾微者而盟. 公也. 公則曷爲不言公, 諱與大夫盟也.

GY莊,2205 冬, 公如齊納幣. 納幣不書, 此何以書. 譏, 何譏爾, 親納幣, 非禮也.

GY莊,2301 二十有三年, 春, 公至自齊, 桓之盟不日, 其會不致, 信之也. 此之桓國何以致, 危之也. 何危爾, 公一陳□也.

GY莊,2302 祭叔來聘.

GY莊,2303 夏, 公如齊觀社, 何以書, 譏, 何譏爾, 諸侯越竟觀社, 非禮也. 公至自齊.

GY莊,2304 荊人來聘, 荊何以稱人. 始能聘也.

GY莊,2305 公及齊侯遇于穀.

GY莊,2306 蕭叔朝公, 其言朝公何? 公再外也.

GY莊,2307 秋, 丹桓宮楹, 何以書, 譏, 何譏爾, 丹桓宮楹, 非禮也.

GY莊,2308 冬, 十有一月, 曹伯射姑卒.

GY莊,2309 十有二月, 甲寅, 公會齊侯盟于扈, 桓之盟不日, 此何以日, 危之也, 何危爾, 我貳也. 魯子曰, 我貳者, 非彼然, 我然也.

GY莊,2401 二十有四年, 春, 王三月, 刻桓宮□, 何以書, 譏, 何譏爾, 刻桓宮□, 非禮也.

GY莊,2402 葬曹莊公.

GY莊,2403 夏, 公如齊逆女, 何以書, 親迎禮也.

GY莊,2404 秋, 公至自齊, 八月, 丁丑, 夫人姜氏入, 其言入何? 難也, 其言日何? 難也, 其難奈何? 夫人不□, 不可使入, 與公有所約, 然後入. 戊寅, 大夫宗婦□, 用幣, 宗婦者何? 大夫之妻也, □者何? 見也. 用者何? 用者不宜用也. 見用幣, 非禮也. 然則曷用棗栗云乎, □脩云乎.

GY莊,2405 大水.

GY莊,2406 冬, 戎侵曹, 曹羈出奔陳, 曹羈者何? 曹大夫也. 曹無大夫, 此何以書. 賢也, 何賢乎曹羈. 戎將侵曹, 曹羈諫曰, 戎衆以無義. 君請勿自敵也. 曹伯曰, 不可. 三諫不從, 遂去之, 故君子以爲得君臣之義也.

GY莊,2407 赤歸于曹郭公, 赤者何? 曹無赤者, 蓋郭公也. 郭公者何? 失地之君也.

GY莊,2501 二十有五年, 春, 陳侯使女叔來聘.

GY莊,2502 夏, 五月, 癸丑, 衛侯朔卒.

GY莊,2503 六月, 辛未朔, 日有食之, 鼓用牲于社, 日食則曷爲鼓用牲于社. 求乎陰之道也. 以朱絲營社, 或曰脅之, 或曰爲闇, 恐人犯之, 故營之.

GY莊,2504 伯姬歸于杞.

GY莊,2505 秋, 大水, 鼓用牲于社于門, 其言于社于門何? 于社, 禮也, 于門, 非禮也.

GY莊,2506 冬, 公子友如陳.

GY莊,2607 二十有六年, 公伐戎.

GY莊,2608 夏, 公至自伐戎.

GY莊,2609 曹殺其大夫, 何以不名. 衆也, 曷爲衆殺之. 不死于曹君者也. 君死乎位曰滅, 曷爲不言其滅. 爲曹羈諱也, 此蓋戰也, 何以不言戰. 爲曹羈諱也.

GY莊,2610 秋, 公會宋人·齊人·伐徐.

GY莊,2611 冬, 十有二月, 癸亥朔, 日有食之.

GY莊,2701 二十有七年, 春, 公會杞伯姬于□.

GY莊,2702 夏, 六月, 公會齊侯·宋公·陳侯·鄭伯·同盟于幽.

GY莊,2703 秋, 公子友如陳, 葬原仲, 原仲者何? 陳大夫也, 大夫不書葬, 此何以書. 通乎季子之私行也. 何通乎季子之私行. □內難也. 君子□內難, 而不□外難. 內難者何? 公子慶父·公子牙·公子友·皆莊公之母弟也, 公子慶父·公子牙·通乎夫人. 以脅公. 季子起而治之, 則不得與于國政, 坐而視之, 則親親. 因不忍見也. 故於是復請至于陳, 而葬原仲也.

GY莊,2704 冬, 杞伯姬來, 其言來何? 直來曰來. 大歸曰來歸.

GY莊,2705 □慶來逆叔姬, □慶者何? □大夫也, □無大夫, 此何以書, 譏, 何譏爾, 大夫越竟逆女, 非禮也.

GY莊,2706 杞伯來朝.

GY莊,2707 公會齊侯于城□.

GY莊,2801 二十有八年, 春, 王三月, 甲寅, 齊人伐衛, 衛人及齊人戰, 衛人敗績, 伐不日, 此何以日. 至之日也. 戰不言伐, 此其言伐何? 至之日也. 春秋伐者爲客. 伐者爲主. 故使衛主之也. 曷爲使衛主之. 衛未有罪爾. 敗者稱師, 衛何以不稱師. 未得乎師也. 夏, 四月, 丁未, □婁子□卒.

GY莊,2802 秋, 荊伐鄭, 公會齊人, 宋人□婁人救鄭.

GY莊,2803 冬, 築微. 大無麥禾, 冬, 旣見無麥禾矣, 曷爲先言築微, 而後言無麥禾, 諱以凶年造邑也.

GY莊,2804 臧孫辰告□于齊, 告□者何? 請□也. 何以不稱使. 以爲臧孫辰之私行也, 曷爲以臧孫辰之私行. 君子之爲國也, 必有三年之委, 一年不熟, 告□譏也.

GY莊,2901 二十有九年, 春, 新延□, 新延□者何? 脩舊也. 脩舊不書, 此何以書, 譏, 何譏爾, 凶年不脩.

GY莊,2902 夏, 鄭人侵許.

GY莊,2903 秋, 有蜚, 何以書, 記異也.

GY莊,2904 冬, 十有二月, 紀叔姬卒.

GY莊,2905 城諸及防.

GY莊,3001 三十年, 春, 王正月.

GY莊,3002 夏, 師次于成.

GY莊,3003 秋, 七月, 齊人降□, □者何? 紀之遺邑也, 降之者何? 取之也, 取之則曷爲不言取之, 爲桓公諱也. 外取邑不書, 此何以書, 盡也.

GY莊,3004 八月, 癸亥, 葬紀叔姬, 外夫人不書葬, 此何以書, 隱之也. 何隱爾, 其國亡矣, 徒葬乎叔爾.

GY莊,3005 九月, 庚午朔, 日有食之, 鼓用牲于社.

GY莊,3006 冬, 公及齊侯遇于魯濟.

GY莊,3007 齊人伐山戎, 此齊侯也, 其稱人何? 貶, 曷爲貶. 子司馬子曰, 蓋以操之爲已蹙矣. 此蓋戰也, 何以不言戰. 春秋敵者言戰, 桓公之與戎狄驅之爾.

GY莊,3101 三十有一年, 春, 築臺于郞, 何以書, 譏, 何譏爾, 臨民之所漱浣也.

GY莊,3102 夏, 四月, 薛伯卒.

GY莊,3103 築臺于薛, 何以書, 譏, 何譏爾, 遠也.

GY莊,3104 六月, 齊侯來獻戎捷. 齊, 大國也, 曷爲親來獻戎捷. 威我也. 其威我奈何? 旗獲而過我也.

GY莊,3105 秋, 築臺于秦, 何以書, 譏, 何譏爾, 臨國也.

GY莊,3106 冬, 不雨, 何以書, 記異也.

GY莊,3201 三十有二年, 春, 城小穀.

GY莊,3202 夏, 宋公·齊侯·遇于梁丘□

GY莊,3203 秋, 七月, 癸巳, 公子牙卒, 何以不稱弟. 殺也, 殺則曷爲不言刺. 爲季子諱殺也, 曷爲爲季子諱殺. 季子之□惡也. 不以爲國獄. 緣季子之心而爲之諱. 季子之□惡奈何? 莊公病, 將死, 以病召季子. 季子至而授之以國政. 曰, 寡人卽不起此病, 吾將焉致乎魯國. 季子曰, 般也存, 君何憂焉, 公曰, 庸得若是乎, 牙謂我曰, 魯一生一及, 君巳知之矣. 慶父也存. 季子曰, 夫何敢, 是將爲亂乎, 夫何敢. 俄而牙弑械成. 季子和藥而飮之. 曰, 公子從吾言而飮此, 則必可以無爲天下戮笑, 必有後乎魯國. 不從吾言, 而不飮此, 則必爲天下戮笑, 必無後乎魯國, 於是從其言而飮之, 飮之無#뢰氏, 至乎王堤而死, 公子牙今將爾. 辭曷爲與親弑者同. 君親無將, 將而誅焉. 然則善之與, 曰, 然, 殺世子母弟,直稱君者, 甚之也, 季子殺母兄, 何善爾, 誅不得□兄, 君臣之義也. 然則曷爲不直誅而□之, 行誅乎兄, 隱而逃之, 使託若以疾死然, 親親之道也.

GY莊,3204 八月, 癸亥, 公薨于路寢, 路寢者何? 正寢也.

GY莊,3205 冬, 十月, 乙未, 子般卒, 子卒云子卒, 此其稱子般卒何? 君存稱世子. 君薨稱子某. 旣葬稱子. 踰年稱公. 子般卒, 何以不書葬. 未踰年之君也, 有子則廟. 廟則書葬. 無子不廟, 不廟則不書葬.

GY莊,3206 公子慶父如齊.

GY莊,3207 狄伐邢.

<閔公>

GY閔,0101 元年, 春, 王正月, 公何以不言卽位, 繼弑君不言卽位. 孰繼. 繼子般也, 孰弑子般, 慶父也, 殺公子牙, 今將爾, 季子不免, 慶父弑君, 何以不誅, 將而不免□惡也, 旣而不可及, 因獄有所歸, 不探其情而誅焉, 親親之道也. 惡乎歸獄, 歸獄僕人鄧扈樂, 曷爲歸獄僕人鄧扈樂. 莊公存之時, 樂曾淫于宮中, 子般執而鞭之, 莊公死, 慶父謂樂曰, 般之辱爾, 國人莫不知, □弑之矣, 使弑子般, 然後誅鄧扈樂而歸獄焉. 季子至而不變也.

GY閔,0102 齊人救邢.

GY閔,0103 夏, 六月, 辛酉, 葬我君莊公.

GY閔,0104 秋, 八月, 公及齊侯盟于洛姑.

GY閔,0105 季子來歸, 其稱季子何? 賢也. 其言來歸何? 喜之也.

GY閔,0106 冬, 齊仲孫來, 齊仲孫者何? 公子慶父也, 公子慶父, 則曷爲謂之齊仲孫, 繫之齊也, 曷爲繫之齊. 外之也, 曷爲外之. 春秋爲尊者諱. 爲親者諱. 爲賢者諱. 子女子曰, 以春秋爲春秋. 齊無仲孫, 其諸吾仲孫與.

GY閔,0201 二年, 春, 王正月, 齊人遷陽. 夏, 五月, 乙酉, 吉□于莊公, 其言吉何? 言吉者, 未可以吉也. 曷爲未可以吉. 未三年也. 三年矣, 曷爲謂之未三年, 三年之喪, 實以二十五月. 其言于莊公何? 未可以稱宮廟也. 曷爲未可以稱宮廟. 在三年之中矣. 吉□于莊公, 何以書, 譏, 何譏爾, 譏始不三年也.

GY閔,0202 秋, 八月, 辛丑, 公薨, 公薨何以不地, 隱之也, 何隱爾, 弑也, 孰弑之, 慶父也, 殺公子牙, 今將爾, 季子不免, 慶父弑二君, 何以不誅, 將而不免, □惡也, 旣而不可及, 緩追逸賊, 親親之道也. 九月, 夫人姜氏孫于□婁. 公子慶父出奔□.

GY閔,0203 冬, 齊高子來盟, 高子者何? 齊大夫也. 何以不稱使. 我無君也. 然則何以不名. 喜之也, 何喜爾, 正我也, 其正我奈何? 莊公死, 子般弑, 閔公弑, 此三君死, 曠年無君. 設以齊取魯, 曾不興師, 徒以言而已矣. 桓公使高子將南陽之甲. 立僖公而城魯, 或曰, 自鹿門至于爭門者是也, 或曰, 自爭門至于吏門者是也, 魯人至今以爲美談, 曰猶望高子也.

GY閔,0204 十有二月, 狄入衛.

GY閔,0205 鄭棄其師, 鄭棄其師者何? 惡其將也. 鄭伯惡高克, 使之將, 逐而不納, 棄師之道也.

<僖公>

GY僖,0101 元年, 春, 王正月, 公何以不言卽位. 繼弑君, 子不言卽位, 此非子也, 其稱子何? 臣子一例也.

GY僖,0102 齊師·宋師·曹師·次于□北, 救邢, 救邢救不言次, 此其言次何? 不及事也, 不及事者何? 邢已亡矣. 孰亡之, 蓋狄滅之. 曷爲不言狄滅之. 爲桓公諱也, 曷爲爲桓公諱. 上無天子, 下無方伯, 天下諸侯有相滅亡者, 桓公不能救, 則桓公恥之. 曷爲先言次, 而後言救. 君也. 君則其稱師何? 不與諸侯專封也. 曷爲不與. 實與. 而文不與, 文曷爲不與. 諸後之義, 不得專封也. 諸侯之義不得專封, 則其曰實與之何? 上無天子, 下無方伯, 天下諸侯有相滅亡者, 力能救之, 則救之可也.

GY僖,0103 夏, 六月, 邢遷于陳儀, 遷者何? 其意也. 遷之者何? 非其意也.

GY僖,0104 齊師·宋師·曹師·城邢, 此一事也, 曷爲復言齊師·宋師·曹師. 不復言師, 則無以知其爲一事也.

GY僖,0105 秋, 七月, 戊辰, 夫人姜氏薨于夷, 齊人以歸, 夷者何? 齊地也, 齊地, 則其言齊人以歸何? 夫人薨于夷, 則齊人以歸. 夫人薨于夷, 則齊人曷爲以歸. 桓公召而縊殺之.

GY僖,0106 楚人伐鄭.

GY僖,0107 八月, 公會齊侯·宋公·鄭伯·曹伯·□婁人于□.

GY僖,0108 九月, 公敗□婁師于纓. 冬, 十月, 壬午, 公子友帥師, 敗□師于犁, 獲□□, □□者何? □大夫也, □無大夫, 此何以書, 大季子之獲也, 何大乎季子之獲. 季子治內難以正. 禦外難以正, 其禦外難以正奈何? 公子慶父弑閔公, 走而之□, □人逐之, 將由乎齊, 齊人不納, 却反舍于汶水之上, 使公子奚斯入請, 季子曰, 公子不可以入, 入則殺矣. 奚斯不忍反命于慶父, 自南□.

GY僖,0109 北面而哭. 慶父聞之曰, □. 此奚斯之聲也, 諾巳. 曰, 吾不得入矣, 於是抗□經而死. □人聞之曰, 吾已得子之賊矣, 以求賂乎魯. 魯人不與, 爲是興師而伐魯. 季子待之以偏戰.

GY僖,0110 十有二月, 丁巳, 夫人氏之喪至自齊, 夫人何以不稱姜氏. 貶, 曷爲貶. 與弑公也. 然則曷爲不於弑焉貶. 貶必於重者, 莫重乎其以喪至也.

GY僖,0201 二年, 春, 王正月, 城楚丘, 孰城. 城衛也, 曷爲不言城衛. 滅也, 孰滅之, 蓋狄滅之. 曷爲不言狄滅之, 爲桓公諱也, 曷爲爲桓公諱, 上無天子, 下無方伯, 天下諸侯有相滅亡者, 桓公不能救, 則桓公恥之也, 然則孰城之. 桓公城之, 曷爲不言桓公城之, 不與諸侯專封也, 曷爲不與, 實與而文不與, 文曷爲不與, 諸侯之義, 不得專封, 諸侯之義不得專封, 則其曰實與之何? 上無天子, 下無方伯, 天下諸侯有相滅亡者, 力能救之, 則救之可也.

GY僖,0202 夏, 五月, 辛巳, 葬我小君哀姜, 哀姜者何? 莊公之夫人也.

GY僖,0203 虞師晉師滅夏陽, 虞, 微國也, 曷爲序乎大國之上. 使虞首惡也, 曷爲使虞首惡. 虞受賂, 假滅國者道, 以取亡焉, 其受賂奈何? 獻公朝諸大夫而問焉, 曰, 寡人夜者寢而不寐, 其意也何? 諸大夫有進對者曰, 寢不安與, 其諸侍御有不在側者與, 獻公不應, 荀息進曰, 虞郭見與. 獻公楫而進之. 遂與之入而謀曰, 吾欲攻郭, 則虞救之, 攻虞, 則郭救之, 如之何? 願與子慮之, 荀息對曰, 君若用臣之謀, 則今日取郭, 而明日取虞爾, 君何憂焉, 獻公曰, 然則奈何? 荀息曰, 請以屈産之乘. 與垂棘之白璧. 往必可得也, 則寶出之內藏, 藏之外府. 馬出之內廐, 繫之外廐爾, 君何喪焉, 獻公曰, 諾, 雖然, 宮之奇存焉, 如之何? 荀息曰, 宮之奇, 知則知矣. 雖然, 虞公貪而好寶, 見寶必不從其言, 請終以往, 於是終以往, 虞公見寶, 許諾, 宮之奇果諫, 記曰, 脣亡則齒寒. 虞郭之相救, 非相爲賜. 則晉今日取郭, 而明日虞從而亡爾, 君請勿許也, 虞公不從其言, 終假之道以取郭. 還, 四年, 反取虞. 虞公抱寶牽馬而至, 荀息見曰, 臣之謀何如, 獻公曰, 子之謀則已行矣, 寶則吾寶也, 雖然, 吾馬之齒亦已長矣, 蓋獻之也. 夏陽者何? 郭之邑也, 曷爲不繫于郭, 國之也, 曷爲國之, 君存焉爾.

GY僖,0204 秋, 九月, 齊侯·宋公·江人·黃人·盟于貫澤. 江人黃人者何? 遠國之辭也. 遠國至矣, 則中國曷爲獨言齊宋至爾, 大國言齊宋, 遠國言江黃, 則以其餘爲莫敢不至也.

GY僖,0205 冬, 十月, 不雨, 何以書, 記異也.

GY僖,0206 楚人侵鄭.

GY僖,0301 三年, 春, 王正月, 不雨.

GY僖,0302 夏, 四月, 不雨, 何以書, 記異也.

GY僖,0303 徐人取舒, 其言取之何? 易也.

GY僖,0304 六月, 雨, 其言六月雨何? 上雨而不甚也.

GY僖,0305 秋, 齊侯·宋公·江人·黃人·會于陽穀. 此大會也. 曷爲末言爾? 桓公曰: □無障谷. 無貯粟. 無易樹子. 無以妾爲妻. □

GY僖,0304 冬, 公子友如齊□盟, □盟者何? 往盟乎彼也. 其言來盟者何? 來盟于我也.

GY僖,0305 楚人伐鄭.

GY僖,0401 四年, 春, 王正月, 公會齊侯·宋公·陳侯·衛侯·鄭伯·許男·曹伯·侵蔡, 蔡潰, 潰者何? 下叛上也, 國曰潰, 邑曰叛. 遂伐楚, 次于□, 其言次于□何? 有俟也, 孰俟, 俟屈完也.

GY僖,0402 夏, 許男新臣卒.

GY僖,0403 楚屈完來盟于師, 盟于召陵, 屈完者何? 楚大夫也, 何以不稱使. 尊屈完也, 曷爲尊屈完. 以當桓公也. 其言盟于師, 盟于召陵何? 師在召陵也. 師在召陵, 則曷爲再言盟. 喜服楚也. 何言乎喜服楚. 楚有王者則後服. 無王者則先叛. 夷狄也, 而□病中國. 南夷與北狄交. 中國不絶若線. 桓公救中國. 而攘夷狄. 卒□荊. 以此爲王者之事也. 其言來何? 與桓爲主也. 前此者有事矣. 後此者有事矣. 則曷爲獨於此焉, 與桓公爲主, 序績也.

GY僖,0404 齊人執陳袁濤塗, 濤塗之罪何? □軍之道也, 其□軍之道奈何? 濤塗謂桓公曰, 君旣服南夷矣, 何不還師濱海而東, 服東夷且歸. 桓公曰, 諾, 於是還師濱海而東, 大陷于沛澤之中. 顧而執濤塗. 執者曷爲或稱侯, 或稱人, 稱侯而執者, 伯討也. 稱人而執者, 非伯討也, 此執有罪, 何以不得爲伯討, 古者周公, 東征則西國怨, 西征則東國怨. 桓公假塗于陳而伐楚, 則陳人不欲其反由已者, 師不正故也. 不脩其師而執濤塗, 古人之討, 則不然也.

GY僖,0405 秋, 及江人黃人伐陳.

GY僖,0406 八月, 公至自伐楚, 楚已服矣, 何以致伐楚, 叛盟也.

GY僖,0407 葬許繆公.

GY僖,0408 冬, 十有二月, 公孫慈帥師會齊人·宋人·衛人·鄭人·許人·曹人·侵陳.

GY僖,0501 五年, 春, 晉侯殺其世子申生, 曷爲直稱晉侯以殺. 殺世子母弟直稱君者, 甚之也.

GY僖,0502 杞伯姬來朝其子, 其言來朝其子何? 內辭也, 與其子俱來朝也.

GY僖,0503 夏, 公孫慈如牟.

GY僖,0504 公及齊侯·宋公·陳侯·衛侯·鄭伯·許男·曹伯·會王世子于首戴, 曷爲殊會王世子. 世子貴也, 世子, 猶世世子也.

GY僖,0505 秋, 八月, 諸侯盟于首戴, 諸侯何以不序. 一事而再見者, 前目而後凡也. 鄭伯逃歸不盟, 其言逃歸不盟者何? 不可使盟也. 不可使盟, 則其言逃歸何? 魯子曰, 蓋不以寡犯衆也.

GY僖,0506 楚人滅弦, 弦子奔黃.

GY僖,0507 九月, 戊申朔, 日有食之.

GY僖,0508 冬, 晉人執虞公, 虞已滅矣, 其言執之何? 不與滅也, 曷爲不與滅, 滅者亡國之善辭也. 滅者, 上下之同力者也.

GY僖,0601 六年, 春, 王正月.

GY僖,0602 夏, 公會齊侯·宋公·陳侯·衛侯·曹伯·伐鄭, 圍新城, 邑不言圍, 此其言圍何? 彊也.

GY僖,0603 秋, 楚人圍許, 諸侯遂救許.

GY僖,0604 冬, 公至自伐鄭.

GY僖,0701 七年, 春, 齊人伐鄭.

GY僖,0702 夏, 小□婁子來朝.

GY僖,0703 鄭殺其大夫申侯, 其稱國以殺何? 稱國以殺者, 君殺大夫之辭也.

GY僖,0704 秋, 七月, 公會齊侯·宋公·陳世子款·鄭世子華·盟于□毋.

GY僖,0705 曹伯般卒.

GY僖,0706 公子友如齊.

GY僖,0707 冬, 葬曹昭公.

GY僖,0801 八年, 春, 王正月, 公會王人·齊侯·宋公·衛侯·許男·曹伯·陳世子款·鄭世子華·盟于□, 王人者何? 微者也, 曷爲序乎諸侯之上, 先王命也. 鄭伯乞盟, 乞盟者何? 處其所而請與也. 其處其所而請與奈何? 蓋酌之也.

GY僖,0802 夏, 狄伐晉.

GY僖,0803 秋, 七月, □于太廟, 用致夫人, 用者何? 用者不宜用也, 致者何? 致者不宜致也, □用致夫人, 非禮也. 夫人何以不稱姜氏, 貶, 曷爲貶. 譏以妾爲妻也. 其言以妾爲妻奈何? 蓋脅于齊□女之先至者也.

GY僖,0804 冬, 十有二月, 丁未, 天王崩.

GY僖,0901 九年, 春, 王三月, 丁丑, 宋公禦說卒, 何以不書葬, 爲襄公諱也. 夏, 公會宰周公·齊侯·宋子·衛侯·鄭伯·許男·曹伯·于葵丘, 宰周公者何? 天子之爲政者也.

GY僖,0902 秋, 七月, 乙酉, 伯姬卒, 此未適人, 何以卒. 許嫁矣, 婦人許嫁, 字而□之. 死則以成人之喪治之.

GY僖,0903 九月, 戊辰, 諸侯盟于葵丘, 桓之盟不日, 此何以日, 危之也, 何危爾, 貫澤之會, 桓公有憂中國之心, 不召而至者, 江人黃人也, 葵丘之會, 桓公震而矜之, 叛者九國. 震之者何? 猶曰振振然. 矜之者何? 猶曰莫若我也.

GY僖,0904 甲戌, 晉侯詭諸卒.

GY僖,0905 冬, 晉里克弑其君之子奚齊, 此未踰年之君, 其言弑其君之子奚齊何? 殺未踰年君之號也.

GY僖,1001 十年, 春, 王正月, 公如齊.

GY僖,1002 狄滅溫.

GY僖,1003 溫子奔衛.

GY僖,1004 晉里克弑其君卓子, 及其大夫荀息, 及者何? 累也, 弑君多矣, 舍此無累者乎, 曰有, 孔父·仇牧·皆累也, 舍孔父仇牧無累者乎, 曰有, 有則此何以書, 賢也, 何賢乎荀息. 荀息可謂不食其言矣. 其不食其言奈何? 奚齊卓子者, 驪姬之子也, 荀息傳焉. 驪姬者, 國色也. 獻公愛之甚, 欲立其子, 於是殺世子申生, 申生者, 里克傅之, 獻公病將死, 謂荀息曰, 士何如則可謂之信矣. 荀息對曰, 使死者反生, 生者不愧乎其言, 則可謂信矣. 獻公死, 奚齊立, 里克謂荀息曰, 君殺正而立不正, 廢長而立幼. 如之何? 願與子慮之, 荀息曰, 君嘗訊臣矣. 臣對曰, 使死者反生, 生者不愧乎其言, 則可謂信矣, 里克知其不可與謀, 退, 弑奚齊, 荀息立卓子, 里克弑卓子, 荀息死之, 荀息可謂不食其言矣.

GY僖,1005 夏, 齊侯許男伐北戎.

GY僖,1006 晉殺其大夫里克, 里克弑二君, 則曷爲不以討賊之辭言之. 惠公之大夫也. 然則孰立惠公. 里克也, 里克弑奚齊卓子, 逆惠公而入, 里克立惠公, 則惠公曷爲殺之, 惠公曰, 爾旣殺夫二孺子矣. 又將圖寡人. 爲爾君者, 不亦病乎, 於是殺之, 然則曷爲不言惠公之入. 晉之不言出入者, 踊爲文公諱也. 齊小白入于齊, 則曷爲不爲桓公諱, 桓公之享國也長. 美見乎天下, 故不爲之諱本惡也, 文公之享國也短, 美未見乎天下, 故爲之諱本惡也.

GY僖,1007 秋, 七月.

GY僖,1008 冬, 大雨雹, 何以書, 記異也.

GY僖,1101 十有一年, 春, 晉殺其大夫丕鄭父.

GY僖,1102 夏, 公及夫人姜氏會齊侯于陽穀.

GY僖,1103 秋, 八月, 大雩.

GY僖,1104 冬, 楚人伐黃.

GY僖,1201 十有二年, 春, 王三月, 庚午, 日有食之.

GY僖,1202 夏, 楚人滅黃.

GY僖,1203 秋, 七月.

GY僖,1204 冬, 十有二月, 丁丑, 陳侯處臼卒.

GY僖,1301 十有三年, 春, 狄侵衛.

GY僖,1302 夏, 四月, 葬陳宣公.

GY僖,1303 公會齊侯·宋公·陳侯·衛侯·鄭伯·許男·曹伯·于鹹.

GY僖,1304 秋, 九月, 大雩.

GY僖,1305 冬, 公子友如齊.

GY僖,1401 十有四年, 春, 諸侯城緣陵, 孰城之. 城杞也, 曷爲城杞, 滅也, 孰滅之, 蓋徐□脅之. 曷爲不言徐□脅之, 爲桓公諱也, 曷爲爲桓公諱, 上無天子, 下無方伯, 天下諸侯有相滅亡者, 桓公不能救, 則桓公恥之也, 然則孰城之, 桓公城之, 曷爲不言桓公城之, 不與諸侯專封也, 曷爲不與, 實與而文不與, 文曷爲不與, 諸侯之義, 不得專封也, 諸侯之義不得專封, 則其曰實與之何? 上無天子, 下無方伯, 天下諸侯有相滅亡者, 力能救之, 則救之可也.

GY僖,1402 夏, 六月, 季姬及□子遇于防, 使□子來朝, □子曷爲使乎季姬來朝. 內辭也, 非使來朝, 使來請已也.

GY僖,1403 秋, 八月, 辛卯, 沙鹿崩, 沙鹿者何? 河上之邑也, 此邑也, 其言崩何? 襲邑也. 沙鹿崩, 何以書, 記異也, 外異不書, 此何以書. 爲天下記異也.

GY僖,1404 狄侵鄭.

GY僖,1405 冬, 蔡侯□卒.

GY僖,1501 十有五年, 春, 王正月, 公如齊.

GY僖,1502 楚人伐徐.

GY僖,1503 三月, 公會齊侯·宋公·陳侯·衛侯·鄭伯·許男·曹伯·盟于牡丘, 遂次于匡.

GY僖,1504公孫敖率師及諸侯之大夫救徐.

GY僖,1505 夏, 五月, 日有食之.

GY僖,1506 秋, 七月, 齊師曹師伐□.

GY僖,1507 八月, □.

GY僖,1508 九月, 公至自會, 桓公之會不致, 此何以致. 久也.

GY僖,1509 季姬歸于□.

GY僖,1510 己卯, 晦, 震夷伯之廟, 晦者何? 宜也. 震之者何? 雷電擊夷伯之廟者也, 夷伯者, 曷爲者也, 季氏之孚也. 季氏之孚, 則微者, 其稱夷伯何? 大之也, 曷爲大之. 天戒之, 故大之也. 何以書, 記異也.

GY僖,1511 冬, 宋人伐曹.

GY僖,1511 楚人敗徐于婁林.

GY僖,1512 十有一月, 壬戌, 晉侯及秦伯戰于韓, 獲晉侯, 此偏戰也, 何以不言師敗績. 君獲, 不言師敗績也.

GY僖,1601 十有六年, 春, 王正月, 戊申, 朔, □石于宋五, 是月, 六□退飛, 過宋都, 曷爲先言□而後言石. □石記聞, 聞其□然, 視之則石, 察之則五, 是月者何? 僅逮是月也. 何以不日. 晦日也. 晦則何以不言晦. 春秋不書晦也. 朔有事則書. 晦雖有事不書. 曷爲先言六而後言□. 六□退飛, 記見也. 視之則六, 察之則□, 徐而察之則退飛. 五石六□,何以書, 記異也. 外異不書, 此何以書, 爲王者之後, 記異也.

GY僖,1602 三月, 壬申, 公子季友卒, 其稱季友何? 賢也.

GY僖,1603 夏, 四月, 丙申, □季姬卒.

GY僖,1604 秋, 七月, 甲子, 公孫慈卒.

GY僖,1605 冬, 十有二月, 公會齊侯·宋公·陳侯·衛侯·鄭伯·許男·邢侯·曹伯·于淮.

GY僖,1701 十有七年, 春, 齊人·徐人·伐英氏.

GY僖,1702 夏, 滅項, 孰滅之, 齊滅之. 曷爲不言齊滅之. 爲桓公諱也, 春秋爲賢者諱, 此滅人之國, 何賢爾, 君子之惡惡也疾始. 善善也樂終. 桓公嘗有繼絶. 存亡之功. 故君子爲之諱也.

GY僖,1703 秋, 夫人姜氏會齊于卞.

GY僖,1704 九月, 公至自會.

GY僖,1705 十有二月, 乙亥, 齊侯小白卒.

GY僖,1801 十有八年, 春, 王正月, 宋公會曹伯·衛人·□婁人·伐齊.

GY僖,1802 夏, 師救齊.

GY僖,1803 五月, 戊寅, 宋師及齊師戰于□, 齊師敗績, 戰不言伐, 此其言伐何? 宋公與伐而不與戰, 故言伐, 春秋伐者爲客, 伐者爲主, 曷爲不使齊主之. 與襄公之征齊也, 曷爲與襄公之征齊. 桓公死, □刀易牙爭權不葬, 爲是故伐之也.

GY僖,1804 狄救齊.

GY僖,1805 秋, 八月, 丁亥, 葬齊桓公.

GY僖,1806 冬, 邢人·狄人·伐衛.

GY僖,1901 十有九年, 春, 王三月, 宋人執□子□齊.

GY僖,1902 夏, 六月, 宋人·曹人·□婁人·盟于曹南. □子會于□婁, 其言會盟何? 後會也. 己亡酉, □婁人執□子用之, 惡乎用之, 用之社也, 其用之社奈何? 蓋叩其鼻以血社也.

GY僖,1903 秋, 宋人圍曹.

GY僖,1904 衛人伐邢.

GY僖,1905 冬, 公會陳人·蔡人·楚人·鄭人·盟于齊.

GY僖,1906 梁亡, 此未有伐者, 其言梁亡何? 自亡也, 其自亡奈何? 魚爛而亡也.

GY僖,2001 二十年, 春, 新作南門, 何以書, 譏, 何譏爾, 門有古常也.

GY僖,2002 夏, □子來朝, □子者何? 失地之君也, 何以不名. 兄弟辭也.

GY僖,2003 五月, 乙巳, 西宮災, 西宮者何? 小寢也, 小寢則曷爲謂之西宮, 有西宮則有東宮矣, 魯子曰, 以有西宮, 亦知諸侯之有三宮也. 西宮災, 何以書, 記異也.

GY僖,2004 鄭人入滑.

GY僖,2005 秋, 齊人·狄人·盟于邢.

GY僖,2006 冬, 楚人伐隨.

GY僖,2101 二十有一年, 春, 狄侵衛.

GY僖,2102 宋人·齊人·楚人·盟于鹿上.

GY僖,2103 夏, 大旱, 何以書, 記災也.

GY僖,2104 秋, 宋公·楚子·陳侯·蔡侯·鄭伯·許男·曹伯·會于□, 執宋公以伐宋, 孰執之, 楚子執之. 曷爲不言楚子執之. 不與夷狄之執中國也.

GY僖,2105 冬, 公伐□婁.

GY僖,2106 楚人使宜申來獻捷, 此楚子也, 其稱人何? 貶, 曷爲貶. 爲執宋公貶, 曷爲爲執宋公貶. 宋公與楚子期以乘車之會. 公子目夷諫曰, 楚, 夷國也, 彊而無義, 請君以兵車之會往, 宋公曰, 不可, 吾與之約以乘車之會, 自我爲之, 自我墮之, 曰, 不可, 終以乘車之會往, 楚人果伏兵車, 執宋公以伐宋. 宋公謂公子目夷曰, 子歸守國矣, 國, 子之國也, 吾不從子之言, 以至乎此, 公子目夷復曰, 君雖不言國, 國固臣之國也. 於是歸設守械而守國, 楚人謂宋人曰, 子不與我國, 吾將殺子君矣, 宋人應之曰, 吾賴社稷之神靈, 吾國已有君矣, 楚人知雖殺宋公, 猶不得宋國, 於是釋宋公, 宋公釋乎執, 走之衛. 公子目夷復曰, 國爲君守之, 君曷爲不入, 然後逆襄公歸. 惡乎捷, 捷乎宋. 曷爲不言捷乎宋. 爲襄公諱也. 此圍辭也, 曷爲不言其圍. 爲公子目夷諱也.

GY僖,2107 十有二月, 癸丑, 公會諸侯盟于薄.

GY僖,2108 釋宋公, 執未有言釋之者, 此其言釋之何? 公與爲爾也, 公與爲爾奈何? 公與議爾也.

GY僖,2201 二十有二年, 春, 公伐□婁, 取須胞.

GY僖,2202 夏, 宋公·衛侯·許男·□子·伐鄭.

GY僖,2203 秋, 八月, 丁未, 及□婁人戰于升□.

GY僖,2204 冬, 十有一月, 己巳, 朔, 宋公及楚人戰于泓, 宋師敗績, 偏戰者日爾, 此其言朔何? 春秋辭繁而不殺者, 正也. 何正爾, 宋公與楚人期, 戰于泓之陽. 楚人濟泓而來, 有司復曰, 請□其未畢濟而繫之, 宋公曰, 不可, 吾聞之也, 君子不厄人, 吾雖喪國之餘. 寡人不忍行也, 旣濟, 未畢陳, 有司復曰, 請□其未畢陳而擊之, 宋公曰, 不可, 吾聞之也, 君子不鼓不成列. 巳陳, 然後襄公鼓之, 宋師大敗, 故君子大其不鼓不成列, 臨大事而不忘大禮, 有君而無臣. 以爲雖文王之戰, 亦不過此也.

GY僖,2301 二十有三年, 春, 齊侯伐宋, 圍緡, 邑不言圍, 此其言圍何? 疾重故也.

GY僖,2302 夏, 五月, 庚寅, 宋公慈父卒, 何以不書葬, 盈乎諱也.

GY僖,2303 秋, 楚人伐陳.

GY僖,2304 冬, 十有一月, 杞子卒.

GY僖,2401 二十有四年, 春, 王正月.

GY僖,2402 夏, 狄伐鄭.

GY僖,2403 秋, 七月.

GY僖,2404 冬, 天王出居于鄭, 王者無外, 此其言出何? 不能乎母也. 魯子曰, 是王也, 不能乎母者, 其諸此之謂與. 晉侯夷吾卒.

GY僖,2501 二十有五年, 春, 王正月, 丙午, 衛侯□滅邢, 衛侯□何以名. 絶, 曷爲絶之. 滅同姓也.

GY僖,2502 夏, 四月, 癸西, 衛侯□卒.

GY僖,2503 宋蕩伯姬來逆婦, 宋蕩伯姬者何? 蕩氏之母也. 其來逆婦何? 兄弟辭也, 其稱婦何? 有姑之辭也.

GY僖,2504 宋殺其大夫, 何以不名. 宋三世無大夫, 三世內娶也.

GY僖,2505 秋, 楚人圍陳, 納頓子于頓, 何以不言遂. 兩之也.

GY僖,2506 葬衛文公.

GY僖,2507 冬, 十有二月, 癸亥, 公會衛子·□慶·盟于□.

GY僖,2601 二十有六年, 春, 王正月, 己未, 公會□子·衛□□·盟于向.

GY僖,2602 齊人侵我西鄙, 公追齊師至□, 弗及, 其言至□弗及何? 侈也.

GY僖,2603 夏, 齊人伐我北鄙.

GY僖,2604 衛人伐齊.

GY僖,2605 公子遂如楚乞師, 乞師者何? 卑辭也. 曷爲以外內同若辭. 重師也. 曷爲重師. 師出不正反, 戰不正勝也.

GY僖,2606 秋, 楚人滅□, 以□子歸.

GY僖,2607 冬, 楚人伐宋, 圍緡, 邑不言圍, 此其言圍何? 刺道用師也.

GY僖,2608 公以楚師伐齊, 取穀. 公至自伐齊, 此已取穀矣, 何以致伐. 未得乎取穀也. 曷爲未得乎取穀. 曰, 患之起, 必自此始也.

GY僖,2701 二十七年, 春, 杞子來朝.

GY僖,2702 夏, 六月, 庚寅, 齊侯昭卒.

GY僖,2703 秋, 八月, 乙未, 葬齊孝公.

GY僖,2704 乙巳, 公子遂帥師入杞.

GY僖,2705 冬, 楚人·陳侯·蔡侯·鄭伯·許男·圍宋, 此楚子也, 其稱人何? 貶, 曷爲貶. 爲執宋公貶, 故終僖之篇貶也.

GY僖,2706 十有二月, 甲戌, 公會諸侯盟于宋.

GY僖,2801 二十有八年, 春, 晉侯侵曹, 晉侯伐衛, 曷爲再言晉侯. 非兩之也, 然則何以不言遂. 未侵曹也, 未侵曹, 則其言侵曹何? 致其意也, 其意侵曹, 則曷爲伐衛, 晉侯將侵曹, 假塗于衛, 衛曰, 不可得, 則固將伐之也.

GY僖,2802 公子買戌衛, 不卒戌, 刺之, 不卒戌者何? 不卒戌者, 內辭也, 不可使往也. 不可使往, 則其言戌衛何? 遂公意也. 刺之者何? 殺之也, 殺之, 則曷爲謂之刺之, 內諱殺大夫, 謂之刺之也.

GY僖,2803 楚人救衛.

GY僖,2804 三月, 丙午, 晉侯入曹, 執曹伯, □宋人, □者何? 與也, 其言□宋人何? 與使聽之也. 曹伯之罪何? 甚惡也,其甚惡奈何? 不可以一罪言也.

GY僖,2805 夏, 四月, 己巳, 晉侯·齊師·宋師·秦師·及楚人戰于城□, 楚師敗績, 此大戰也, 曷爲使微者. 子玉得臣也. 子玉得臣則其稱人何? 貶, 曷爲貶. 大夫不敵君也.

GY僖,2806 楚殺其大夫得臣.

GY僖,2807 衛侯出奔楚.

GY僖,2808 五月, 癸丑, 公會晉侯·齊侯·宋公·蔡侯·鄭伯·衛子·□子·盟于踐土, 陳侯如會, 其言如會何. 後會也.

GY僖,2809 公朝于王所, 曷爲不言公如京師. 天子在是也, 天子在是, 則曷爲不言天子在是. 不與致天子也.

GY僖,2810 六月, 衛侯鄭自楚復歸于衛.

GY僖,2811 衛元□出奔晉.

GY僖,2812 陳侯款卒.

GY僖,2813 秋, 杞伯姬來.

GY僖,2814 公子遂如齊.

GY僖,2815 冬, 公會晉侯·齊侯·宋公·蔡侯·鄭伯·陳子·□子·□婁子·秦人·于溫.

GY僖,2816 天王狩于河陽, 狩不書, 此何以書. 不與再致天子也. 魯子曰, 溫近而踐土遠也.

GY僖,2817 壬申, 公朝于王所, 其日何? 錄乎內也.

GY僖,2818 晉人執衛侯歸之于京師, 歸之于者何? 歸于者何? 歸之于者, 罪已定矣, 歸于者, 罪未定也, 罪未定則何以得爲伯討. 歸之于者, 執之于天子之側者也, 罪定不定, 已可知矣. 歸于者, 非執之于天子之側者也, 罪定不定未可知也. 衛侯之罪何? 殺叔武也, 何以不書. 爲叔武諱也, 春秋爲賢者諱, 何賢乎叔武. 讓國也, 其讓國奈何? 文公逐衛侯而立叔武, 叔武辭立而他人立, 則恐衛侯之不得反也, 故於是已立. 然後爲踐土之會, 治反衛侯. 衛侯得反, 曰, 叔武簒我, 元□爭之曰, 叔武無罪, 終殺叔武, 元□走而出, 此晉侯也, 其稱人何? 貶, 曷爲貶. 衛之禍, 文公爲之也, 文公爲之奈何? 文公逐衛侯而立叔武, 使人兄弟相疑. 放乎殺母弟者, 文公爲之也.

GY僖,2819 衛元□自晉復歸于衛, 自者何? 有力焉者也. 此執其君, 其言自何? 爲叔武爭也.

GY僖,2820 諸侯遂圍許.

GY僖,2821 曹伯襄復歸于曹.

GY僖,2822 遂會諸侯圍許.

GY僖,2901 二十有九年, 春, 介葛盧來, 介葛盧者何? 夷狄之君也, 何以不言朝. 不能乎朝也.

GY僖,2902 公至自圍許.

GY僖,2903 夏, 六月, 公會王人·晉人·宋人·齊人·陳人·蔡人·秦人·盟于狄泉.

GY僖,2904 秋, 大雨雹.

GY僖,2905 冬, 介葛盧來.

GY僖,3001 三十年, 春, 王正月.

GY僖,3002 夏, 狄侵齊.

GY僖,3003 秋, 衛殺其大夫元□, 及公子瑕, 衛侯未至, 其稱國以殺何? 道殺也.

GY僖,3004 衛侯鄭歸于衛, 此殺其大夫, 其言歸何? 歸惡乎元□也. 曷爲歸惡乎元□. 元□之事君也, 君出則己入. 君入則己出. 以爲不臣也.

GY僖,3005 晉人秦人圍鄭.

GY僖,3006 介人侵蕭.

GY僖,3007 冬, 天王使宰周公來聘.

GY僖,3008 公子遂如京師, 遂如晉, 大夫無遂事, 此其言遂何? 公不得爲政爾.

GY僖,3101 三十有一年, 春, 取濟西田, 惡乎取之. 取之曹也, 曷爲不言取之曹. 諱取同姓之田也. 此未有伐曹者, 則其言取之曹何? 晉侯執曹伯, 班其所取侵地于諸侯也. 晉侯執曹伯, 班其所取侵地于諸侯, 則何諱乎取同姓之田. 久也.

GY僖,3102 公子遂如晉.

GY僖,3103 夏, 四月, 四卜郊不從, 乃免牲, 猶三望, 曷爲或言三卜, 或言四卜, 三卜禮也. 四卜非禮也, 三卜何以禮, 四卜何以非禮. 求吉之道三. □嘗不卜, 郊何以卜. 卜郊, 非禮也. 卜郊何以非禮. 魯郊, 非禮也. 魯郊何以非禮. 天子祭天. 諸侯祭土. 天子有方望之事. 無所不通. 諸侯山川有不在其封內者, 則不祭也. 曷爲或言免牲, 或言免牛, 免牲, 禮也. 免牛, 非禮也, 免牛何以非禮, 傷者曰牛. 三望者何? 望祭也, 然則曷祭, 祭泰山河海, 曷爲祭泰山河海. 山川有能潤于百里者, 天子秩而祭之. 觸石而出, 膚寸而合. 不崇朝而□雨乎天下者, 唯泰山爾. 河海潤于千里. 猶者何? 通可以已也. 何以書, 譏不郊而望祭也.

GY僖,3104 秋, 七月.

GY僖,3105 冬, 杞伯姬來求婦, 其言來求婦何? 兄弟辭也, 其稱婦何? 有姑之辭也.

GY僖,3106 狄圍衛.

GY僖,3107 十有二月, 衛遷于帝丘.

GY僖,3201 三十有二年, 春, 王正月.

GY僖,3202 夏, 四月, 己丑, 鄭伯接卒.

GY僖,3203 衛人侵狄.

GY僖,3204 秋, 衛人及狄盟.

GY僖,3205 冬, 十有二月, 己卯, 晉侯重耳卒.

GY僖,3301 三十有三年, 春, 王二月, 秦人入滑.

GY僖,3302 齊侯使國歸父來聘.

GY僖,3303 夏, 四月, 辛巳, 晉人及姜戎敗秦于□, 其謂之秦何? 夷狄之也, 曷爲夷狄之. 秦伯將襲鄭. 百里子與蹇叔子諫, 曰, 千里而襲人, 未有不亡者也. 秦伯怒, 曰, 若爾之年者, 宰上之木拱矣. 爾曷知, 師出, 百里子與蹇叔子送其子而戒之, 曰, 爾卽死, 必於□之□巖, 是文王之所□風雨者也. 吾將尸爾焉. 子楫師而行. 百里子與蹇叔子從其子而哭之, 秦伯怒, 曰, 爾曷爲哭吾師, 對曰, 臣非敢哭君師, 哭臣之子也. 弦高者, 鄭商也. 遇之□, 矯以鄭伯之命而□師焉. 或曰, 往矣, 或曰, 反矣. 然而晉人與姜戎要之□而擊之, 匹馬隻輪無反者. 其言及姜戎何? 姜戎, 微也. 稱人亦微者也, 何言乎姜戎之微. 先軫也. 或曰, 襄公親之. 襄公親之, 則其稱人何? 貶, 曷爲貶. 君在乎殯而用師, 危不得葬也. 詐戰不日, 此何以日. 盡也.

GY僖,3304 癸巳, 葬晉文公.

GY僖,3305 狄侵齊.

GY僖,3306 公伐□婁, 取叢.

GY僖,3307 秋, 公子遂率師伐□婁.

GY僖,3308 晉人敗狄于箕.

GY僖,3309 冬, 十月, 公如齊.

GY僖,3310 十有二月, 公至自齊.

GY僖,3311 乙巳, 公薨于小寢.

GY僖,3312 □霜不殺草, 李梅實, 何以書, 記異也, 何異爾, 不時也.

GY僖,3313 晉人·陳人·鄭人·伐許.

<文公>

GY文,0101 元年, 春, 王正月, 公卽位.

GY文,0102 二月, 癸亥, 朔, 日有食之.

GY文,0103 天王使叔服來會葬, 其言來會葬何? 會葬禮也.

GY文,0104 夏, 四月, 丁巳, 葬我君僖公.

GY文,0105 天王使毛伯來錫公命, 錫者何? 賜也, 命者何? 加我服也.

GY文,0106 晉侯伐衛.

GY文,0107 叔孫得臣如京師.

GY文,0108 衛人伐晉.

GY文,0109 秋, 公孫敖會晉侯于戚.

GY文,0110 冬, 十月, 丁未, 楚世子商臣弑其君□.

GY文,0111 公孫敖如齊.

GY文,0201 二年, 春, 王二月, 甲子, 晉侯及秦師戰于彭衙, 秦師敗績.

GY文,0202 丁丑, 作僖公主, 作僖公主者何? 爲僖公作主也. 主者, 曷用, 虞主用桑. 練主用栗. 用栗者, 藏主也. 作僖公主, 何以書. 譏, 何譏爾, 不時也, 其不時奈何? 欲久喪而後不能也.

GY文,0203 三月, 乙巳, 及晉處父盟, 此晉陽處父也, 何以不氏. 諱與大夫盟也.

GY文,0204 夏, 六月, 公孫敖會宋公·陳侯·鄭伯·晉士穀·盟于垂□.

GY文,0205 自十有二月不雨, 至于秋七月, 何以書, 記異也. 大旱以災書, 此亦旱也, 曷爲以異書, 大旱之日短而云災. 故以災書, 此不雨之日長而無災, 故以異書也.

GY文,0206 八月, 丁卯, 大事于大廟, □僖公, 大事者何? 大□也. 大□者何? 合祭也, 其合祭奈何? 毁廟之主, 陳于大祖. 未毁廟之主, 皆升, 合食于大祖. 五年而再殷祭. □者何? 升也, 何言乎升僖公. 譏, 何譏爾, 逆祀也, 其逆祀奈何? 先□而後祖也.

GY文,0207 冬, 晉人·宋人·陳人·鄭人·伐秦.

GY文,0208 公子遂如齊納幣, 納幣不書, 此何以書, 譏, 何譏爾, 譏喪娶也, 娶在三年之外, 則何譏乎喪娶. 三年之內不圖婚. 吉□于莊公, 譏, 然則曷爲不於祭焉譏. 三年之恩疾矣. 非虛加之也. 以人心爲皆有之. 以人心爲皆有之, 則曷爲獨於娶焉譏. 娶者, 大吉也. 非常吉也. 其爲吉者, 主於巳. 以爲有人心焉者, 則宜於此焉變矣.

GY文,0301 三年, 春, 王正月, 叔孫得臣·會晉人·宋人·陳人·衛人·鄭人·伐沈, 沈潰.

GY文,0302 夏, 五月, 王子虎卒, 王子虎者何? 天子之大夫也, 外大夫不卒, 此何以卒. 新使乎我也.

GY文,0303 秦人伐晉.

GY文,0304 秋, 楚人圍江.

GY文,0305 雨□于宋, 雨□者何? 死而墜也. 何以書, 記異也, 外異不書, 此何以書, 爲王者之後記異也.

GY文,0306 冬, 公如晉, 十有二月, 己巳, 公及晉侯盟.

GY文,0307 晉陽處父帥師伐楚救江, 此伐楚也, 其言救江何? 爲□也. 其爲□奈何? 伐楚爲救江也.

GY文,0401四年, 春, 公至自晉.

GY文,0402 夏, 逆婦姜于齊, 其謂之逆婦姜于齊何? 略之也. 高子曰, 娶乎大夫者, 略之也.

GY文,0403 狄侵齊.

GY文,0404 秋, 楚人滅江.

GY文,0405 晉侯伐秦.

GY文,0406 衛侯使□兪來聘.

GY文,0407 冬, 十有一月, 壬寅, 夫人風氏薨.

GY文,0501 五年, 春, 王正月, 王使榮叔歸含且□, 含者何? 口實也. 其言歸含且□何? 兼之, 兼之非禮也.

GY文,0502 三月, 辛亥, 葬我小君成風, 成風者何? 僖公之母也.

GY文,0503 王使召伯來會葬.

GY文,0504 夏, 公孫敖如晉.

GY文,0505 秦人入都.

GY文,0506 秋, 楚人滅六.

GY文,0507 冬, 十月, 甲申, 許男業卒.

GY文,0601 六年, 春, 葬許僖公.

GY文,0602 夏, 季孫行父如陳.

GY文,0603 秋, 季孫行父如晉.

GY文,0604 八月, 乙亥, 晉侯□卒.

GY文,0605 冬, 十月, 公子遂如晉.

GY文,0606 葬晉襄公.

GY文,0607 晉殺其大夫陽處父.

GY文,0608 晉狐射姑出奔狄, 晉殺其大夫陽處父, 則狐射姑曷爲出奔. 射姑殺也. 射姑殺, 則其稱國以殺何? 君漏言也. 其漏言奈何? 君將使射姑將. 陽處父諫, 曰, 射姑, 民衆不說, 不可使將, 於是廢將, 陽處父出, 射姑入, 君謂射姑曰, 陽處父言曰, 射姑民衆不說, 不可使將, 射姑怒, 出刺陽處父於朝而走.

GY文,0609 閏月不告月, 猶朝于廟, 不告月者何? 不告朔也. 曷爲不告朔. 天無是月也, 閏月矣, 何以謂之天無是月, 非常月也. 猶者何? 通可以巳也.

GY文,0701 七年, 春, 公伐□婁.

GY文,0702 三月, 甲戌, 取須□, 取邑不日, 此何以日. 內辭也, 使若他人然.

GY文,0703 遂城□.

GY文,0704 夏, 四月, 宋公王臣卒.

GY文,0705 宋人殺其大夫, 何以不名, 宋三世無大夫, 三世內娶也.

GY文,0706 戊子, 晉人及秦人戰于令狐. 晉先□以師奔秦, 此偏戰也, 何以不言師敗績. 敵也. 此晉先□也, 其稱人何? 貶, 曷爲貶. 外也, 其外奈何? 以師外也. 何以不言出. 遂在外也. 狄侵我西鄙.

GY文,0707 秋, 八月, 公會諸侯·晉大夫·盟于扈, 諸侯何以不序, 大夫何以不名. 公失序也, 公失序奈何? 諸侯不可使與公盟, □晉大夫使與公盟也.

GY文,0708 冬, 徐伐□.

GY文,0709 公孫敖如□□盟.

GY文,0801 八年, 春, 王正月.

GY文,0802 夏, 四月.

GY文,0803 秋, 八月, 戊申, 天王崩.

GY文,0804 冬, 十月, 壬午, 公子遂會晉趙盾·盟于衡雍.

GY文,0805 乙酉, 公子遂會伊□戎·盟于暴.

GY文,0806 公孫敖如京師, 不至復, 丙戌, 奔□, 不至復者何? 不至復者, 內辭也. 不可使往也. 不可使往, 則其言如京師何? 遂公意也. 何以不言出. 遂在外也.

GY文,0807 □.

GY文,0808 宋人殺其大夫司馬.

GY文,0809 宋司城來奔, 司馬者何? 司城者何? 皆官擧也. 曷爲皆官擧. 宋三世無大夫, 三世內娶也.

GY文,0901 九年, 春, 毛伯來求金, 毛伯者何? 天子之大夫也. 何以不稱使. 當喪未君也. 踰年矣, 何以謂之未君. 卽位矣,而未稱王也, 未稱王, 何以知其卽位, 以諸侯之踰年卽位, 亦知天子之踰年卽位也. 以天子三年然後稱王, 亦知諸侯於其封內三年稱子也. 踰年稱公矣, 則曷爲於其封內三年稱子, 緣民臣之心, 不可一日無君, 緣終始之義, 一年不二君. 不可曠年無君. 緣孝子之心, 則三年不忍當也. 毛伯來求金, 何以書, 譏, 何譏爾, 王者無求, 求金, 非禮也, 然則是王者與. 曰, 非也, 非王者, 則曷爲謂之王者, 王者無求, 曰, 是子也. 繼文王之體, 守文王之法度, 文王之法無求, 而求, 故譏之也.

GY文,0902 夫人姜氏如齊.

GY文,0903 二月, 叔孫得臣如京師.

GY文,0904 辛丑, 葬襄王, 王者不書葬, 此何以書, 不及時書, 過時書. 我有往者則書.

GY文,0905 晉人殺其大夫先都.

GY文,0906 三月, 夫人姜氏至自齊.

GY文,0907 晉人殺其大夫士□, 及箕鄭父.

GY文,0908 楚人伐鄭.

GY文,0909 公子遂會晉人·宋人·衛人·許人·救鄭.

GY文,0910 夏, 狄侵齊.

GY文,0911 秋, 八月, 曹伯襄卒.

GY文,0912 九月, 癸酉, 地震, 地震者何? 動地也. 何以書, 記異也.

GY文,0913 冬, 楚子使椒來聘, 椒者何? 楚大夫也, 楚無大夫, 此何以書, 始有大夫也. 始有大夫, 則何以不氏. 許夷狄者,不一而足也.

GY文,0914 秦人來歸僖GY成,風之□, 其言僖GY成,風何? 兼之, 兼之非禮也. 曷爲不言及成風. 成風尊也. 葬曹共公.

GY文,1001 十年, 春, 王三月, 辛卯, 臧孫辰卒.

GY文,1002 夏, 秦伐晉.

GY文,1003 楚殺其大夫宜申.

GY文,1004 自正月不雨, 至于秋七月.

GY文,1005 及蘇子盟于女栗.

GY文,1006 冬, 狄侵宋.

GY文,1007 楚子蔡侯次于屈□.

GY文,1101 十有一年, 春, 楚子伐圈.

GY文,1102 夏, 叔彭生會晉□缺于承匡.

GY文,1103 秋, 曹伯來朝.

GY文,1104 公子遂如宋.

GY文,1105 狄侵齊.

GY文,1106 冬, 十月, 甲午, 叔孫得臣敗狄于鹹, 狄者何? 長狄也. 兄弟三人. 一者之齊, 一者之魯, 一者之晉. 其之齊者, 王子成父殺之, 其之魯者, 叔孫得臣殺之. 則未知其之晉者也, 其言敗何? 大之也. 其日何? 大之也. 其地何? 大之也. 何以書, 記異也.

GY文,1201 十有二年, 春, 王正月, 盛伯來奔, 盛伯者何? 失地之君也. 何以不名, 兄弟辭也.

GY文,1202 杞伯來朝.

GY文,1203 二月, 庚子, 子叔姬卒. 此未適人, 何以卒. 許嫁矣, 婦人許嫁, 字而□之, 死則以成人之喪治之, 其稱子何? 貴也, 其貴奈何? 母弟也.

GY文,1204 夏, 楚人圍巢.

GY文,1205 秋, □子來朝.

GY文,1206 秦伯使遂來聘, 遂者何? 秦大夫也, 秦無大夫, 此何以書, 賢繆公也, 何賢乎繆公. 以爲能變也, 其爲能變奈何? 惟□□善□言. □君子易怠. 而況乎我多有之, 惟一介斷斷焉無他技. 其心休休. 能有容. 是難也.

GY文,1207 冬, 十有二月, 戊午, 晉人秦人戰于河曲, 此偏戰也, 何以不言師敗績, 敵也. 曷爲以水地. 河曲疏矣, 河千里而一曲也. 季孫行父帥師, 城諸及運.

GY文,1301 十有三年, 春, 王正月.

GY文,1302 夏, 五月, 壬午, 陳侯朔卒.

GY文,1303 □婁子□□卒.

GY文,1304 自正月不雨, 至秋七月.

GY文,1305 世室屋壞, 世室者何? 魯公之廟也. 周公稱太廟, 魯公稱世室, □公稱宮. 此魯公之廟也, 曷爲謂之世室, 世室, 猶世室也, 世世不毁也. 周公何以稱大廟于魯. 封魯公以爲周公也. 周公拜乎前, 魯, 拜乎後. 曰, 生以養周公. 死以爲周公主. 然則周公之魯乎, 曰, 不之魯也, 封魯公以爲周公主, 然則周公曷爲不之魯. 欲天下之一乎周也. 魯祭周公, 何以爲牲. 周公用白牲. 魯公用□□. □公不毛. 魯祭周公何以爲盛. 周公盛. 魯公燾. □公□. 世室屋壞何以書, 譏, 何譏爾, 久不脩也.

GY文,1306 冬, 公如晉.

GY文,1307 衛侯會于沓.

GY文,1308 狄侵衛.

GY文,1309 十有二月, 已丑, 公及晉侯盟.

GY文,1310 還自晉.

GY文,1311 鄭伯會公于斐, 還者何? 善辭也, 何善爾, 往黨, 衛侯會公于沓, 至得與晉侯盟, 反黨, 鄭伯會公于斐, 故善之也.

GY文,1401 十有四年, 春, 王正月, 公至自晉.

GY文,1402 □婁人伐我南鄙.

GY文,1403 叔彭生帥師伐□婁.

GY文,1404 夏, 五月, 乙亥, 齊侯潘卒.

GY文,1405 六月, 公會宋公·陳侯·衛侯·鄭伯·許男·曹伯·晉趙盾·癸酉同盟于新城.

GY文,1406 秋, 七月, 有星□入于北斗, □者何? 彗星也. 其言入于北斗何? 北斗有中也. 何以書, 記異也.

GY文,1407 公至自會.

GY文,1408 晉人納接□于□婁, 弗克納, 納者何? 入辭也, 其言弗克納何? 大其弗克納也. 何大乎其弗克納. 晉□缺帥師,革車八百乘, 以納接□于□婁, 力沛若有餘. 而納之, □婁人言曰, 接□, 晉出也, □且, 齊出也. 子以其指. 則接□也四, □且也六. 子以大國壓之. 則未知齊晉孰有之也. 貴則皆貴矣. 雖然, □且也長. □缺曰, 非吾力不能納也, 義實不爾克也. 引師而去之, 故君子大其弗克納也. 此晉□缺也, 其稱人何? 貶, 曷爲貶. 不與大夫專廢置君也, 曷爲不與. 實與. 而文不與, 文曷爲不與, 大夫之義, 不得專廢置君也.

GY文,1409 九月, 甲申, 公孫敖卒于齊.

GY文,1410 齊公子商人·弑其君舍, 此未踰年之君也, 其言弑其君舍何? 已立之, 已殺之. 成死者而賤生者也.

GY文,1411 宋子哀來奔, 宋子哀者何? 無聞焉爾.

GY文,1412 冬, 單伯如齊, 齊人執單伯, 齊人執子叔姬, 執者曷爲或稱行人, 或不稱行人. 稱行人而執者, 以其事執也. 不稱行人而執者, 以巳執也. 單伯之罪何? 道淫也, 惡乎淫, 淫乎子叔姬. 然則曷爲不言齊人執單伯及子叔姬. 內辭也,使若異罪然.

GY文,1501 十有五年, 春, 季孫行父如晉.

GY文,1502 三月, 宋司馬華孫來盟.

GY文,1503 夏, 曹伯來朝.

GY文,1504 齊人歸公孫放之喪, 何以不言來. 內辭也, 脅我而歸之, 筍將而來也.

GY文,1505 六月, 辛丑朔, 日有食之, 鼓用牲于社.

GY文,1506 單伯至自齊.

GY文,1507 晉□缺帥師伐蔡, 戊申, 入蔡, 八不言伐, 此其言伐何? 至之日也, 其日何? 至之日也.

GY文,1508 秋, 齊人侵我西鄙.

GY文,1509 季孫行父如晉.

GY文,1510 冬, 十有一月, 諸侯盟于扈.

GY文,1511 十有二月, 齊人來歸子叔姬, 其言來何? 閔之也. 此有罪, 何閔爾, 父母之於子, 雖有罪, 猶若其不欲服罪然.

GY文,1512 齊侯侵我西鄙, 遂伐曹, 入其□, □者何? 恢郭也. 八□書乎, 曰, 不書. 八□不書, 此何以書, 動我也. 動我者何? 內辭也, 其實我動焉爾.

GY文,1601 十有六年, 春, 季孫行父會齊侯于陽穀, 齊侯弗及盟, 其言弗及盟何? 不見與盟也.

GY文,1602 夏, 五月, 公四不視朔. 公曷爲四不視朔. 公有疾也. 何言乎公有疾不視朔. 自是公無疾, 不視朔也. 然則曷爲不言公無疾不視朔, 有疾, 猶可言也, 無疾, 不可言也.

GY文,1603 六月, 戊辰, 公子遂及齊侯盟于犀丘.

GY文,1604 秋, 八月, 辛未, 夫人姜氏薨.

GY文,1605 毁泉臺, 泉臺者何? 郞臺也. 郞臺則曷爲謂之泉臺, 未成爲郞臺. 旣成爲泉臺. 毁泉臺何以書, 譏, 何譏爾, 築之譏, 毁之譏, 先祖爲之, 已毁之, 不如勿居而已矣.

GY文,1606 楚人·秦人·巴人·滅庸.

GY文,1607 冬, 十有一月, 宋人弑其君處臼, 弑君者曷爲或稱名氏, 或不稱名氏, 大夫弑君稱名氏, 賤者窮諸人. 大夫相殺稱人, 賤者窮諸盜.

GY文,1701 十有七年, 春, 晉人·衛人·陳人·鄭人·伐宋.

GY文,1702 夏, 四月, 癸亥, 葬我小君聖姜, 聖姜者何? 文公之母也.

GY文,1703 齊侯伐我西鄙.

GY文,1704 六月, 癸未, 公及齊侯盟于穀.

GY文,1705 諸侯會于扈.

GY文,1706 秋, 公至自穀.

GY文,1707 公子遂如齊.

GY文,1801 十有八年, 春, 王二月, 丁丑, 公薨于臺下.

GY文,1802 秦伯□卒.

GY文,1803 夏, 五月, 戊戌, 齊人弑其君商人.

GY文,1804 六月, 癸酉, 葬我君文公.

GY文,1805 秋, 公子遂·叔孫得臣·如齊.

GY文,1806 冬, 十月, 子卒, 子卒者孰謂, 謂子赤也, 何以不日. 隱之也, 何隱爾, 弑也, 弑則何以不日. 不忍言也.

GY文,1807 夫人姜氏歸于齊.

GY文,1808 季孫行父如齊.

GY文,1809 □弑其君庶其, 稱國以弑何? 稱國以弑者, 衆弑君之辭.

<宣公>

GY宣,0101 元年, 春, 王正月, 公卽位, 繼弑君不言卽位, 此其言卽位何? 其意也. 公子遂如齊逆女.

GY宣,0102 三月, 遂以夫人婦姜至自齊, 遂何以不稱公子, 一事而再見者, 卒名也. 夫人何以不稱姜氏. 貶, 曷爲貶. 譏喪娶也, 喪娶者公也, 則曷爲貶夫人. 內無貶于公之道也. 內無貶于公之道, 則曷爲貶夫人. 夫人與公一體也. 其稱婦何? 有姑之辭也.

GY宣,0103 夏, 季孫行父如齊.

GY宣,0104 晉放其大夫胥甲父于衛, 放之者何? 猶曰無去是云爾., 然則何言爾, 近正也, 此其爲近正奈何? 古者大夫已去, 三年待放. 君放之, 非也. 大夫待放, 正也. 古者臣有大喪, 則君三年不呼其門. 已練可以弁冕. 服金革之事. 君使之, 非也. 臣行之, 禮也. 閔子. 要□而服事. 旣而曰, 若此乎, 古之道不卽人心. 退而致仕, 孔子蓋善之也.

GY宣,0105 公會齊侯于乎州.

GY宣,0106 公子遂如齊.

GY宣,0107 六月, 齊人取濟西田, 外取邑不書, 此何以書. 所以賂齊也. 曷爲賂齊. 爲弑子赤之賂也.

GY宣,0108 秋, □婁子來朝.

GY宣,0109 楚子·鄭人·侵陳, 遂侵宋.

GY宣,0110 晉趙盾帥師救陳, 宋公·陳侯·衛侯, 曹伯·會晉師于斐林, 伐鄭, 此晉趙盾之師也. 曷爲不言趙盾之師. 君不會大夫之辭也.

GY宣,0111 冬, 晉趙穿帥師侵柳, 柳者何? 天子之邑也. 曷爲不繫乎周. 不與伐天子也.

GY宣,0112 晉人·宋人·伐鄭.

GY宣,0201 二年, 春, 王二月, 壬子, 宋華元帥師, 及鄭公子歸生帥師, 戰于大棘, 宋師敗績, 獲宋華元.

GY宣,0202 秦師伐晉.

GY宣,0203 夏, 晉人·宋人·衛人·陳人·侵鄭.

GY宣,0204 秋, 九月, 乙丑, 晉趙盾弑其君夷□.

GY宣,0205 冬, 十月, 乙亥, 天王崩.

GY宣,0301 三年, 春, 王正月, 郊牛之口傷, 改卜牛, 牛死, 乃不郊, 猶三望, 其言之何? 曷爲不復卜. 養牲養二卜. 帝牲不吉. 則□稷牲而卜之. 帝牲在于滌三月. 於稷者, 唯具是視. 郊則曷爲必祭稷. 王者必以其祖配. 王者則曷爲必以其祖配. 自內出者, 無匹不行. 自外至者, 無主不止.

GY宣,0302 葬匡王.

GY宣,0303 楚子伐賁渾戎.

GY宣,0304 夏, 楚人侵鄭.

GY宣,0305 秋, 赤狄侵齊.

GY宣,0306 宋師圍曹.

GY宣,0307 冬, 十月, 丙戌, 鄭伯蘭卒.

GY宣,0308 葬鄭繆公.

GY宣,0401 四年, 春, 王正月, 公及齊侯平□及□, □人不肯, 公伐□, 取向, 此平□也, 其言不肯何? 辭取向也.

GY宣,0402 秦伯稻卒.

GY宣,0403 夏, 六月, 乙酉, 鄭公子歸生弑其君夷.

GY宣,0404 赤狄侵齊.

GY宣,0405 秋, 公如齊.

GY宣,0406 公至自齊.

GY宣,0407 冬, 楚子伐鄭.

GY宣,0501 五年, 春, 公如齊.

GY宣,0502 夏, 公至自齊.

GY宣,0503 秋, 九月, 齊高固來逆子叔姬.

GY宣,0504 叔孫得臣卒.

GY宣,0505 冬, 齊高固及子叔姬來, 何言乎高固之來. 言叔姬之來, 而不言高固之來, 則不可. 子公羊子曰, 其諸爲其雙雙而俱至者與.

GY宣,0506 楚人伐鄭.

GY宣,0601 六年, 春, 晉趙盾·衛孫免·侵陳, 趙盾弑君, 此其復見何? 親弑君者, 趙穿也. 親弑君者趙穿, 則曷爲加之趙盾, 不討賊也, 何以謂之不討賊. 晉史書賊曰, 晉趙盾弑其君夷□, 趙盾曰, 天乎, 無辜. 五不弑君, 誰謂吾弑君者乎, 史曰, 爾爲仁爲義人, 弑爾君而復國不討賊, 此非弑君如何? 趙盾之復國奈何? 靈公爲無道, 使諸大夫皆內朝. 然後處乎臺上, 引彈而彈之, 己趨而□丸. 是樂而已矣. 趙盾已朝而出, 與諸大夫立於朝, 有人荷□. 自閨而出者. 趙盾曰, 彼何也, 夫□曷爲出乎閨. 呼之不至. 曰, 子大夫也, 欲視之, 則就而視之. 趙盾就而視之, 則赫然死人也. 趙盾曰, 是何也, 曰, 膳宰也. 熊□不熟. 公怒, 以斗□而殺之. 支解, 將使我棄之, 趙盾曰, □, 趨而入, 靈公望見趙盾, □而再拜. 趙盾逡巡, 北面再拜稽首. 趨而出. 靈公心□焉. 欲殺之, 於是使勇士某者往殺之. 勇士入其大門, 則無人門焉者, 入其閨, 則無人閨焉者. 上其堂, 則無人焉. 俯而□其戶. 方食魚□, 勇士曰, □, 子誠仁人也, 吾入子之大門, 則無人焉, 入子之閨, 則無人焉, 上子之堂, 則無人焉, 是子之易也. 子爲晉國重卿, 而食魚□, 是子之儉也, 君將使我殺子, 吾不忍殺子也, 雖然, 吾亦不可復見吾君矣. 遂刎頸而死. 靈公聞之怒, 滋欲殺之甚. 衆莫可使往者, 於是伏甲于宮中, 召趙盾而食之, 趙盾之車右祁彌明者, 國之力士也. □然從乎趙盾而入. 放乎堂下而立. 趙盾已食, 靈公謂盾曰, 吾聞子之劒, 蓋利劒也, 子以示我, 吾將觀焉. 趙盾起將進劒, 祁彌明自下呼之, 曰, 盾食飽則出, 何故拔劒於君所, 趙盾知之. 躇階而走. 靈公有周狗. 謂之獒. 呼獒而屬之, 獒亦躇階而從之, 祁彌明逆而□之. 絶其□. 趙盾顧曰, 君之獒, 不若臣之獒也, 然而宮中甲鼓而起. 有起干甲中者, 抱趙盾而乘之. 趙盾顧曰, 吾何以得此于子. 曰, 子某時所食活我于暴桑下者也. 趙盾曰, 子名爲誰. 曰, 吾君孰爲介. 子之乘矣, 何問吾名. 趙盾驅而出, 衆無留之者. 趙穿緣民衆不說, 起弑靈公, 然後迎趙盾而入, 與之立于朝. 而立成公黑臀.

GY宣,0602 夏, 四月.

GY宣,0603 秋, 八月, □.

GY宣,0604 冬, 十月.

GY宣,0701 七年, 春, 衛侯使孫良夫來盟.

GY宣,0702 夏, 公會齊侯伐萊.

GY宣,0703 秋, 公至自伐萊.

GY宣,0704 大旱.

GY宣,0705 冬, 公會晉侯·宋公·衛侯·鄭伯·曹伯·于黑壤.

GY宣,0801 八年, 春, 公至自會.

GY宣,0802 夏, 六月, 公子遂如齊, 至黃乃復, 其言至黃乃復何? 有疾也. 何言乎有疾乃復. 譏, 何譏爾, 大夫以君命出, 聞喪徐行而不反.

GY宣,0803 辛巳, 有事于太廟.

GY宣,0804 仲遂卒于垂, 仲遂者何? 公子遂也. 何以不稱公子. 貶, 曷爲貶. 爲弑子赤貶, 然則曷爲不於其弑焉貶. 於文則無罪, 於子則無年.

GY宣,0805 壬午, 猶繹, 萬入去□, 繹者何? 癸之明日也. 萬者何? 干舞也. □者何? □舞也. 其言萬入去□何? 去其有聲者. 廢其無聲者. 存其心焉爾, 存其心焉爾者何? 知其不可而爲之也. 猶者何? 通可以已也.

GY宣,0806 戊子, 夫人熊氏薨.

GY宣,0807 晉師白狄伐秦.

GY宣,0808 楚人滅舒蓼.

GY宣,0809 秋, 七月, 甲子, 日有食之, 旣.

GY宣,0810 冬, 十月, 己丑, 葬我小君頃熊, 雨不克葬, 庚寅, 日中而克葬, 項熊者何? 宣公之母也. 而者何? 難也, 乃者何? 難也. 曷爲或言而, 或言乃, 乃難乎而也.

GY宣,0811 城平陽.

GY宣,0812 楚師伐陳.

GY宣,0901 九年, 春, 王正月, 公如齊.

GY宣,0902 公至自齊.

GY宣,0903 夏, 仲孫蔑如京師.

GY宣,0904 齊侯伐萊.

GY宣,0905 秋, 取根牟, 根牟者何? □婁之邑也, 曷爲不繫乎□婁, 諱□也.

GY宣,0906 八月, □子卒.

GY宣,0907 九月, 晉侯·宋公·衛侯·鄭伯·曹伯·會于扈.

GY宣,0908 晉荀林父帥師伐陳.

GY宣,0909 辛酉, 晉侯黑臀卒于扈, 扈者何? 晉之邑也, 諸侯卒其封內不地, 此何以地. 卒于會, 故地也. 未出其地, 故不言會也.

GY宣,0910 冬, 十月, 癸酉, 衛侯鄭卒.

GY宣,0911 宋人圍□.

GY宣,0912 楚子伐鄭.

GY宣,0913 晉□缺帥師救鄭.

GY宣,0914 陳殺其大夫泄冶.

GY宣,1001 十年, 春, 公如齊, 公至自齊, 齊人歸我濟西田, 齊已取之矣, 其言我何? 言我者, 未絶於我也, 曷爲未絶于我, 齊已言取之矣. 其實未之齊也.

GY宣,1002 夏, 四月, 丙辰, 日有食之.

GY宣,1003 已巳, 齊侯元卒.

GY宣,1004 齊崔氏出奔衛, 崔氏者何? 齊大夫也, 其稱崔氏何? 貶, 曷爲貶. 譏世卿, 世卿非禮也.

GY宣,1005 公如齊. 五月, 公至自齊.

GY宣,1006 癸巳, 陳夏徵舒弑其君乎國.

GY宣,1007 六月, 宋師伐□.

GY宣,1008 公孫歸父如齊, 葬齊惠公.

GY宣,1009 晉人·宋人·衛人·曹人·伐鄭.

GY宣,1010 秋, 天王使王季子來聘, 王季子者何? 天子之大夫也, 其稱王季子何? 貴也, 其貴奈何? 母弟也.

GY宣,1011 公孫歸父帥師伐□婁, 取□.

GY宣,1012 大水.

GY宣,1013 季孫行父如齊.

GY宣,1014 冬, 公孫歸父如齊.

GY宣,1015 齊侯使國佐來聘.

GY宣,1016 饑, 何以書, 以重書也.

GY宣,1017 楚子伐鄭.

GY宣,1101 十有一年, 春, 王正月.

GY宣,1102 夏, 楚子·陳侯·鄭伯·盟于辰陵.

GY宣,1103 公孫歸父會齊人, 伐□.

GY宣,1104 秋, 晉侯會狄于□函.

GY宣,1105 冬, 十月, 楚人殺陳夏徵舒, 此楚子也, 其稱人何? 貶, 曷爲貶. 不與外討也. 不與外討者, 因其討乎外而不與也, 雖內討亦不與也. 曷爲不與. 實與. 而文不與, 文曷爲不與, 諸侯之義, 不得專討也, 諸侯之義不得專討, 則其曰實與之何? 上無天子, 下無方伯, 天下諸侯有爲無道者, 臣弑君, 子弑父, 力能討之, 則討之可也.

GY宣,1106 丁亥, 楚子入陳. 納公孫□·儀行父·于陳, 此皆大夫也, 其言納何? 納公黨與也.

GY宣,1201 十有二年, 春, 葬陳靈公, 討此賊者, 非臣子也, 何以書葬. 君子辭也, 楚巳討之矣, 臣子雖欲討之, 而無所討也.

GY宣,1202 楚子圍鄭.

GY宣,1203 夏, 六月, 乙卯, 晉荀林父帥師, 及楚子戰于□, 晉師敗績, 大夫不敵君, 此其稱名氏以敵楚子何? 不與晉而與楚子爲禮也. 曷爲不與晉而與楚子爲禮也. 莊王伐鄭, 勝乎皇門. 放乎路衢. 鄭伯肉袒, 左執茅旌. 右執鸞刀. 以逆莊王, 曰, 寡人無良, 邊垂之臣. 以干天禍. 是以使君王沛焉. 辱到□邑. 君如矜此喪人. 錫之不毛之地. 使帥一二□老而綏焉. 請唯君王之命, 莊王曰, 君之不令臣, 交易爲言. 是以使寡人得見君之玉面, 而微至乎此. 莊王親自手旌. 左右□軍, 退舍七里, 將軍子重諫曰: □南□之與鄭, 相去數千里. 諸大夫死者數人, □役扈養死者數百人. 今君勝鄭而不有, 無乃失民臣之力乎?□ 莊王曰: □古者□不穿, 皮不□, 則不出於四方. 是以君子篤於禮而薄于利. 要其人而不要其土. 告從, 不赦, 不詳. 吾以不詳道民, 災及吾身, 何日之有?□ 旣則晉師之救鄭者至, 曰: □請戰□ 莊王許諾, 將軍子重諫曰: □晉大國也. 王師淹病矣. 君請勿許也□ 莊王曰: □弱者, 吾威之, 彊者, 吾□之, 是以使寡人無以立乎天下?□ 令之還師, 而逆晉寇. 莊王鼓之, 晉師大敗, 晉衆之走者, 舟中之指可□矣. 莊王曰: □□! 吾兩君不相好. 百姓何罪?□ 令之還師, 而佚晉寇.

GY宣,1204 秋, 七月.

GY宣,1205 冬, 十有二月, 戊寅, 楚子滅蕭.

GY宣,1206 晉人·宋人·衛人·曹人·同盟于淸丘.

GY宣,1207 宋師伐陳.

GY宣,1208 衛人救陳.

GY宣,1301 十有三年, 春, 齊師伐衛.

GY宣,1302 夏, 楚子伐宋.

GY宣,1303 秋, □. 冬, 晉殺其大夫先□.

GY宣,1401 十有四年, 春, 衛殺其大夫孔達.

GY宣,1402 夏, 五月, 壬申, 曹伯壽卒.

GY宣,1403 晉侯伐鄭.

GY宣,1404 秋, 九月, 楚子圍宋.

GY宣,1405 葬曹文公.

GY宣,1406 冬, 公孫歸父會齊侯于穀.

GY宣,1501 十有五年, 春, 公孫歸父會楚子于宋.

GY宣,1502 夏, 五月, 宋人及楚人乎, 外乎不書, 此何以書. 大其乎乎已也. 何大乎其乎乎已. 莊王圍宋, 軍有七日之糧爾, 盡此不勝, 將去而歸爾, 於是使司馬子反乘□而窺宋城, 宋華元亦乘□而出見之. 司馬子反曰, 子之國何如, 華元曰, 憊矣, 曰, 何如. 曰, 易子而食之, 析骸而炊之. 司馬子反曰, □, 甚矣憊, 雖然. 吾聞之也, 圍者. 柑馬而□之. 使肥者應客. 是何子之情也. 華元曰, 吾聞之, 君子見人之厄則矜之. 小人見人之厄則幸之. 吾見子之君子也, 是以告情于子也, 司馬子反曰. 勉之矣. 吾軍亦有七日之糧爾, 盡此不勝, 將去而歸爾, 楫而去之, 反于莊王. 莊王曰, 何如, 司馬子反曰, 憊矣, 曰, 何如, 曰, 易子而食之, 析骸而炊之, 莊王曰, □, 甚矣憊, 雖然. 吾今取此, 然後而歸爾. 司馬子反曰, 不可, 臣已告之矣, 軍有七日之糧爾, 莊王怒, 曰, 吾使子往視之, 子曷爲告之, 司馬子反曰, 以區區之宋. 猶有不欺人之臣, 可以楚而無乎, 是以告之也, 莊王曰, 諾. 舍而止. 雖然. 吾猶取此然後歸爾. 司馬子反曰, 然則君請處于此, 臣請歸爾, 莊王曰, 子去我而歸, 吾孰與處于此, 吾亦從子而歸爾, 引師而去之, 故君子大其平乎已也. 此皆大夫也, 其稱人何? 貶, 曷爲貶. 平者在下也.

GY宣,1503 六月, 癸卯, 晉師滅赤狄潞氏, 以潞子□兒歸, 潞何以稱子. 潞子之爲善也, 躬足以亡爾. 雖然, 君子不可不記也, 離于夷狄, 而未能合于中國. 晉師伐之, 中國不救, 狄人不有, 是以亡也.

GY宣,1504 秦人伐晉.

GY宣,1505 王札子殺召伯毛伯, 王札子者何? 長庶之號也.

GY宣,1506 秋, □.

GY宣,1507 仲孫蔑會齊高固于牟婁.

GY宣,1508 初稅畝, 初者何? 始也, 稅畝者何? 履畝而稅也. 初稅畝, 何以書, 譏, 何譏爾, 譏始履畝而稅也, 何譏乎始履畝而稅. 古者什一而藉. 古者曷爲什一而藉. 什一者, 天下之中正也, 多乎什一, 大桀小桀. 寡乎什一, 大□小□. 什一者, 天下之中正也, 什一行而頌聲作矣.

GY宣,1509 冬, □生, 未有言□生者, 此其言□生何? □生不書, 此何以書, 幸之也. 幸之者何? 猶曰受之云爾, 受之云爾者何? 上變古易常. 應是而有天災. 其諸則宜於此焉變矣.

GY宣,1510 饑.

GY宣,1601 十有六年, 春, 王正月, 晉人滅赤狄甲氏, 及留□.

GY宣,1602 夏, 成周宣謝災, 成周者何? 東周也. 宣謝者何? 宣宮之謝也. 何言乎成周宣謝災. 樂器藏焉爾. 成周宣謝災,何以書, 記災也, 外災不書, 此何以書, 新周也.

GY宣,1603 秋, □伯姬來歸.

GY宣,1604 冬, 大有年.

GY宣,1701 十有七年, 春, 王正月, 庚子, 許男錫我卒.

GY宣,1702 丁未, 蔡侯申卒.

GY宣,1703 夏, 葬許昭公.

GY宣,1704 葬蔡文公.

GY宣,1705 六月, 癸卯, 日有食之.

GY宣,1706 己未, 公會晉侯·衛侯·曹伯·□婁子·同盟于斷道.

GY宣,1707 秋, 公至自會.

GY宣,1708 冬, 十有一月, 壬午, 公弟叔□卒.

GY宣,1801 十有八年, 春, 晉侯衛世子臧伐齊.

GY宣,1802 公伐杞.

GY宣,1803 夏, 四月.

GY宣,1804 秋, 七月, □婁人□□子于□, □□子于□者何? 殘賊而殺之也.

GY宣,1805 甲戌, 楚子旅卒, 何以不書葬. 吳楚之君不書葬, □其號也.

GY宣,1806 公孫歸父如晉.

GY宣,1807 冬, 十月, 壬戌, 公薨于路寢.

GY宣,1808 歸父還自晉, 至檉, 遂奔齊, 還者何? 善辭也, 何善爾, 歸父使於晉. 還自晉, 至檉, 聞君薨家遣. □□. 哭君成踊. 反命乎介. 自是走之齊.

<成公>

GY成,0101 元年, 春, 王正月, 公卽位.

GY成,0102 二月, 辛酉, 葬我君宣公.

GY成,0103 無□.

GY成,0104 三月, 作丘甲, 何以書, 譏, 何譏爾, 譏始丘使也.

GY成,0105 夏, 臧孫許·及晉侯盟于赤棘. 秋, 王師敗績于貿戎, 孰敗之, 蓋晉敗之. 或曰, 貿戎敗之. 然則曷爲不言晉敗之. 王者無敵, 莫敢當也.

GY成,0106 冬, 十月

GY成,0201 二年, 春, 齊侯伐我北鄙.

GY成,0202 夏, 四月, 丙戌, 衛孫良夫帥師, 及齊師戰于新築, 衛師敗績.

GY成,0203 六月, 癸酉, 季孫行父·臧孫許·叔孫僑如·公孫□齊·帥師. 會晉□克·衛孫良夫·曹公子手·及齊侯戰于鞍. 齊師敗績, 曹無大夫, 公子手何以書. 憂內也.

GY成,0204 秋, 七月, 齊侯使國佐如師, 已酉, 及國佐盟于袁婁, 君不, 使乎大夫, 此其行使乎大夫何? 佚獲也. 其佚獲奈何? 師還齊侯. 晉□克投戟逡巡再拜稽首馬前, 逢丑父者, 頃公之車右也. 面目與頃公相似, 衣服與頃公相似. 代頃公當左. 使頃公取飮, 頃公操飮而至. 曰, 革取淸者. 頃公用是佚而不反. 逢丑父曰, 吾賴社稷之神靈, 吾君已免矣, □克曰, 欺三軍者, 其法奈何? 曰, 法□. 於是□逢丑父. 已酉, 及齊國佐盟于袁婁, 曷爲不盟于師, 而盟于袁婁. 前此者, 晉□克與臧孫許同時而聘于齊. 蕭同姪子者, 齊君之母也. 踊于□而窺客. 則客或跛或□, 於是使跛者□跛者, 使□者□□者. 二大夫出, 相與□閭而語. 移日, 然後相去, 齊人皆曰, 患之起, 必自此始. 二大夫歸, 相與率師爲鞍之戰, 齊師大敗, 齊侯使國佐如師. □克曰, 與我紀侯之□. 反魯衛之侵地, 使耕者東畝. 且以蕭同姪子爲質. 則吾舍子矣, 國佐曰, 與我紀侯之□, 請諾, 反魯衛之侵地, 請諾, 使耕者東畝, 是則土齊也. 蕭同姪子者, 齊君之母也, 齊君之母, 猶晉君之母也, 不可. 請戰. 壹戰不勝, 請再, 再戰不勝, 請三. 三戰不勝, 則齊國盡子之有也, 何必以蕭同姪子爲質, 楫而去之, □克□魯衛之使, 使以其辭而爲之請. 然後許之, 逮于袁婁而與之盟.

GY成,0205 八月, 壬午, 宋公鮑卒.

GY成,0206 庚寅, 衛侯□卒.

GY成,0207 取汶陽田, 汶陽田者何? 鞍之賂也.

GY成,0208 冬, 楚師鄭師侵衛.

GY成,0209 十有一月, 公會楚公子□齊于蜀.

GY成,0210 丙申, 公及楚人·秦人·宋人·陳人·衛人·鄭人·齊人·曹人·□婁人·薛人·□人·盟于蜀, 此楚公子□齊也, 其稱人何? 得一貶焉爾.

GY成,0301 三年, 春, 王正月, 公會晉侯·宋公·衛侯·曹伯·伐鄭.

GY成,0302 辛亥, 葬衛繆公.

GY成,0303 二月, 公至自伐鄭.

GY成,0304 甲子, 新宮災, 三日哭, 新宮者何? 宣公之宮也. 宣宮則曷爲謂之新宮, 不忍言也. 其言三日哭何? 廟災三日哭, 禮也. 新宮災, 何以書, 記災也.

GY成,0305 乙亥, 葬宋文公.

GY成,0306 夏, 公如晉.

GY成,0307 鄭公子去疾率師伐許.

GY成,0308 公至自晉.

GY成,0309 秋, 叔孫僑如率師圍棘, 棘者何? 汶陽之不服邑也. 其言圍之何? 不聽也.

GY成,0310 大雩.

GY成,0311 晉□克·衛孫良夫·伐將咎如.

GY成,0312 冬, 十有一月, 晉侯使荀庚來聘.

GY成,0313 衛侯使孫良夫來聘.

GY成,0314 丙午, 及荀庚盟.

GY成,0315 丁未, 及孫良夫盟, 此聘也, 其言盟何? 聘而言盟者, 尋舊盟也. 鄭伐許.

GY成,0401 四年, 春, 宋公使華元來聘.

GY成,0402 三月, 壬申, 鄭伯堅卒.

GY成,0403 杞伯來朝.

GY成,0404 夏, 四月, 甲寅, 臧孫許卒.

GY成,0405 公如晉.

GY成,0406 葬鄭襄公.

GY成,0407 秋, 公至自晉.

GY成,0408 冬, 城運.

GY成,0409 鄭伯伐許.

GY成,0501 五年, 春, 王正月, 杞叔姬來歸.

GY成,0502 仲孫蔑如宋.

GY成,0503 夏, 叔孫僑如會晉荀秀于穀.

GY成,0504 梁山崩, 梁山者何? 河上之山也, 梁山崩, 何以書, 記異也, 何異爾, 大也, 何大爾, 梁山崩, 壅河三日不流. 外異不書, 此事以書, 爲天下記異也.

GY成,0505 秋, 大水.

GY成,0506 冬, 十有一月, 已酉, 天王崩.

GY成,0507 十有二月, 已丑, 公會晉侯·齊侯·宋公·衛侯·鄭伯·曹伯·□婁子·杞伯·同盟于蟲牢.

GY成,0601 六年, 春, 王正月, 公至自會.

GY成,0602 二月, 辛巳, 立武宮, 武宮者何? 武公之宮也. 立者何? 立者不宜立也, 立武宮非禮也.

GY成,0603 取□, □者何? □婁之邑也, 曷爲不繫于□婁, 諱□也.

GY成,0604 衛孫良夫率師侵宋.

GY成,0605 夏, 六月, □婁子來朝.

GY成,0606 公孫□齊如晉.

GY成,0607 壬申, 鄭伯費卒.

GY成,0608 秋, 仲孫蔑·叔孫僑如·率師侵宋.

GY成,0609 楚公子□齊率師伐鄭.

GY成,0610 冬, 季孫行父如晉.

GY成,0611 晉欒書率師侵鄭.

GY成,0701 七年, 春, 王正月, □鼠食郊牛角, 改卜牛, □鼠又食其角, 乃免牛.

GY成,0702 吳伐□.

GY成,0703 夏, 五月, 曹伯來朝.

GY成,0704 不郊猶三望.

GY成,0705 秋, 楚公子□齊率師伐鄭.

GY成,0706 公會晉侯·齊侯·宋公·衛侯·曹伯·□子·□婁子·杞伯·救鄭, 八月, 戊辰, 同盟于馬陵, 公至自會.

GY成,0707 吳入州來.

GY成,0708 冬, 大雩.

GY成,0709 衛孫林父出奔晉.

GY成,0801 八年, 春, 晉侯使韓穿來言汶陽之田, 歸之于齊, 來言者何? 內辭也, 脅我使我歸之也. 曷爲使我歸之. 鞍之戰, 齊師大敗, 齊侯歸, 弔死視疾, 七年不飮酒, 不食肉, 晉侯聞之, 曰, □, 奈何使人之君, 七年不飮酒, 不食肉, 請皆反其所取侵地.

GY成,0802 晉欒書帥師侵蔡.

GY成,0803 公孫□齊如□.

GY成,0804 宋公使華元來聘.

GY成,0805 夏, 宋公使公孫壽來納幣, 納幣不書, 此何以書. 錄伯姬也.

GY成,0806 晉殺其大夫趙同, 趙括.

GY成,0807 秋, 七月, 天子使召伯來錫公命, 其稱天子何? 元年, 春, 王正月, 正也. 其餘皆通矣.

GY成,0808 冬, 十月, 癸卯, 杞叔姬來.

GY成,0809 晉侯使士燮來聘.

GY成,0810 叔孫僑如會晉士燮·齊人·□婁人·伐□.

GY成,0811 衛人來□, □不書, 此何以書. 錄伯姬也.

GY成,0901 九年, 春, 王正月, 杞伯來逆叔姬之喪以歸, 杞伯曷爲來逆叔姬之喪以歸. 內辭也, 脅而歸之也.

GY成,0902 公會晉侯·齊侯·宋公·衛侯·鄭伯·曹伯·□子·杞伯·同盟于蒲. 公至自會.

GY成,0903 二月, 伯姬歸于宋.

GY成,0904 夏, 季孫行父如宋致女, 未有言致女者, 此其言致女何? 錄伯姬也.

GY成,0905 晉人來□, □不書, 此何以書, 錄伯姬也.

GY成,0906 秋, 七月, 丙子, 齊侯無野卒.

GY成,0907 晉人執鄭伯.

GY成,0908 晉欒書帥師伐鄭.

GY成,0909 冬, 十有一月, 葬齊頃公.

GY成,0910 楚公子□齊帥師伐□, 庚申, □潰.

GY成,0911 楚人入運.

GY成,0912 秦人白狄伐晉.

GY成,0913 鄭人圍許.

GY成,0914 城中城.

GY成,1001 十年, 春, 衛侯之弟黑背, 率師侵鄭.

GY成,1002 夏, 四月, 五卜郊, 不從, 乃不郊, 其言乃不郊何? 不免牲, 故言乃不郊也.

GY成,1003 五月, 公會晉侯·齊侯·宋公·衛侯·曹佰·伐鄭.

GY成,1004 齊人來□, □不書, 此何以書, 錄伯姬也, 三國來□, 非禮也, 曷爲皆以錄伯姬之辭言之, 婦人以衆多爲侈也.

GY成,1005 丙午, 晉侯□卒.

GY成,1006 秋, 七月.

GY成,1007 公如晉.

GY成,1101 十有一年, 春, 王三月, 公至自晉.

GY成,1102 晉侯使□州來聘, 已丑, 及□州盟.

GY成,1103 夏, 季孫行父如晉.

GY成,1104 秋, 叔孫僑如如齊.

GY成,1105 冬, 十月.

GY成,1201 十有二年, 春, 周公出奔晉, 周公者何? 天子之三公也, 王者無外, 此其言出何? 自其私土而出也.

GY成,1202 夏, 公會晉侯衛侯于沙澤.

GY成,1203 秋, 晉人敗狄于交剛.

GY成,1204 冬, 十月.

GY成,1301 十有三年, 春, 晉侯使□錡來乞師.

GY成,1302 三月, 公如京師.

GY成,1303 夏, 五月, 公自京師, 遂會晉侯·齊侯·宋公·衛侯·鄭伯·曹伯·□婁人·□人·伐秦, 其言自京師何? 公鑿行也. 公鑿行奈何? 不敢過天子也.

GY成,1304 曹伯廬卒于師.

GY成,1305 秋, 七月, 公至自伐秦.

GY成,1306 冬, 葬曹宣公.

GY成,1401 十有四年, 春, 王正月, □子朱卒.

GY成,1402 夏, 衛孫林父自晉歸于衛.

GY成,1403 秋, 叔孫僑如如齊逆女.

GY成,1404 鄭公子喜率師伐許.

GY成,1405 九月, 僑如以夫人婦姜氏至自齊.

GY成,1406 冬, 十月, 庚寅, 衛侯臧卒.

GY成,1407 秦伯卒.

GY成,1501 十有五年, 春, 王二月, 葬衛定公.

GY成,1502 三月, 乙已, 仲□齊卒, 仲□齊者何? 公孫□齊也. 公孫□齊, 則曷爲謂之仲□齊, 爲兄後也, 爲兄後, 則曷爲謂之仲□齊. 爲人後者, 爲之子也. 爲人後者, 爲其子, 則其稱仲何? 孫以王父字爲氏也. 然則□齊孰後, 後歸父也, 歸父使于晉而未反. 何以後之. 叔仲惠伯, 傅子赤者也. 文公死, 子幼. 公子遂謂叔仲惠伯曰, 君幼, 如之何? 願與子慮之, 叔仲惠伯曰, 吾子相之, 老夫抱之. 何幼君之有, 公子遂知其不可與謀, 退而殺叔仲惠伯, 弑子赤而立宣公. 宣公死, 成公幼, 臧宣公者相也. 君死不哭, 聚諸大夫而問焉, 曰, 昔者叔仲惠伯之事, 孰爲之, 諸大夫皆雜然曰, 仲氏也, 其然乎, 於是遣歸父之家. 然後哭君, 歸父使乎晉, 還自晉, 至檉, 聞君薨家遣, □□哭君成踊, 反命于介, 自是走之齊, 魯人徐傷歸父之無後也. 於是使□齊後之也.

GY成,1503 癸丑, 公會晉侯·衛侯·鄭伯·曹伯·宋世子成·齊國佐·□婁人·同盟于戚. 晉侯執曹伯歸之于京師. 公至自會.

GY成,1504 夏, 六月, 宋公固卒.

GY成,1505 楚子伐鄭.

GY成,1506 秋, 八月, 庚辰, 葬宋共公.

GY成,1507 宋華元出奔晉.

GY成,1508 宋華元自晉歸于宋.

GY成,1509 宋殺其大夫山. 宋魚石出奔楚.

GY成,1510 冬, 十有一月, 叔孫僑如·會晉士燮·齊高無咎·宋華元·衛孫林父·鄭公子□·□婁人·會吳于鍾離, 曷爲殊會吳. 外吳也, 曷爲外也. 春秋, 內其國而外諸夏, 內諸夏而外夷狄. 王者欲一乎天下, 曷爲以外內之辭言之. 言自近者始也.

GY成,1511 許遷于葉.

GY成,1601 十有六年, 春, 王正月, 雨木□, 雨木□者何? 雨而木□也, 何以書, 記異也.

GY成,1602 夏, 四月, 辛未, □子卒.

GY成,1603 鄭公子喜帥師侵宋.

GY成,1604 六月, 丙寅朔, 日有食之.

GY成,1605 晉侯使欒□來乞師.

GY成,1606 甲午, 晦, 晦者何? 冥也, 何以書, 記異也.

GY成,1607 晉侯及楚子·鄭伯·戰于□陵, 楚子鄭師敗績, 敗者稱師, 楚何以不稱師. 王痍也, 王痍者何? 傷乎矢也. 然則何以不言師敗績. 末言爾.

GY成,1608 楚殺其大夫公子側.

GY成,1609 秋, 公會晉侯·齊侯·衛侯·宋華元·□婁人·于沙隨, 不見公, 公至自會, 不見公者何? 公不見見也. 公不見見, 大夫執, 何以致會. 不恥也, 曷爲不恥. 公幼也.

GY成,1610 公會尹子·晉侯·齊國佐·□婁人·伐鄭.

GY成,1611 曹伯歸自京師, 執而歸者名, 曹伯何以不名, 而不言復歸于曹何? 易也. 其易奈何? 公子喜時在內也, 公子喜時在內, 則何以易. 公子喜時者仁人也, 內平其國而待之. 外治諸京師而免之. 其言自京師何? 言甚易也, 舍是無難矣.

GY成,1612 九月, 晉人執季孫行父, 舍之于招丘, 執未可言舍之者, 此其言舍之何? 仁之也, 曰, 在招丘□矣. 執未有言仁之者, 此其言人之何? 代公執也, 其代公執奈何? 前此者, 晉人來乞師而不與. 公會晉侯. 將執公, 季孫行父曰, 此臣之罪也, 於是執季孫行父, 成公將會□公. 會不當期, 將執公, 季孫行父曰, 臣有罪, 執其君, 子有罪, 執其父, 此聽失之大者也, 今此臣之罪也, 舍臣之身而執臣之君, 吾恐聽失之爲宗廟羞也, 於是執季孫行父.

GY成,1613 冬, 十月, 乙亥, 叔孫僑如出奔齊.

GY成,1614 十有二月, 乙丑, 季孫行父及晉□州盟于扈.

GY成,1615 公至自會.

GY成,1616 乙西, 刺公子偃.

GY成,1701 十有七年, 春, 衛北宮結率師侵鄭.

GY成,1702 夏, 公會尹子·單子·晉侯·齊侯·宋公·衛侯·曹伯·□婁人·伐鄭.

GY成,1703 六月, 乙酉, 同盟于柯陵.

GY成,1704 秋, 公至自會.

GY成,1705 齊高無咎出奔□.

GY成,1706 九月, 辛丑, 用郊, 用者何? 用者不宜用也, 九月, 非所用郊也. 然則郊曷用, 郊用正月上辛. 或曰, 用然後郊.

GY成,1707 晉侯使荀□來乞師.

GY成,1708 冬, 公會單子·晉侯·宋公·衛侯·曹伯·齊人·□婁人·伐鄭, 十有一月, 公至自伐鄭.

GY成,1709 壬申, 公孫□齊卒于□軫, 非此月日也, 曷爲以此月日卒之. 待君命然後卒大夫, 曷爲待君命然後卒大夫. 前此者, □齊走之晉. 公會晉侯, 將執公, □齊爲公請, 公許之反爲大夫, 歸, 至于□軫而卒. 無君命不敢卒大夫. 公至. 曰, 吾固許之反爲大夫. 然後卒之.

GY成,1710 十有二月, 丁巳朔, 日有食之.

GY成,1711 □婁子□且卒.

GY成,1712 晉殺其大夫□錡·□州·□至.

GY成,1713 楚人滅舒庸.

GY成,1801 十有八年, 春, 王正月, 晉殺其大夫胥童.

GY成,1802 庚申, 晉弑其君州蒲.

GY成,1803 齊殺其大夫國佐.

GY成,1804 公如晉.

GY成,1805 夏, 楚子鄭伯伐宋.

GY成,1806 宋魚石復入于彭城.

GY成,1807 公至自晉.

GY成,1808 晉侯使士□來聘.

GY成,1809 秋, 杞伯來朝.

GY成,1810 八月, □婁子來朝.

GY成,1811 築鹿□, 何以書, 譏, 何譏爾, 有□矣, 又爲也.

GY成,1812 己丑, 公薨于路寢.

GY成,1813 冬, 楚人鄭人侵宋.

GY成,1814 晉侯使士彭來乞師.

GY成,1815 十有二月, 仲孫蔑會晉侯·宋公·衛侯·□婁子·齊崔□·同盟于虛□.

GY成,1816 丁未, 葬我君成公.

<襄公>

GY襄,0101 元年, 春, 王正月, 公卽位.

GY襄,0102 仲孫蔑會晉欒□·宋華元·衛□殖·曹人·□人·□婁人·□人·薛人·圍宋彭城, 宋華元曷爲與諸侯圍宋彭城. 爲宋誅也. 其爲宋誅奈何? 魚石走之楚, 楚爲之伐宋, 取彭城以封魚石, 魚石之罪奈何? 以入是爲罪也. 楚已取之矣, 曷爲繫之宋. 不與諸侯專封也.

GY襄,0103 夏, 晉韓屈帥師伐鄭.

GY襄,0104 仲孫蔑會齊崔□·曹人·□婁人·杞人·次于合.

GY襄,0105 秋, 楚公子壬夫帥師侵宋.

GY襄,0106 九月, 辛酉, 天王崩.

GY襄,0107 □婁子來朝.

GY襄,0108 冬, 衛侯使公孫剽來聘.

GY襄,0109 晉侯使荀□來聘.

GY襄,0201 二年, 春, 王正月, 葬簡王.

GY襄,0202 鄭師伐宋.

GY襄,0203 夏, 五月, 庚寅, 夫人姜氏薨.

GY襄,0204 六月, 庚辰, 鄭伯□卒.

GY襄,0205 晉師·宋師·衛□殖·侵鄭.

GY襄,0206 秋, 七月, 仲孫蔑會晉荀□·宋華元·衛孫林父·曹人·□婁人·于戚.

GY襄,0207 已丑, 葬我小君齊姜, 齊姜者何? 齊姜與繆姜, 則未知其爲宣夫人與, 成夫人與.

GY襄,0208 叔孫豹如宋.

GY襄,0209 冬, 仲孫蔑會晉荀□·齊崔□·宋華元·衛孫林父·曹人·□婁人·□人·薛人·小□婁人·于戚, 遂城虎牢, 虎牢者何? 鄭之邑也. 其言城之何? 取之也, 取之則曷爲不言取之. 爲中國諱也, 曷爲爲中國諱. 諱伐喪也, 曷爲不繫乎鄭, 爲中國諱也, 大夫無遂事, 此其言遂何? 歸惡乎大夫也.

GY襄,0210 楚殺其大夫公子申.

GY襄,0301 三年, 春, 楚公子□齊帥師伐吳.

GY襄,0302 公如晉.

GY襄,0303 夏, 四月, 壬戌, 公及晉侯盟于長樗. 公至自晉.

GY襄,0304 六月, 公會單子·晉侯·宋公·衛侯·鄭伯·□子·□婁子·齊世子光, 己未, 同盟于□澤. 陳侯使袁僑如會, 其言如會何? 後會也. 戊寅, 叔孫豹及諸侯之大夫, 及陳袁僑盟, 曷爲殊及陳袁僑. 爲其與袁僑盟也.

GY襄,0305 秋, 公至自會.

GY襄,0306 冬, 晉荀□帥師伐許.

GY襄,0401 四年, 春, 王三月, 已酉, 陳侯午卒.

GY襄,0402 夏, 叔孫豹如晉.

GY襄,0403 秋, 七月, 戊子, 夫人□氏薨.

GY襄,0404 葬陳成公.

GY襄,0405 八月, 辛亥, 葬我小君定□, 定□者, 襄公之母也.

GY襄,0406 冬, 公如晉.

GY襄,0407 陳人圍頓.

GY襄,0501 五年, 春, 公至自晉.

GY襄,0502 夏, 鄭伯使公子發來聘.

GY襄,0503 叔孫豹·□世子巫·如晉, 外相如不書, 此何以書. 爲叔孫豹率而與之俱也. 叔孫豹則曷爲率而與之俱. 蓋舅出也. □將滅之, 故相與往殆乎晉也. □將滅之, 則曷爲相與往殆乎晉. 取後乎□也, 其取後乎□奈何? □女有爲□夫人者, 蓋欲立其出也.

GY襄,0504 仲孫蔑·衛孫林父·會吳于善稻.

GY襄,0505 秋, 大雩.

GY襄,0506 楚殺其大夫公子壬夫.

GY襄,0507 公會晉侯·宋公·陳侯·衛侯·鄭伯·曹伯·□子·□婁子·□子·薛伯·齊世子光·吳人·□人·于戚, 吳何以稱人. 吳□人云則不辭. 公至自會.

GY襄,0508 冬, 戌陳, 孰戌之, 諸侯戌之, 曷爲不言諸侯戌之. 離至不可得而序. 故言我也.

GY襄,0509 楚公子貞帥師伐陳.

GY襄,0510 公會晉侯·宋公·衛侯·鄭伯·曹伯·□子·□婁子·□子·薛伯·齊世子光·救陳, 十有二月, 公至自救陳.

GY襄,0511 辛未, 季孫行父卒.

GY襄,0601 六年, 春, 王三月, 壬午, 杞伯姑容卒.

GY襄,0602 夏, 宋華弱來奔.

GY襄,0603 秋, 葬杞桓公.

GY襄,0604 □子來朝.

GY襄,0605 □人滅□.

GY襄,0606 冬, 叔孫豹如□婁.

GY襄,0607 季孫宿如晉.

GY襄,0608 十有二月, 齊侯滅萊, 曷爲不言萊君出奔. 國滅, 君死之, 正也.

GY襄,0701 七年, 春, □子來朝.

GY襄,0702 夏, 四月, 三卜郊, 不從, 乃免牲.

GY襄,0703 小□婁子來朝.

GY襄,0704 城費.

GY襄,0705 秋季孫宿如衛.

GY襄,0706 八月, □.

GY襄,0707 冬, 十月, 衛侯使孫林父來聘, 壬戌, 及孫林父盟.

GY襄,0708 楚公子貞帥師圍陳.

GY襄,0709 十有二月, 公會晉侯·宋公·陳侯·衛侯·曹伯·□子·□婁子·于□. 鄭伯□原如會, 未見諸侯, 丙戌, 卒于操, 操者何? 鄭之邑也, 諸侯卒其封內不地, 此何以地. 隱之也, 何隱爾, 弑也, 孰弑之, 其大夫弑之, 曷爲不言其大夫弑之. 爲中國諱也, 曷爲爲中國諱. 鄭伯將會諸侯于□, 其大夫諫, 曰, 中國不足歸也, 則不若與楚, 鄭伯曰, 不可, 其大夫曰, 以中國爲義, 則伐我喪. 以中國爲彊, 則不若楚. 於是弑之. 鄭伯□原何以名. 傷而反, 未至乎舍而卒也. 未見諸侯, 其言如會何? 致其意也. 陳侯逃歸.

GY襄,0801 八年, 春, 王正月, 公如晉.

GY襄,0802 夏, 葬鄭僖公, 賊未討, 何以書葬, 爲中國諱也.

GY襄,0803 鄭人侵蔡, 獲蔡公子燮, 此侵也, 其言獲何? 侵而言獲者, 適得之也.

GY襄,0804 季孫宿會晉侯·鄭伯·齊人·宋人·衛人·□婁人·于邢丘.

GY襄,0805 公至自晉.

GY襄,0806 □人伐我東鄙.

GY襄,0807 秋, 九月, 大雩.

GY襄,0808 冬, 楚公子貞帥師伐鄭.

GY襄,0809 晉侯使士□來聘.

GY襄,0901 九年, 春, 宋火, 曷爲或言災, 或言火, 大者曰災, 小者曰火. 然則內何以不言火. 內不言火者, 甚之也. 何以書, 記災也, 外災不書, 此何以書, 爲王者之後記災也. 夏, 季孫宿如晉.

GY襄,0902 五月, 辛酉, 夫人姜氏薨.

GY襄,0903 秋, 八月, 癸未, 葬我小君繆姜.

GY襄,0905 冬, 公會晉侯·宋公·衛侯·曹伯·□子·□婁子·□子·薛伯·杞伯·小□婁子·齊世子光, 伐鄭. 十有二月, 已亥, 同盟于□. 楚子伐鄭.

GY襄,1001 十年, 春, 公會晉侯·宋公·衛侯·曹伯·□子·□婁子·□子·薛伯·杞伯·小□婁子·齊世子光·會吳于□.

GY襄,1002 夏, 五月, 甲午, 遂滅□陽. 公至自會.

GY襄,1003 楚公子貞·鄭公孫輒·帥師伐宋.

GY襄,1004 晉師伐秦.

GY襄,1005 秋, □人伐我東鄙.

GY襄,1006 公會晉侯·宋公·衛侯·曹伯·□子·□婁子·齊世子光·□子·薛伯·杞伯·小□婁子·伐鄭.

GY襄,1007 冬, 盜殺鄭公子斐·公子發·公孫輒.

GY襄,1008 戌鄭虎牢, 孰戌之, 諸侯戌之, 曷爲不言諸侯戌之, 離至不可得而序, 故言我也. 諸侯巳取之矣, 曷爲繫之鄭. 諸侯莫之主有, 故反繫之鄭.

GY襄,1009 楚公子貞帥師救鄭.

GY襄,1010 公至自伐鄭.

GY襄,1101 十有一年, 春, 王正月, 作三軍, 三軍者何? 三卿也. 作三軍, 何以書. 譏, 何譏爾, 古者上卿下卿上士下士.

GY襄,1102 夏, 四月, 四卜郊, 不從, 乃不郊.

GY襄,1103 鄭公孫舍之帥師侵宋.

GY襄,1104 公會晉侯·宋公·衛侯·曹伯·齊世子光·□子·□婁子·□子·薛伯·杞伯·小□婁子·伐鄭.

GY襄,1105 秋, 七月, 已未, 同盟于京城北. 公至自伐鄭.

GY襄,1106 楚子鄭伯伐宋.

GY襄,1107 公會晉侯·宋公·衛侯·曹伯·齊世子光·□子·□婁子·□子·薛伯·杞伯·小□婁子·伐鄭, 會于蕭魚, 此伐鄭也, 其言會于蕭魚何? 蓋鄭與會爾. 公至自會.

GY襄,1108 楚人執鄭行人良□.

GY襄,1109 冬, 秦人伐晉.

GY襄,1201 十有二年, 春, 王三月, □人伐我東鄙, 圍台, 邑不言圍, 此其言圍何? 伐而言圍者, 取邑之辭也, 伐而不言圍者, 非取邑之辭也.

GY襄,1202 季孫宿帥師救台, 遂入運. 大夫無遂事, 此其言遂何? 公不得爲政爾. 夏, 晉侯使士彭來聘.

GY襄,1203 秋, 九月, 吳子乘卒.

GY襄,1204 冬, 楚公子貞帥師侵宋.

GY襄,1205 公如晉.

GY襄,1301 十有三年, 春, 公至自晉.

GY襄,1302 夏, 取詩, 詩者何? □婁之邑也, 曷爲不繫乎□婁, 諱□也.

GY襄,1303 秋, 九月, 庚辰, 楚子審卒.

GY襄,1304 冬, 城防.

GY襄,1401 十有四年, 春, 王正月, 季孫宿·叔老·會晉七□·齊人·宋人·衛人·鄭公孫□·曹人·□人·□婁人·□人·薛人·杞人·小□婁人·會吳于向.

GY襄,1402 二月, 乙未, 朔, 日有食之.

GY襄,1403 夏, 四月, 叔孫豹會晉荀偃·齊人·宋人·衛北宮結·鄭公孫□·曹人·□人·□婁人·□人·薛人·杞人·小□婁人·伐秦.

GY襄,1404 己未, 衛侯□出奔齊.

GY襄,1405 □人侵我東鄙.

GY襄,1406 秋, 楚公子貞帥師伐吳.

GY襄,1407 冬, 季孫宿會晉士□·宋華閱·衛孫林父·鄭公孫□·□人·□婁人·于戚.

GY襄,1501 十有五年, 春, 宋公使向戌來聘. 二月, 己亥, 及向戌盟于劉.

GY襄,1502 劉夏逆王后于齊, 劉夏者何? 天子之大夫也, 劉者何? 邑也, 其稱劉何? 以邑氏也. 外逆女不書, 此何以書, 過我也.

GY襄,1503 夏, 齊侯伐我北鄙, 圍成. 公救成, 至遇, 其言至遇何? 不敢進也.

GY襄,1504 季孫宿·叔孫豹·帥師城成□.

GY襄,1505 秋, 八月, 丁巳, 日有食之.

GY襄,1506 □婁人伐我南鄙.

GY襄,1507 冬, 十有一月, 癸亥, 晉侯周卒.

GY襄,1601 十有六年, 春, 王正月, 葬晉悼公.

GY襄,1602 三月, 公會晉侯·宋公·衛侯·鄭伯·曹伯·□子·□婁子·薛伯·杞伯·小□婁子·于□梁. 戊寅, 大夫盟, 諸侯皆在是, 其言大夫盟何? 信在大夫也. 何言乎信在大夫. □刺天下之大夫也, 曷爲□刺天下之大夫. 君若贅旒然. 晉人執□子·□婁子·以歸.

GY襄,1603 齊侯伐我北鄙.

GY襄,1604 夏, 公至自會.

GY襄,1605 五月, 甲子, 地震.

GY襄,1606 叔老會鄭伯·晉荀偃·衛□殖·宋人·伐許.

GY襄,1607 秋, 齊侯伐我北鄙, 圍成.

GY襄,1608 大雩.

GY襄,1609 冬, 叔孫豹如晉.

GY襄,1701 十有七年, 春, 王二月, 庚午, □婁子□卒.

GY襄,1702 宋人伐陳.

GY襄,1703 夏, 衛石買帥師伐曹.

GY襄,1704 秋, 齊侯伐我北鄙, 圍□.

GY襄,1705 齊高厚帥師伐我北鄙, 圍防.

GY襄,1706 九月, 大雩.

GY襄,1707 宋華臣出奔陳.

GY襄,1708 冬, □婁人伐我南鄙.

GY襄,1801 十有八年, 春, 白狄來, 白狄者何? 夷狄之君也, 何以不言朝, 不能朝也.

GY襄,1802 夏, 晉人執衛行人石買.

GY襄,1803 秋, 齊師·伐我北鄙.

GY襄,1804 冬, 十月, 公會晉侯·宋公·衛侯·鄭伯·曹伯·□子·□婁子·□子·薛伯·杞伯·小□婁子·同圍齊, 曹伯負芻卒于師.

GY襄,1805 楚公子午帥師伐鄭.

GY襄,1901 十有九年, 春, 王正月, 諸侯盟于祝阿. 晉人執□婁子, 公至自伐齊, 此同圍齊也, 何以致伐. 未圍齊也. 未圍齊, 則其言圍齊何? 抑齊也, 曷爲抑齊. 爲其□伐也, 或曰, 爲其驕蹇, 使其世子處乎諸侯之上也. 取□婁田, 自□水, 其言自□水何? 以□爲竟也, 何言乎以□爲竟. □移也.

GY襄,1902 季孫宿如晉.

GY襄,1903 葬曹成公.

GY襄,1904 夏, 衛孫林父帥師伐齊.

GY襄,1905 秋, 七月, 辛卯, 齊侯瑗卒.

GY襄,1906 晉士□帥師侵齊, 至穀, 聞齊侯卒, 乃還, 還者何? 善辭也, 何善爾, 大其不伐喪也, 此受命乎君而伐齊, 則何大乎其不伐喪. 大夫以君命出, 進退在大夫也.

GY襄,1907 八月, 丙辰, 仲孫蔑卒.

GY襄,1908 齊殺其大夫高厚.

GY襄,1909 鄭殺其大夫公子喜.

GY襄,1910 冬, 葬齊靈公.

GY襄,1911 城西□.

GY襄,1912 叔孫豹會晉士□于柯.

GY襄,1913 城武城.

GY襄,2001 二十年, 春, 王正月, 辛亥, 仲孫□會□人盟于向.

GY襄,2002 夏, 六月, 庚申, 公會晉侯·齊侯·宋公·衛侯·鄭伯·曹伯·□子·□婁子·□子·薛伯·杞伯·小□婁子·盟于□淵.

GY襄,2003 秋, 公至自會.

GY襄,2004 仲孫□帥師伐□婁.

GY襄,2005 蔡殺其大夫公子燮.

GY襄,2006 蔡公子履出奔楚.

GY襄,2007 陳侯之弟光出奔楚.

GY襄,2008 叔老如齊.

GY襄,2009 冬, 十月, 丙辰, 朔, 日有食之.

GY襄,2010 季孫宿如宋.

GY襄,2101 二十有一年, 春, 王正月, 公如晉.

GY襄,2102 □婁庶其以漆閭丘來奔, □婁庶其者何? □婁大夫也, □婁無大夫, 此何以書. 重地也.

GY襄,2103 夏, 公至自晉.

GY襄,2104 秋, 晉欒盈出奔楚.

GY襄,2105 九月, 庚戌, 朔, 日有食之.

GY襄,2106 冬, 十月, 庚辰, 朔, 日有食之.

GY襄,2107 曹伯來朝.

GY襄,2108 公會晉侯·齊侯·宋公·衛侯·鄭伯·曹伯·□子·□婁子·于商任.

GY襄,2109 十有一月, 庚子, 孔子生.

GY襄,2201 二十有二年, 春, 王正月, 公至自會.

GY襄,2202 夏, 四月.

GY襄,2203 秋, 七月, 辛酉, 叔老卒.

GY襄,2204 冬, 公會晉侯·齊侯·宋公·衛侯·鄭伯·曹伯·□子·□婁子·□子·薛伯·杞伯·小□婁子·于沙隨, 公至自會.

GY襄,2205 楚殺其大夫公子追舒.

GY襄,2301 二十有三年, 春, 王二月, 癸酉, 朔, 日有食之.

GY襄,2302 三月, 已巳, 杞伯□卒.

GY襄,2303 夏, □婁鼻我來奔, □婁鼻我者何? □婁大夫也, □婁無大夫, 此何以書, 以近書也.

GY襄,2304 葬杞孝公.

GY襄,2305 陳殺其大夫慶虎及慶寅.

GY襄,2306 陳侯之弟光, 自楚歸于陳.

GY襄,2307 晉欒盈復入于晉, 入于曲沃, 曲沃者何? 晉之邑也, 其言入于晉入于曲沃何? 欒盈將入晉, 晉人不納, 由乎曲沃而入也.

GY襄,2308 秋, 齊侯伐衛, 遂伐晉, 八月, 叔孫豹帥師救晉, 次于雍□, 曷爲先言救而後言次. 先通君命也.

GY襄,2301 已卯, 仲孫□卒.

GY襄,2302 冬, 十月, 乙亥, 臧孫紇出奔□婁.

GY襄,2303 晉人殺欒盈, 曷爲不言殺其大夫. 非其大夫也.

GY襄,2304 齊侯襲□.

GY襄,2401 二十有四年, 春, 叔孫豹如晉.

GY襄,2402 仲孫□帥師侵齊.

GY襄,2403 夏, 楚子伐吳.

GY襄,2404 秋, 七月, 甲子, 朔, 日有食之, 旣.

GY襄,2405 齊崔□帥師伐□.

GY襄,2406 大水. 八月, 癸巳, 朔, 日有食之.

GY襄,2407 公會晉侯·宋公·衛侯·鄭伯·曹伯·□子·□婁子·□子·薛伯·杞伯·小□婁子·于陳儀.

GY襄,2408 冬, 楚子·蔡侯·陳侯·許男·伐鄭.

GY襄,2409 公至自會.

GY襄,2410 陳鍼宜咎出奔楚.

GY襄,2411 叔孫豹如京師.

GY襄,2412 大饑.

GY襄,2501 二十有五年, 春, 齊崔□帥師伐我北鄙.

GY襄,2502 夏, 五月, 乙亥, 齊崔□弑其君光.

GY襄,2503 公會晉侯·宋公·衛侯·鄭伯·曹伯·□子·□婁子·□子·薛伯·杞伯·小□婁子·于陳儀.

GY襄,2504 六月, 壬子, 鄭公孫舍之帥師入陳.

GY襄,2505 秋, 八月, 已巳, 諸侯同盟于重丘. 公至自會.

GY襄,2506 衛侯入于陳儀, 陳儀者何? 衛之邑也, 曷爲不言入于衛. □君以弑也.

GY襄,2507 楚屈建帥師滅舒鳩.

GY襄,2508 冬, 鄭公孫□帥師伐陳.

GY襄,2509 十有二月, 吳子謁伐楚, 門于巢卒, 門于巢卒者何? 入門乎巢而卒也, 入門乎巢而卒者何? 入巢之門而卒也. 吳子謁何以名. 傷而反, 未至乎舍而卒也.

GY襄,2601 二十有六年, 春, 王二月, 辛卯, 衛□喜弑其君剽.

GY襄,2602 衛孫林父入于戚以叛.

GY襄,2603 甲午, 衛侯□復歸于衛, 此□君以弑也, 其言復歸何? 惡剽也. 曷爲惡剽. 剽之立, 於是未有說也. 然則曷爲不言, 剽之立. 不言剽之立者, 以惡衛侯也.

GY襄,2604 夏, 晉侯使荀吳來聘.

GY襄,2605 公會晉人·鄭良□·宋人·曹人·于□淵.

GY襄,2606 秋, 宋公殺其世子□.

GY襄,2607 晉人執衛□喜, 此執有罪, 何以不得爲伯討. 不以其罪執之也.

GY襄,2608 八月, 壬午, 許男□卒于楚.

GY襄,2609 冬, 楚子·蔡侯·陳侯·伐鄭.

GY襄,2610 葬許靈公.

GY襄,2701 二十有七年, 春, 齊侯使慶封來聘.

GY襄,2702 夏, 叔孫豹會晉趙武·楚屈建·蔡公孫歸生·衛石惡·陳孔瑗·鄭良□·許人·曹人于宋.

GY襄,2703 衛殺其大夫□喜, 衛侯之弟□出奔晉, 衛殺其大夫□喜, 則衛侯之弟□, 曷爲出奔晉. 爲殺□喜出奔也, 曷爲爲殺□喜出奔. 衛□殖·與孫林父·逐衛侯而立公孫剽, □殖病將死, 謂喜曰, 黜公者非吾意也, 孫氏爲之. 我卽死, 女能固納公乎. 喜曰, 諾, □殖死, 喜立爲大夫, 使人謂獻公曰, 黜公者非□氏也, 孫氏爲之, 吾欲納公, 何如, 獻公曰, 子苟納我, 吾請與子盟. 喜曰, 無所用盟. 請使公子□約之. 獻公謂公子□曰, □氏將納我, 吾欲與之盟, 其言曰, 無所用盟, 請使公子□約之, 子固爲我與之約矣, 公子□辭, 曰, 夫負羈□. 執□□, 從君東西南北, 則是臣僕庶□之事也. 若夫約言爲信, 則非臣僕庶□之所敢與也. 獻公怒, 曰, 黜我者非□氏與孫氏, 凡在爾. 公子□不得已而與之約, 已約, 歸至, 殺□喜. 公子□□其妻子而去之. 將濟于河, □其妻子, 而與之盟. 曰, 苟有履衛地食衛粟者, 昧雉彼視.

GY襄,2704 秋, 七月, 辛巳, 豹及諸侯之大夫盟于宋, 曷爲再言豹. 殆諸侯也. 曷爲殆諸侯. 爲衛石惡在是也, 曰, 惡人之徒在是矣.

GY襄,2705 冬, 十有二月, 乙亥, 朔, 日有食之.

GY襄,2801 二十有八年, 春, 無□.

GY襄,2802 夏, 衛石惡出奔晉.

GY襄,2803 □婁子來朝.

GY襄,2804 秋, 八月, 大雩. 仲孫□如晉.

GY襄,2805 冬, 齊慶封來奔.

GY襄,2806 十有一月, 公如楚.

GY襄,2807 十有二月, 甲寅, 天王崩.

GY襄,2808 乙未, 楚子昭卒.

GY襄,2901 二十有九年, 春, 王正月, 公在楚, 何言乎公在楚. 正月以存君也.

GY襄,2902 夏, 五月, 公至自楚.

GY襄,2903 庚午, 衛侯□卒.

GY襄,2904 □弑吳子餘祭, □者何? 門人也. 刑人也. 刑人則曷爲謂之□. 刑人非其人也. 君子不近刑人, 近刑人則輕死之道也.

GY襄,2905 仲孫□會晉荀盈·齊高止·宋華定·衛世叔齊·鄭公孫段·曹人·□人·□婁人·□人·薛人·小□婁人·城杞.

GY襄,2906 晉侯使士□來聘.

GY襄,2907 杞子來盟.

GY襄,2908 吳子使札來聘, 吳無君, 無大夫, 此何以有君, 有大夫. 賢李子也, 何賢乎季子. 讓國也, 其讓國奈何? 謁也, 餘祭也, 夷昧也, 與季子, 同母者四. 季子弱而才, 兄弟皆愛之, 同欲立之以爲君, 謁曰, 今若是□而與季子國. 季子猶不受也, 請無與子而與弟, 弟兄迭爲君, 而致國乎季子, 皆曰, 諾, 故諸爲君者皆輕死爲勇, 飮食必祝. 曰, 天苟有吳國. 尙速有悔於子身. 故謁也死, 餘祭也立. 餘祭也死, 夷昧也立, 夷昧也死, 則國宜之季子者也, 季子使而亡焉, 僚者長庶也, 卽之. 季子使而反, 至, 而君之爾. 闔廬曰, 先君之所以不與子國, 而與弟者, 凡爲季子故也, 將從先君之命與, 則國宜之季子者也, 如不從先君之命與, 則我宜立者也, 僚惡得爲君乎, 於是使專諸刺僚. 而致國乎季子, 季子不受, 曰, 爾弑吾君, 吾受爾國, 是吾與爾爲簒也, 爾殺吾兄, 吾又殺爾, 是父子兄弟相殺, 終身無已也. 去之延陵. 終身不入吳國. 故君子以其不受爲義, 以其不殺爲仁. 賢季子, 則吳何以有君有大夫. 以季子爲臣, 則宜有君者也. 札者何? 吳季子之名也, 春秋賢者不名, 此何以名, 許夷狄者, 不壹而足也. 季子者所賢也, 曷爲不足乎季子, 許人臣者必使臣, 許人子者必使子也.

GY襄,2909 秋, 九月, 葬衛獻公.

GY襄,2910 齊高止出奔北燕.

GY襄,2911 冬, 仲孫□如晉.

GY襄,3001 三十年, 春, 王正月, 楚子使□頗來聘.

GY襄,3002 夏, 四月, 蔡世子般弑其君固.

GY襄,3003 五月, 甲午, 宋災, 伯姬卒.

GY襄,3004 天王殺其弟年夫.

GY襄,3005 王子瑕奔晉.

GY襄,3006 秋, 七月, 叔弓如宋, 葬宋共姬, 外夫人不書葬, 此何以書, 隱之也. 何隱爾, 宋災, 伯姬卒焉. 其稱謚何? 賢也,何賢爾, 宋災, 伯姬存焉, 有司復曰, 火至矣, 請出, 伯姬曰, 不可, 吾聞之也, 婦人夜出. 不見傅母不下堂. 傅至矣, 母未至也, 逮乎火而死.

GY襄,3007 鄭良□出奔許, 自許入于鄭, 鄭人殺良□.

GY襄,3008 冬, 十月, 葬蔡景公, 賊未討, 何以書葬, 君子辭也.

GY襄,3009 晉人·齊人·宋人·衛人·鄭人·曹人·□人·□婁人·□人·薛人·杞人·小□婁人·會于□淵, 宋災故,宋災故者何? 諸侯會于□淵, 凡爲宋災故也, 會未有言其所爲者, 此言所爲何? 錄伯姬也. 諸侯相聚. 而更宋之所喪. 曰, 死者不可復生, 爾財復矣. 此大事也, 曷爲使微者. 卿也, 卿則其稱人何? 貶, 曷爲貶. 卿不得憂諸侯也.

GY襄,3101 三十有一年, 春, 王正月.

GY襄,3102 夏, 六月, 辛巳, 公薨于楚宮.

GY襄,3103 秋, 九月, 癸巳, 子野卒.

GY襄,3104 己亥, 仲孫□卒.

GY襄,3105 冬, 十月, □子來會葬.

GY襄,3106 癸酉, 葬我君襄公.

GY襄,3107 十有一月, □人弑其君密州.

<昭公>

GY昭,0101 元年, 春, 王正月, 公卽位.

GY昭,0102 叔孫豹會晉趙武·楚公子圍·齊國酌·宋向戌·衛石惡·陳公子招·蔡公孫歸生·鄭軒虎·許人·曹人·于□. 此陳侯之弟招也, 何以不稱弟. 貶, 曷爲貶. 爲殺世子偃師貶, 曰, 陳侯之弟招, 殺陳世子偃師, 大夫相殺稱人, 此其稱名氏以殺何? 言將自是弑君也. 今將爾, 詞曷爲與親弑者同, 君親無將, 將而必誅焉, 然則曷爲不於其弑焉貶. 以親者弑, 然後其罪惡甚, 春秋不待貶絶而罪惡見者, 不貶絶以見罪惡也. 貶絶然後罪惡見者, 貶絶以見罪惡也. 今招之罪已重矣, 曷爲復貶乎此. 蓋招之有罪也, 何著乎招之有罪. 言楚之託乎討招以滅陳也.

GY昭,0103 三月, 取運, 運者何? 內之邑也, 其言取之何? 不聽也.

GY昭,0104 夏, 秦伯之弟鍼出奔晉, 秦無大夫, 此何以書, 仕諸晉也. 曷爲仕諸晉. 有千乘之國. 而不能容其母弟, 故君子謂之出奔也.

GY昭,0105 六月, 丁巳, □婁子華卒.

GY昭,0106 晉荀吳帥師敗狄于大原, 此大鹵也, 曷爲謂之大原. 地物從中國. 邑人名從主人. 原者何? 上平曰原, 下平曰□.

GY昭,0107 秋, □去疾自齊入于□.

GY昭,0108 □展出奔吳.

GY昭,0109 叔弓帥師疆運田, 疆運田者何? 與□爲竟也. 與□爲竟, 則曷爲帥師而往. 畏□也.

GY昭,0110 葬□婁悼公.

GY昭,0111 冬, 十有一月, 已酉, 楚子卷卒.

GY昭,0112 楚公子比出奔晉.

GY昭,0201 二年, 春, 晉侯使韓起來聘.

GY昭,0202 夏, 叔弓如晉.

GY昭,0203 秋, 鄭殺其大夫公孫黑.

GY昭,0204 冬, 公如晉, 至河乃復, 其言至河乃復何? 不敢進也.

GY昭,0205 季孫宿如晉.

GY昭,0301 三年, 春, 王正月, 丁未, □子, 泉卒.

GY昭,0302 夏, 叔弓如□.

GY昭,0303 五月, 葬□成公.

GY昭,0304 秋, 小□婁子來朝.

GY昭,0305 八月, 大雩.

GY昭,0306 冬, 大雨雹.

GY昭,0307 北燕伯款出奔齊.

GY昭,0401 四年, 春, 王正月, 大雨雪.

GY昭,0402 夏, 楚子·蔡侯·陳侯·鄭伯·許男·徐子·□子·頓子·胡子·沈子·小□婁子·宋世子佐·淮夷·會于申. 楚人執徐子.

GY昭,0403 秋, 七月, 楚子·蔡侯·陳侯·許男·頓子·胡子·沈子·淮夷·伐吳, 執齊慶封·殺之, 此伐吳也, 其言執齊慶封何? 爲齊誅也. 其爲齊誅奈何? 慶封走之吳. 吳封之於防. 然則曷爲不言伐防. 不與諸侯專封也. 慶封之罪何? 脅齊君而亂齊國也. 遂滅□.

GY昭,0404 九月, 取鄭, 其言取之何? 滅之也, 滅之則其言取之何? 內大惡, 諱也.

GY昭,0405 冬, 十有二月, 乙卯, 叔孫豹卒.

GY昭,0501 五年, 春, 王正月, 舍中軍, 舍中軍者何? 復古也. 然則曷爲不言三卿. 五亦有中, 三亦有中.

GY昭,0502 楚殺其大夫屈申.

GY昭,0503 公如晉.

GY昭,0504 夏, □牟夷以牟婁及防玆來奔, □牟夷者何? □大夫也, □無大夫, 此何以書, 重地也, 其言及防玆來奔何? 不以私邑累公邑也.

GY昭,0505 秋, 七月, 公至自晉.

GY昭,0506 戊辰, 叔弓帥師敗□師于□泉, □泉者何? 直泉也, 直泉者何? 涌泉也.

GY昭,0507 秦伯卒, 何以不名. 秦者, 夷也, 匿嫡之名也. 其名何? 嫡得之也.

GY昭,0508 冬, 楚子·蔡侯·陳侯·許男·頓子·沈子·徐人·越人·伐吳.

GY昭,0601 六年, 春, 王正月. 杞伯益姑卒.

GY昭,0602 葬秦泉公.

GY昭,0603 夏, 季孫宿如晉.

GY昭,0604 葬杞文公.

GY昭,0605 宋華合比出奔衛.

GY昭,0606 秋, 九月, 大雩.

GY昭,0607 楚□頗帥師伐吳.

GY昭,0608 冬, 叔弓如楚.

GY昭,0609 齊侯伐北燕.

GY昭,0701 七年, 春, 王正月, □齊平.

GY昭,0702 三月, 公如楚.

GY昭,0703 叔孫舍如齊□盟.

GY昭,0704 夏, 四月, 甲辰朔, 日有食之.

GY昭,0705 秋, 八月, 戊辰, 衛侯惡卒.

GY昭,0706 九月, 公至自楚.

GY昭,0707 冬, 十有一月, 癸未, 季孫宿卒.

GY昭,0708 十有二月, 癸亥, 葬衛襄公.

GY昭,0801 八年, 春, 陳侯之弟招, 殺陳世子偃師.

GY昭,0802 夏, 四月, 辛丑, 陳侯溺卒.

GY昭,0803 叔弓如晉.

GY昭,0804 楚人執陳行人于徵師殺之.

GY昭,0805 陳公子留出奔鄭.

GY昭,0806 秋, 蒐于紅, 蒐者何? 簡車徒也. 何以書, 蓋以罕書也.

GY昭,0807 陳人殺其大夫公子過.

GY昭,0808 大雩.

GY昭,0809 冬, 十月, 壬午, 楚師滅陳, 執陳公子招, 放之于越, 殺陳孔瑗.

GY昭,0810 葬陳哀公.

GY昭,0901 九年, 春, 叔弓會楚子于陳.

GY昭,0902 許遷于夷.

GY昭,0903 夏, 四月, 陳火, 陳已滅矣, 其言陳火何? 存陳也. 曰, 存陳, □矣. 曷爲存陳. 滅人之國, 執人之罪人. 殺人之賊. 葬人之君, 若是則陳存□矣.

GY昭,0904 秋, 仲孫□如齊.

GY昭,0905 冬, 築郞□.

GY昭,1001 十年, 春, 王正月.

GY昭,1002 夏, 晉欒施來奔.

GY昭,1003 秋, 七月, 季孫隱如·叔弓·仲孫□·帥師伐□.

GY昭,1004 戊子, 晉侯彪卒.

GY昭,1005 九月, 叔孫舍如晉.

GY昭,1006 葬晉平公.

GY昭,1007 十有二月, 甲子, 宋公戌卒.

GY昭,1101 十有一年, 春, 王正月, 叔弓如宋.

GY昭,1102 葬宋平公.

GY昭,1103 夏, 四月, 丁巳, 楚子虔誘蔡侯般, 殺之于申, 楚子虔何以名. 絶, 曷爲絶之. 爲其誘封也. 此討賊也. 雖誘之, 則曷爲絶之. 懷惡而討不義, 君子不子也.

GY昭,1104 楚公子棄疾帥師圍蔡.

GY昭,1105 五月, 甲申, 夫人歸氏薨.

GY昭,1106 大蒐于比蒲, 大蒐者何? 簡車徒也, 何以書, 蓋以罕書也.

GY昭,1107 仲孫□·會□婁子·盟于侵羊.

GY昭,1108 秋, 季孫隱如·會晉韓起·齊國酌·宋華亥·衛北宮□·鄭軒虎·曹人·杞人·于屈銀. 九月, 已亥, 葬我小君齊歸, 齊歸者何? 昭公之母也.

GY昭,1109 冬, 十有一月, 丁酉, 楚師滅蔡, 執蔡世子有以歸, 用之, 此未踰年之君也, 其稱世子何? 不君靈公, 不成其子也. 不君靈公, 則曷爲不成其子. 誅君之子不立. 非怒也, 無繼也. 惡乎用之, 用之防也, 其用之防奈何? 蓋以築防也.

GY昭,1201 十有二年, 春, 齊高偃帥師, 納北燕伯于陽, 伯于陽者何? 公子陽生也, 子曰, 我乃知之矣. 在側者曰, 子苟知之, 何以不革, 曰, 如爾所不知何? 春秋之信史也, 其序, 則齊桓晉文. 其會, 則主會者爲之也. 其詞, 則丘有罪焉耳.

GY昭,1202 三月, 壬申, 鄭伯嘉卒.

GY昭,1203 夏, 宋公使華定來聘.

GY昭,1204 公如晉, 至河乃復.

GY昭,1205 五月, 葬鄭簡公.

GY昭,1206 楚殺其大未成然.

GY昭,1207 秋, 七月.

GY昭,1208 冬, 十月, 公子整出奔齊.

GY昭,1209 楚子伐徐.

GY昭,1210 晉伐鮮虞.

GY昭,1301 十有三年, 春, 叔弓帥師圍費.

GY昭,1302 夏, 四月, 楚公子比自晉歸于楚, 弑其君虔于乾谿, 此弑其君, 其言歸何? 歸無惡於弑立也, 歸無惡於弑立者何? 靈王爲無道, 作乾谿之臺, 三年不成, 楚公子棄疾脅比而立之, 然後令于乾谿之役, 曰, 比已立矣, 後歸者不得復其田里, 衆罷而去之, 靈王經而死. 楚公子棄疾弑公子比, 比已立矣, 其稱公子何? 其意不當也. 其意不當, 則曷爲加弑焉爾. 比之義宜乎效死不立, 大夫相殺稱人, 此其稱名氏以弑何? 言將自是爲君也.

GY昭,1303 秋, 公會劉子·晉侯·齊侯·宋公·衛侯·鄭伯·曹伯·□子·□婁子·□子·薛伯·杞伯·小□婁子·于乎丘, 八月, 甲戌, 同盟于平丘. 公不與盟. 晉人執季孫隱如以歸, 公至自會, 公不與盟者何? 公不見與盟也. 公不見與盟, 大夫執, 何以致會. 不恥也, 曷爲不恥. 齊侯遂亂, 反陳蔡, 君子恥不與焉.

GY昭,1304 蔡侯廬歸于蔡.

GY昭,1305 陳侯吳歸于陳, 此皆滅國也, 其言歸何? 不與諸侯專封也.

GY昭,1306 冬, 十月, 葬蔡靈公.

GY昭,1307 公如晉, 至河, 乃復.

GY昭,1308 吳滅州來.

GY昭,1401 十有四年, 春, 隱如至自晉.

GY昭,1402 三月, 曹伯□卒.

GY昭,1403 夏, 四月.

GY昭,1404 秋, 葬曹武公.

GY昭,1405 八月, □子去疾卒.

GY昭,1406 冬, □殺其公子意恢.

GY昭,1501 十有五年, 春, 王正月, 吳子夷昧卒.

GY昭,1502 二月, 癸酉, 有事于武宮, □入, 叔弓卒, 去樂卒事, 其言去樂卒事何? 禮也. 君有事于廟, 聞大夫之喪, 去樂. 卒事. 大夫聞君之喪, 攝主而往. 大夫聞大夫之喪, 尸事畢而往.

GY昭,1503 夏, 蔡昭吳奔鄭.

GY昭,1504 六月, 丁巳, 朔, 日有食之.

GY昭,1505 秋, 晉荀吳帥師伐鮮虞.

GY昭,1506 冬, 公如晉.

GY昭,1601 十有六年, 春, 齊侯伐徐.

GY昭,1602 楚子誘戎曼子殺之, 楚子何以不名. 夷狄相誘, 君子不疾也, 曷爲不疾. 若不疾, 乃疾之也.

GY昭,1603 夏, 公至自晉.

GY昭,1604 秋, 八月, 已亥, 晉侯夷卒.

GY昭,1605 九月, 大雩.

GY昭,1606 季孫隱如如晉.

GY昭,1607 冬, 十月, 葬晉昭公.

GY昭,1701 十有七年, 春, 小□婁子來朝.

GY昭,1702 夏, 六月, 甲戌, 朔, 日有食之.

GY昭,1703 秋, □子來朝.

GY昭,1704 八月, 晉荀吳帥師滅賁渾戎. 冬, 有星□于大辰, □者何? 彗星也. 其言于大辰何? 在大辰也, 大辰者何? 大火也. 大火爲大辰, 伐爲大辰. 北辰亦爲大辰. 何以書, 記異也.

GY昭,1705 楚人及吳戰于長岸, 詐戰不言戰, 此其言戰何? 敵也.

GY昭,1801 十有八年, 春, 王三月, 曹伯須卒.

GY昭,1802 夏, 五月, 壬午, 宋, 衛, 陳, 鄭災, 何以書, 記異也, 何異爾, 異其同日而俱□也, 外異不書, 此何以書, 爲天下記異也.

GY昭,1803 六月, □婁人入□.

GY昭,1804 秋, 葬曹平公.

GY昭,1805 冬, 許遷于白羽.

GY昭,1901 十有九年, 春, 宋公伐□婁.

GY昭,1902 夏, 五月, 戊辰, 許世子止弑其君買.

GY昭,1903 已卯, 地震.

GY昭,1904 秋, 齊高發帥師伐□.

GY昭,1905 冬, 葬許悼公, 賊未討, 何以書葬, 不成于弑也, 曷爲不成于弑. 止進藥而藥殺也. 止進藥而藥殺, 則曷爲加弑焉爾. 譏子道之不盡也, 其譏子道之不盡奈何? 曰, 樂正子春之視疾也. 復加一飯, 則脫然愈, 復損一飯, 則脫然愈, 復加一衣, 則脫然愈, 復損一衣, 則脫然愈. 止進藥而藥殺, 是以君子加弑焉爾. 曰, 許世子止弑其君買, 是君子之聽止也. 葬許悼公, 是君子之赦止也. 赦止者, 免止之罪辭也.

GY昭,2001 二十年, 春, 王正月.

GY昭,2002 夏, 曹公孫會自□出奔宋, 奔未有言自者, 此其言自何? 畔也. 畔則曷爲不言其畔. 爲公子喜時之後諱也, 春秋爲賢者諱. 何賢乎公子喜時. 讓國也, 其讓國奈何? 曹伯廬卒于師. 則未知公子喜時從與. 公子負芻從與. 或爲主于國, 或爲主于師. 公子喜時·見公子負芻之當主也, 逡巡而退, 賢公子喜時, 則曷爲爲會諱, 君子之善善也長, 惡惡也 短, 惡止其身. 善善及子孫, 賢者子孫, 故君子爲之諱也.

GY昭,2003 秋, 盜殺衛侯之兄輒, 母兄稱兄, 兄何以不立. 有疾也, 何疾爾, 惡疾也.

GY昭,2004 冬, 十月, 宋華亥·向□·華定·出奔陳.

GY昭,2005 十有一月, 辛卯, 蔡侯廬卒.

GY昭,2101 二十有一年, 春, 王三月, 葬蔡平公.

GY昭,2102 夏, 晉侯使士□來聘.

GY昭,2103 宋華亥·向□·華定·自陳入于宋南里以畔, 宋南里者何? 若曰因諸者然.

GY昭,2104 秋, 七月, 壬午, 朔, 日有食之.

GY昭,2105 八月, 乙亥, 叔□卒.

GY昭,2106 冬, 蔡侯朱出奔楚.

GY昭,2107 公如晉, 至河乃復.

GY昭,2201 二十有二年, 春, 齊侯伐□.

GY昭,2202 宋華亥·向□·華定·自宋南里出奔楚.

GY昭,2203 大蒐于昌姦.

GY昭,2204 夏, 四月, 乙丑, 天王崩.

GY昭,2205 六月, 叔□如京師.

GY昭,2206 葬景王.

GY昭,2207 王室亂. 何言乎王室亂. 言不及外也. 劉子單子以王猛居于皇, 其稱王猛何? 當國也.

GY昭,2208 秋, 劉子單子以王猛入于王城, 王城者何? 西周也. 其言入何? 簒辭也.

GY昭,2209 冬, 十月, 王子猛卒, 此未踰年之君也, 其稱王子猛卒何? 不與當也, 不與當者, 不與當父死子繼, 兄死弟及之辭也. 十有二月, 癸酉, 朔, 日有食之.

GY昭,2301 二十三年, 春, 王正月, 叔孫舍如晉.

GY昭,2302 癸丑, 叔□卒.

GY昭,2303 晉人執我行人叔孫舍.

GY昭,2304 晉人圍郊, 郊者何? 天子之邑也. 曷爲不繫于周, 不與伐天子也.

GY昭,2305 夏, 六月, 蔡侯東國卒于楚.

GY昭,2306 秋, 七月, □子庚輿來奔.

GY昭,2307 戊辰, 吳敗頓·胡·沈·蔡·陳·許·之師于□父, 胡子□, 沈子楹滅, 獲陳夏齧, 此偏戰也, 曷爲以詐戰之辭言之. 不與夷狄之主中國也. 然則曷爲不使中國主之. 中國亦新夷狄也. 其言滅獲何? 別君臣也, 君死于位曰滅, 生得曰獲, 大夫生死皆曰獲. 不與夷狄之主中國, 則其言獲陳夏齧何? 吳少進也.

GY昭,2308 天王居于狄泉, 此未三年, 其稱天王何? 著有天子也. 尹氏立王子朝.

GY昭,2309 八月, 乙未, 地震.

GY昭,2310 冬, 公如晉, 至河, 公有疾, 乃復, 何言乎公有疾乃復. 殺恥也.

GY昭,2411 二十有四年, 春, 王二月, 丙戌, 仲孫□卒.

GY昭,2412 叔孫舍至自晉.

GY昭,2413 夏, 五月, 乙未, 朔, 日有食之.

GY昭,2414 秋, 八月, 大雩.

GY昭,2415 丁酉, 杞伯鬱釐卒.

GY昭,2416 冬, 吳滅巢.

GY昭,2417 葬杞平公.

GY昭,2501 二十有五年, 春, 叔孫舍如宋.

GY昭,2502 夏, 叔倪會晉趙□·宋樂世心·衛北宮喜·鄭游吉·曹人·□婁人·□人·薛人·小□婁人·于黃父.

GY昭,2503 有□□來巢, 何以書, 記異也, 何異爾, 非中國之禽也, 宜穴又巢也.

GY昭,2504 秋, 七月, 上辛, 大雩, 季辛, 又雩, 又雩者何? 又雩者, 非雩也, 聚衆以逐季氏也.

GY昭,2505 九月, 已亥, 公孫于齊, 次于楊州.

GY昭,2506 齊侯□公于野井, □公者何? 昭公將弑季氏. 告子家駒, 曰, 季氏爲無道, 僭於公室久矣. 吾欲弑之, 何如. 子家駒曰, 諸侯僭於天子, 大夫僭於諸侯久矣, 昭公曰, 吾何僭矣哉. 子家駒曰, 設兩觀. 乘大路. 朱干. 玉戚. 以舞大夏. 八佾以舞大武, 此皆天子之禮也, 且夫牛馬維婁. 委已者也. 而柔焉. 季氏得民衆久矣. 君無多辱焉. 昭公不從其言, 終弑而敗焉. 走之齊, 齊侯□公于野井. 曰, 奈何君去魯國之社稷, 昭公曰, 喪人. 不□, 失守魯國之社稷, 執事以羞. 再拜□. 慶子家駒, 曰, 慶子免君於大難矣, 子家駒曰, 臣不□, 陷君於大難, 君不忍加之以□□, 賜之以死. 再拜□. 高子執簞食. 與四□脯. 國子執壺漿. 曰, 吾寡君聞君在外, □饔未就. 敢致□于從者. 昭公曰, 君不忘吾先君, 延及喪人, 錫之以大禮, 再拜稽首, 以□受. 高子曰, 有夫不祥. 君無所辱大禮. 昭公蓋祭而不嘗. 景公曰, 寡人有不□先君之服, 未之敢服. 有不□先君之器. 未之敢用, 敢以請. 昭公曰, 喪人不□, 失守魯國之社稷, 執事以羞, 敢辱大禮, 敢辭. 景公曰, 寡人有不□先君之服, 未之敢服, 有不□先君之器, 未之敢用, 敢固以請, 昭公曰, 以吾宗廟之在魯也. 有先君之服, 未之能以服, 有先君之器, 未之能以出, 敢固辭. 景公曰, 寡人有不□先君之服, 未之敢服, 有不□先君之器, 未之敢用, 請以饗乎從者. 昭公曰, 喪人其何稱. 景公曰, 孰君而無稱. 昭公於是□然而哭. 諸大夫皆哭. 旣哭以人爲□. 以□爲席. 以鞍爲□, 以遇禮相見. 孔子曰, 其禮與, 其辭足觀矣.

GY昭,2507 冬, 十月, 戊辰, 叔孫舍卒.

GY昭,2508 十有一月, 已亥, 宋公佐卒于曲棘, 曲棘者何? 宋之邑也, 諸侯卒其封內不地, 此何以地, 憂內也.

GY昭,2509 十有二月, 齊侯取運, 外取邑不書, 此何以書, 爲公取之也.

GY昭,2601 二十有六年, 春, 王正月, 葬宋元公.

GY昭,2602 三月, 公至自齊, 居于運.

GY昭,2603 夏, 公圍成.

GY昭,2604 秋, 公會齊侯·□子·□婁子·杞伯·盟于□陵. 公至自會, 居于運.

GY昭,2605 九月, 庚申, 楚子居卒.

GY昭,2606 冬, 十月, 天王入于成周, 成周者何? 東周也. 其言入何? 不嫌也. 尹氏·召伯·毛伯·以王子朝奔楚.

GY昭,2701 二十有七年, 春, 公如齊, 公至自齊, 居于運.

GY昭,2702 夏, 四月, 吳弑其君僚.

GY昭,2703 楚殺其大夫□宛.

GY昭,2704 秋, 晉士□·宋樂祁犁·衛北宮喜·曹人·□婁人·□人·會于扈. 冬, 十月, 曹伯午卒.

GY昭,2705 □婁快來奔, □婁快者何? □婁之大夫也. □婁無大夫, 此何以書, 以近書也.

GY昭,2706 公如齊, 公至自齊, 居于運.

GY昭,2801 二十有八年, 春, 王三月, 葬曹悼公.

GY昭,2802 公如晉, 次于乾侯.

GY昭,2803 夏, 四月, 丙戌, 鄭伯□卒.

GY昭,2804 六月, 葬鄭定公.

GY昭,2805 秋, 七月, 癸巳, □子□卒.

GY昭,2806 冬, 葬□悼公.

GY昭,2901 二十有九年, 春, 公至自乾侯, 居于運.

GY昭,2902 齊侯使高張來□公.

GY昭,2903 公如晉, 次于乾侯.

GY昭,2904 夏, 四月, 庚子, 叔倪卒.

GY昭,2905 秋, 七月.

GY昭,2906 冬, 十月, 運潰, 邑不言潰, 此其言潰何? □之也. 曷爲□之. 君存焉爾.

GY昭,3001 三十年, 春, 王正月, 公在乾侯.

GY昭,3002 夏, 六月, 庚辰, 晉侯去疾卒.

GY昭,3003 秋, 八月, 葬晉頃公.

GY昭,3004 冬, 十有二月, 吳滅徐, 徐子章禹奔楚.

GY昭,3101 三十有一年, 春, 王正月, 公在乾侯.

GY昭,3102 季孫隱如·會晉荀□·于適歷.

GY昭,3103 夏, 四月, 丁巳, 薛伯穀卒.

GY昭,3104 晉侯使荀□·□公于乾侯.

GY昭,3105 秋, 葬薛獻公.

GY昭,3106 冬, 黑弓以濫來奔, 文何以無□婁. 通濫也. 曷爲通濫. 賢者子孫, 宜有地也, 賢者孰謂, 謂叔術也. 何賢乎叔術, 讓國也. 其讓國奈何? 當□婁顔之時. □婁女有爲魯夫人者, 則未知其爲武公與, 懿公與, 孝公幼. 顔, 淫九公子于宮中. 因以納賊, 則未知其爲魯公子與, □婁公子與, 臧氏之母, 養公者也, 君幼則宜有養者, 大夫之妾, 士之妻, 則未知臧氏之母者, 曷爲者也, 養公者必以其子入養. 臧氏之母聞有賊, 以其子易公, 抱公以逃. 賊至, 湊公寢而弑之. 臣有鮑廣父·與梁買子者, 聞有賊, 趨而至, 臧氏之母曰, 公不死也, 在是, 吾以吾子易公矣, 於是負孝公之周訴天子, 天子爲之誅顔而立叔術, 反孝公·于魯, 顔夫人者, □盈女也, 國色也, 其言曰, 有能爲我殺殺顔者, 吾爲其妻. 叔術爲之殺殺顔者, 而以爲妻. 有子焉, 謂之□, 夏父者, 其所爲有於顔者也. □幼而皆愛之. 食必坐二子於其側而食之, 有珍怪之食. □必先取足焉, 夏父曰, 以來. 人未足. 而□有餘. 叔術覺焉. 曰, □, 此誠爾國也夫, 起而致國于夏父, 夏父受而中分之, 叔術曰, 不可, 三分之, 叔術曰, 不可, 四分之, 叔術曰, 不可, 五分之, 然後受之. 公扈子者, □婁之父兄也. 習乎□婁之故. 其言曰, 惡有言人之國賢若此者乎. 誅顔之時, 天子死, 叔術起而致國于夏父. 當此之時, □婁人常被兵于周, 曰, 何故死吾天子. 通濫, 則文何以無□婁. 天下未有濫也. 天下未有濫, 則其言以濫來奔何? 叔術者, 賢大夫也, 絶之則爲叔術, 不欲絶, 不絶則世大夫也. 大夫之義不得世, 故於是推而通之也.

GY昭,3107 十有二月, 辛亥, 朔, 日有食之.

GY昭,3201 三十有二年, 春, 王正月, 公在乾侯.

GY昭,3202 取□, □者何? □婁之邑也, 曷爲不繫乎□婁, 諱□也.

GY昭,3203 夏, 吳伐越.

GY昭,3204 秋, 七月.

GY昭,3205 冬, 仲孫何忌·會晉韓不信·齊高張·宋仲幾·衛世叔申, 鄭國參·曹人·□人·□婁人·薛人·杞人·小□婁人·城成周.

GY昭,3206 十有二月, 已未, 公薨于乾侯.

<定公>

GY定,0101 元年, 春, 王, 定何以無正月. 正月者, 正卽位也. 定無正月者, 卽位後也. 卽位何以後. 昭公在外. 得入不得入, 未可知也, 曷爲未可知. 在季氏也. 定哀多微辭. 主人習其讀而問其傳. 則未知已之有罪焉爾.

GY定,0102 三月, 晉人執宋仲幾于京師, 仲幾之罪何? 不衰城也. 其言于京師何? 伯討也. 伯討則其稱人何? 貶. 曷爲貶. 不與大夫專執也, 曷爲不與. 實與. 而文不與. 文曷爲不與, 大夫之義, 不得專執也.

GY定,0103 夏, 六月, 癸亥, 公之喪至自乾侯.

GY定,0104 戊辰, 公卽位, 癸亥, 公之喪至自乾侯, 則曷爲以戊辰之日, 然後卽位. 正棺於兩楹之間, 然後卽位. 子沈子曰, 定君乎國. 然後卽位, 卽位不日, 此何以日. 錄乎內也.

GY定,0105 秋, 七月, 癸巳, 葬我君昭公.

GY定,0106 九月, 大雩.

GY定,0107 立煬宮, 煬宮者何? 煬公之宮也. 立者何? 立者不宜立也, 立煬宮, 非禮也.

GY定,0108 冬, 十月, □霜殺菽, 何以書, 記異也. 此災菽也, 曷爲以異書. 異大乎災也.

GY定,0201 二年, 春, 王正月.

GY定,0202 夏, 五月, 壬辰, 雉門及兩觀災, 其言雉門及兩觀災何? 兩觀微也. 然則曷爲不言雉門災及兩觀. 主災者兩觀也. 時災者兩觀, 則曷爲後言之. 不以微及大也, 何以書. 記災也.

GY定,0203 秋, 楚人伐吳.

GY定,0204 冬, 十月, 新作雉門及兩觀, 其言新作之何? 脩大也. 脩舊不書, 此何以書. 譏, 何譏爾, 不務乎公室也.

GY定,0301 三年, 春, 王正月, 公如晉, 至河乃復.

GY定,0302 三月, 辛卯, □婁子穿卒.

GY定,0303 夏, 四月.

GY定,0304 秋, 葬□婁莊公.

GY定,0305 冬, 仲孫何忌·及□婁子·盟于枝.

GY定,0401 四年, 春, 王二月, 癸巳, 陳侯吳卒.

GY定,0402 三月, 公會劉子·晉侯·宋公·蔡侯·衛侯·陳子·鄭伯·許男·曹伯·□子·□婁子·頓子·胡子·□子·薛伯·杞伯·小□婁子·齊國夏·于召陵, 侵楚.

GY定,0403 夏, 四月, 庚辰, 蔡公孫歸姓·帥師滅沈, 以沈子嘉歸, 殺之.

GY定,0404 五月, 公及諸侯盟于浩油. 杞伯戊卒于會.

GY定,0405 六月, 葬陳惠公.

GY定,0406 許遷于容城.

GY定,0407 秋, 七月, 公至自會.

GY定,0408 劉卷卒, 劉卷者何? 天子之大夫也, 外大夫不卒, 此何以卒, 我主之也.

GY定,0409 葬杞悼公.

GY定,0410 楚人圍蔡.

GY定,0411 晉士□·衛孔圄·帥師伐鮮虞.

GY定,0412 葬劉文公, 外大夫不書葬, 此何以書, 錄我主也.

GY定,0413 冬, 十有一月, 庚午, 蔡侯以吳子及楚人戰于伯□, 楚師敗績, 吳何以稱子. 夷狄也而憂中國. 其憂中國奈何? 伍子胥父誅乎楚, 挾弓而去楚. 以干闔廬. 闔廬曰, 士之甚. 勇之甚, 將爲之興師而復□于楚, 伍子胥復曰, 諸侯不爲匹夫興師. 且臣聞之, 事君猶事父也, 虧君之義, 復父之□, 臣不爲也, 於是止, 蔡昭公朝乎楚, 有美□焉, 囊瓦求之, 昭公不與, 爲是拘昭公於南□, 數年然後歸之, 於其歸焉, 用事乎河. 曰, 天下諸侯苟有能伐楚者, 寡人請爲之前列, 楚人聞之怒. 爲是興師, 使囊瓦將而伐蔡, 蔡請救于吳, 伍子胥復曰, 蔡非有罪也, 楚人爲無道, 君如有憂中國之心, 則若時可矣. 於是興師而救蔡. 曰, 事君猶事父也, 此其爲可以復□奈何? 曰, 父不受誅. 子復□可也. 父受誅, 子復□, 推刃之道也. 復□不除害. 朋友相衛. 而不相□. 古之道也.

GY定,0414 楚囊瓦出奔鄭.

GY定,0415 庚辰, 吳入楚, 吳何以不稱子. 反夷狄也, 其反夷狄奈何? 君舍于君室, 大夫舍于大夫室, 蓋妻楚王之母也.

GY定,0501 五年, 春, 王正月, 辛亥, 朔, 日有食之.

GY定,0502 夏, 歸粟于蔡, 孰歸之, 諸侯歸之, 曷爲不言諸侯歸之. 離至不可得而序, 故言我也.

GY定,0503 於越入吳, 於越者何? 越者何? 於越者, 未能以其名通也, 越者, 能以其名通也.

GY定,0504 六月, 丙申, 季孫隱如卒.

GY定,0505 秋, 七月, 壬子, 叔孫不敢卒.

GY定,0506 冬, 晉士□帥師圍鮮虞.

GY定,0601 六年, 春, 王正月, 癸亥, 鄭游□帥師滅許, 以許男斯歸.

GY定,0602 二月, 公侵鄭. 公至自侵鄭.

GY定,0603 夏, 季孫斯·仲孫何忌·如晉.

GY定,0604 秋, 晉人執宋行人樂祁犁.

GY定,0605 冬, 城中城.

GY定,0606 季孫斯·仲孫忌·帥師圍運, 此仲孫何忌也, 曷爲謂之仲孫忌, 譏二名, 二名非禮也.

GY定,0701 七年, 春, 王正月.

GY定,0702 夏, 四月.

GY定,0703 秋, 齊侯鄭伯盟于鹹.

GY定,0704 齊人執衛行人北宮結, 以侵衛.

GY定,0705 齊侯衛侯盟于沙澤.

GY定,0706 大雩.

GY定,0707 齊國夏帥師伐我西鄙.

GY定,0708 九月, 大雩.

GY定,0709 冬, 十月.

GY定,0801 八年, 春, 王正月, 公侵齊, 公至自侵齊.

GY定,0802 二月, 公侵齊, 三月, 公至自侵齊.

GY定,0803 曹伯露卒.

GY定,0804 夏, 齊國夏帥師伐我西鄙.

GY定,0805 公會晉師于瓦, 公至自瓦.

GY定,0806 秋, 七月, 戊辰, 陳侯柳卒.

GY定,0807 晉趙□帥師侵鄭, 遂侵衛.

GY定,0808 葬曹靖公.

GY定,0809 九月, 葬陳懷公.

GY定,0810 季孫斯·仲孫何忌·帥師侵衛.

GY定,0811 冬, 衛侯鄭伯盟于曲□.

GY定,0812 從祀先公, 從祀者何? 順祀也. 文公逆祀, 去者三人. 定公順祀, 叛者五人.

GY定,0813 盜竊寶玉大弓, 盜者孰謂. 謂陽虎也, 陽虎者, 曷爲者也, 季氏之宰也. 季氏之宰, 則微者也, 惡乎得國寶而竊之, 陽虎專季氏, 季氏專魯國, 陽虎拘季孫. 孟氏與叔孫氏迭而食之, □而□其板. 曰某月某日, 將殺我于蒲圃, 力能救我則於是. 至乎日若時而出, 臨南者, 陽虎之出也, 御之. 於其乘焉, 季孫謂臨南曰, 以季氏之世世有子. 子可以不免我死乎. 臨南曰, 有力不足, 臣何敢不勉, 陽越者, 陽虎之從弟也, 爲右. 諸陽之從者, 車數十乘, 至于孟衢. 臨南投策而墜之. 陽越下取策, 臨南□馬. 而由乎孟氏, 陽虎從而射之, 矢著于莊門. 然而甲起於琴如. 弑不成, 却反舍于郊, 皆說然息. 或曰, 弑千乘之主. 而不克舍此可乎. 陽虎曰, 夫孺子得國而巳. 如丈夫何? □而曰, 彼哉彼哉. 趣駕. 旣駕, 公斂處父帥師而至. □然後得免, 自是走之晉, 寶者何? 璋判白. 弓繡質. 龜靑純.

GY定,0901 九年, 春, 王正月.

GY定,0902 夏, 四月, 戊申, 鄭伯□卒.

GY定,0903 得寶玉大弓, 何以書, 國寶也, 喪之書, 得之書.

GY定,0904 六月, 葬鄭獻公.

GY定,0905 秋, 齊侯·衛侯·次于五氏.

GY定,0906 秦伯卒.

GY定,0907 冬, 葬秦哀公.

GY定,1001 十年, 春, 王三月, 及齊平.

GY定,1002 夏, 公會齊侯于頰谷, 公至自頰谷.

GY定,1003 晉趙□帥師圍衛.

GY定,1004 齊人來歸運□龜陰田, 齊人曷爲來歸運□龜陰田. 孔子行乎季孫, 三月不違. 齊人爲是來歸之.

GY定,1005 叔孫州仇·仲孫何忌·帥師圍□.

GY定,1006 秋, 叔孫州仇·仲孫何忌·帥師圍費.

GY定,1007 宋樂世心出奔曹.

GY定,1008 宋公子池出奔陳.

GY定,1009 冬, 齊侯·衛侯·鄭游□·會于鞍.

GY定,1010 叔孫州仇如齊.

GY定,1011 齊公之弟辰·□宋仲□·石□·出奔陳.

GY定,1101 十有一年, 春, 宋公之弟辰·及仲□·石□·公子池·自陳入于蕭·以叛.

GY定,1102 夏, 四月.

GY定,1103 秋, 宋樂世心·自曹入于蕭.

GY定,1104 冬, 及鄭平.

GY定,1105 叔還如鄭□盟.

GY定,1201 十有二年, 春, 薛伯定卒.

GY定,1202 夏, 葬薛襄公.

GY定,1203 叔孫州仇帥師墮□.

GY定,1204 衛公孟□帥師伐曹.

GY定,1205 季孫斯·仲孫何忌·帥師墮費, 曷爲帥師墮□, 帥師墮費. 孔子行乎季孫, 三月不違, 曰, 家不藏甲, 邑無百雉之城, 於是帥師墮□, 帥師墮費. 雉者何? 五板而堵. 五堵而雉. 百雉而城.

GY定,1206 秋, 大雩.

GY定,1207 冬, 十月, 癸亥, 公會晉侯盟于黃.

GY定,1208 十有一月, 丙寅, 朔, 日有食之.

GY定,1209 公至自黃.

GY定,1210 十有二月, 公圍成, 公至自圍成.

GY定,1301 十有三年, 春, 齊侯·衛侯·次于垂瑕.

GY定,1302 夏, 築蛇淵□.

GY定,1303 大蒐于比蒲.

GY定,1304 衛公孟□帥師伐曹.

GY定,1305 秋, 晉趙□入于晉陽以叛.

GY定,1306 冬, 晉荀寅·士吉射·入于朝歌以叛.

GY定,1307 晉趙□歸于晉, 此叛也, 其言歸何? 以地正國也. 其以地正國奈何? 晉趙□取晉陽之甲, 以逐荀寅與士吉射, 荀寅與士吉射者曷爲者也, 君側之惡人也, 此逐君側之惡人, 曷爲以叛言之, 無君命也.

GY定,1308 薛弑其君比.

GY定,1401 十有四年, 春, 衛公叔戌來奔.

GY定,1402 晉趙陽出奔宋.

GY定,1403 三月, 辛巳, 楚公子結·陳公子□人·帥師滅頓, 以頓子□歸.

GY定,1404 夏, 衛北宮結來奔.

GY定,1405 五月, 於越敗吳于醉李.

GY定,1406 吳子光卒.

GY定,1407 公會齊侯·衛侯·于堅. 公至自會.

GY定,1408 秋, 齊侯宋公會于□.

GY定,1409 天王使石尙來歸□, 石尙者何? 天子之士也. □者何? 俎實也. 腥曰□, 熟曰燔.

GY定,1410 衛世子□□出奔宋.

GY定,1411 衛公孟□出奔鄭.

GY定,1412 宋公之弟辰, 自蕭來奔.

GY定,1413 大蒐于比蒲.

GY定,1414 □婁子來會公.

GY定,1415 城□父及□.

GY定,1501 十有五年, 春, 王正月, □婁子來朝.

GY定,1502 □鼠食郊牛, 牛死, 改卜牛, 曷爲不言其所食. 漫也.

GY定,1503 二月, 辛丑, 楚子滅胡, 以胡子豹歸.

GY定,1504 夏, 五月, 辛亥, 郊, 曷爲以夏五月郊. 三卜之運也.

GY定,1505 壬申, 公薨于高寢.

GY定,1506 鄭軒達帥師伐宋.

GY定,1507 齊侯·衛侯·次于□□.

GY定,1508 □婁子來奔喪, 其言來奔喪何? 奔喪, 非禮也.

GY定,1509 秋, 七月, 壬申, □氏卒, □氏者何? 哀公之母也. 何以不稱夫人. 哀未君也.

GY定,1510 八月, 庚辰, 朔, 日有食之.

GY定,1511 九月, □子來會葬.

GY定,1512 丁巳, 葬我君定公, 雨不克葬, 戊午, 日下□, 乃克葬.

GY定,1513 辛巳, 葬定□, 定□何以書葬. 夫踰年之君也. 有子則廟, 廟則書葬.

GY定,1514 冬, 城漆.

<哀公>

GY哀,0101 元年, 春, 王正月, 公卽位.

GY哀,0102 楚子·陳侯·隨侯·許男·圍蔡.

GY哀,0103 □鼠食郊牛. 改卜牛.

GY哀,0104 夏, 四月, 辛巳, 郊.

GY哀,0105 秋, 齊侯·衛侯·伐晉.

GY哀,0106 冬, 仲孫何忌帥師伐□婁.

GY哀,0201 二年, 春, 王二月, 季孫斯·叔孫州仇·仲孫何忌·帥師伐□婁, 取□東田, 及沂西田. 癸巳, 叔孫州仇·仲孫何忌·及□婁子·盟于句繹.

GY哀,0202 夏, 四月, 丙子, 衛侯元卒.

GY哀,0203 □子來朝.

GY哀,0204 晉趙□帥師, 納衛世子□□于戚, 戚者何? 衛之邑也, 曷爲不言入于衛. 父有子, 子不得有父也.

GY哀,0205 秋, 八月, 甲戌, 晉趙□帥師, 及鄭軒達帥師, 戰于栗, 鄭師敗績.

GY哀,0206 冬, 十月, 葬衛靈公.

GY哀,0207 十有一月, 蔡遷于州來. 蔡殺其大夫公子駟.

GY哀,0301 三年, 春, 齊國夏·衛石曼姑·帥師圍戚, 齊國夏曷爲與衛石曼姑帥師圍戚. 伯討也. 此其爲伯討奈何? 曼姑受命乎靈公而立輒. 以曼姑之義, 爲固可以距之也. 輒者曷爲者也, □□之子也, 然則曷爲不立□□而立輒. □□爲無道. 靈公逐□□而立輒, 然則輒之義可以立乎. 曰, 可, 其可奈何? 不以父命辭王父命. 以王父命辭父命. 是父之行乎子也. 不以家事辭王事. 以王事辭家事. 是上之行乎下也.

GY哀,0302 夏, 四月, 甲午, 地震.

GY哀,0303 五月, 辛卯, 桓宮僖宮災, 此皆毁廟也, 其言災何? 復立也, 曷爲不言其復立. 春秋見者不復見也. 何以不言及. 敵也. 何以書. 記災也.

GY哀,0304 季孫斯·叔孫州仇·帥師城開陽.

GY哀,0305 宋樂□帥師伐曹.

GY哀,0306 秋, 七月, 丙子, 季孫斯卒.

GY哀,0307 蔡人放其大夫公孫獵于吳.

GY哀,0308 冬, 十月, 癸卯, 秦伯卒.

GY哀,0309 叔孫州仇·仲孫何忌·帥師圍□婁.

GY哀,0401 四年, 春, 王三月, 庚戌, 盜殺蔡侯申, 弑君賤者窮諸人, 此其稱盜以弑何? 賤乎賤者也. 賤乎賤者孰謂. 謂罪人也.

GY哀,0402 蔡公孫辰出奔吳.

GY哀,0403 葬秦惠公.

GY哀,0404 宋人執小□婁子.

GY哀,0405 夏, 蔡殺其大夫公孫歸姓·公孫□.

GY哀,0406 晉人執戎曼子, 赤歸于楚, 赤者何? 戌曼子之名也, 其言歸于楚何? 子北宮子曰, □伯晉而京師楚也.

GY哀,0407 城西□.

GY哀,0408 六月, 辛丑, 蒲社災, 蒲社者何? 亡國之社也. 社者封也. 其言災何? 亡國之社蓋□之, □其上而柴其下. 蒲社災, 何以書, 記災也.

GY哀,0409 秋, 八月, 甲寅, □子結卒.

GY哀,0410 冬, 十有二月, 葬蔡昭公.

GY哀,0411 葬, □頃公.

GY哀,0501 五年, 春, 城比.

GY哀,0502 夏, 齊侯伐宋.

GY哀,0503 晉趙□帥師伐衛.

GY哀,0504 秋, 九月, 癸酉, 齊侯處臼卒.

GY哀,0505 冬, 叔還如齊.

GY哀,0506 閏月, 葬齊景公, 閏不書, 此何以書. 喪以閏數也. 喪曷爲以閏數. 喪數略也.

GY哀,0601 六年, 春, 城□婁□.

GY哀,0602 晉趙□帥師伐鮮虞.

GY哀,0603 吳伐陳.

GY哀,0604 夏, 齊國夏及高張來奔.

GY哀,0605 叔還會吳于□.

GY哀,0606 秋, 七月, 庚寅, 楚子軫卒.

GY哀,0607 齊陽生入于齊.

GY哀,0608 齊陳乞弑其君舍, 弑而立者, 不以當國之辭言之, 此其以當國之辭言之何? 爲□也. 此其爲□奈何? 景公謂陳乞曰, 吾欲立舍, 何如, 陳乞曰, 所樂乎爲君者, 欲立之則立之, 不欲立則不立. 君如欲立之, 則臣請立之. 陽生謂陳乞曰, 吾聞子蓋將不欲立我也, 陳乞曰, 夫千乘之主, 將廢正而立不正. 必殺正者. 吾不立子者, 所以生子者也, 走矣. 與之玉節而走之. 景公死而舍立, 陳乞使人迎陽生于諸其家. 除景公之喪. 諸大夫皆在朝, 陳乞曰, 常之母. 有魚菽之祭. 願諸大夫之化我也. 諸大夫皆曰, 諾, 於是皆之陳乞之家, 坐, 陳乞曰, 吾有所爲甲. 請以示焉, 諸大夫皆曰, 諾, 於是使力士擧巨囊而至于中□. 諸大夫見之, 皆, 色然而駭. 開之則闖然. 公子陽生也, 陳乞曰, 此君也已, 諸大夫不得已皆逡巡北面, 再拜稽首而君之爾. 自是往弑舍.

GY哀,0609 冬, 仲孫何忌帥師伐□婁.

GY哀,0610 宋向巢帥師伐曹.

GY哀,0701 七年, 春, 宋皇瑗帥師侵鄭.

GY哀,0702 晉魏曼多帥師侵衛.

GY哀,0703 夏, 公會吳于□.

GY哀,0704 秋, 公伐□婁, 八月, 已酉, 入□婁, 以□婁子益來, 入不言伐, 此其言伐何? 內辭也, 若使他人然. □婁子益何以名. 絶, 曷爲絶之. 獲也, 曷爲不言其獲. 內大惡諱也.

GY哀,0705 宋人圍曹.

GY哀,0706 冬, 鄭駟弘帥師救曹.

GY哀,0801 八年, 春, 王正月, 宋公入曹, 以曹伯陽歸, 曹伯陽何以名. 絶, 曷爲絶之. 滅也, 曷爲不言其滅. 諱同姓之滅也. 何諱乎同姓之滅. 力能救之而不救也.

GY哀,0802 吳伐我.

GY哀,0803 夏, 齊人取□及□, 外取邑不書, 此何以書, 所以賂齊也, 曷爲賂齊. 爲以□婁子益來也.

GY哀,0804 歸□婁子益于□婁.

GY哀,0805 秋, 七月.

GY哀,0806 冬, 十有二月, 癸亥, 杞伯過卒.

GY哀,0807 齊人歸□及□.

GY哀,0901 九年, 春, 王二月, 葬杞僖公.

GY哀,0902 宋皇瑗帥師取鄭師于雍丘, 其言取之何? 易也, 其易奈何? 詐之也.

GY哀,0903 夏, 楚人伐陳.

GY哀,0904 秋, 宋公伐鄭.

GY哀,0905 冬, 十月.

GY哀,1001 十年, 春, 王二月, □婁子益來奔.

GY哀,1002 公會吳伐齊.

GY哀,1003 三月, 戊戌, 齊侯陽生卒.

GY哀,1004 夏, 宋人伐鄭.

GY哀,1005 晉趙□帥師侵齊.

GY哀,1006 五月, 公至自伐齊.

GY哀,1007 葬齊悼公.

GY哀,1008 衛公孟□自齊歸于衛.

GY哀,1009 薛伯寅卒.

GY哀,1010 秋, 葬薛惠公.

GY哀,1011 冬, 楚公子結帥師伐陳, 吳救陳.

GY哀,1101 十有一年, 春, 齊國書帥師伐我.

GY哀,1102 夏, 陳袁頗出奔鄭.

GY哀,1103 五月, 公會吳伐齊, 甲戌, 齊國書帥師, 及吳戰于艾陵. 齊師敗績, 獲齊國書.

GY哀,1104 秋, 七月, 辛酉, □子虞母卒.

GY哀,1105 冬, 十有一月, 葬□隱公.

GY哀,1106 衛世叔齊出奔宋.

GY哀,1201 十有二年, 春, 用田賦, 何以書. 譏, 何譏爾, 譏始用田賦也.

GY哀,1202 夏, 五月, 甲辰, 孟子卒, 孟子者何? 昭公之夫人也, 其稱孟子何? 諱娶同姓, 蓋吳女也.

GY哀,1203 公會吳于□皐.

GY哀,1204 秋, 公會衛侯·宋皇瑗·于運.

GY哀,1205 宋向巢帥師伐鄭.

GY哀,1206 冬, 十有二月, □, 何以書, 記異也, 何異爾, 不時也.

GY哀,1301 十有三年, 春, 鄭軒達帥師, 取宋師于□, 其言取之何? 易也, 其易奈何? 詐反也.

GY哀,1302 夏, 許男戌卒.

GY哀,1303 公會晉侯及吳子于黃池, 吳何以稱子. 吳主會也. 吳主會, 則曷爲先言晉侯. 不與夷狄之主中國也. 其言及吳子何? 會兩伯之辭也. 不與夷狄之主中國則曷爲以會兩伯之辭言之. 重吳也. 曷爲重吳. 吳在是, 則天下諸侯莫敢不至也.

GY哀,1304 楚公子申帥師伐陳.

GY哀,1305 於越入吳.

GY哀,1306 秋, 公至自會.

GY哀,1307 晉魏多帥師侵衛, 此晉魏曼多也, 曷爲謂之晉魏多. 譏二名, 二名非禮也.

GY哀,1308 葬許元公.

GY哀,1309 九月, □.

GY哀,1310 冬, 十有一月, 有星□于東方, □者何? 彗星也, 其言于東方何? 見于旦也. 何以書, 記異也.

GY哀,1311 盜殺陳夏□夫.

GY哀,1312 十有二月, □.

GY哀,1401 十有四年, 春, 西狩獲麟, 何以書, 記異也, 何異爾, 非中國之獸也, 然則孰狩之. 薪采者也. 薪采者, 則微者也,曷爲以狩言之. 大之也. 曷爲大之. 爲獲麟大之也, 曷爲獲麟大之? 麟者, 仁獸也. 有王者則至. 無王者則不至. 有以告者, 曰: □有□而角者.□ 孔子曰: □孰爲來哉! 孰爲來哉!□ 反袂拭面, 涕沾袍. 顔淵死, 子曰: □噫! 天喪予. □ 子路死, 子曰: □噫! 天祝予. □ 西狩獲麟, 孔子曰: □吾道窮矣. □ 春秋何以始乎隱. 祖之所逮聞也. 所見異辭, 所聞異辭, 所傳聞異辭. 何以終乎哀十四年. 曰, 備矣. 君子曷爲爲春秋. 撥亂世. 反諸正, 莫近諸春秋. 則未知其爲是與, 其諸君子樂道堯舜之道與. 末不亦樂乎, 堯舜之知君子也. 制春秋之義, 以俟後聖. 以君子之爲, 亦有樂乎此也.